
ūsų nuoširdus linkėjimas — 
kad beribė Dievo meilė, 

Jo malonė ir gerumas 
pripildytų Jūsų širdis ir 


Jūsų namus amžinos laimės. 


ce 


ĮŽANGA 
e 


a edaug knygų, padedančių žmonijai dvasiškai pa- 
busti, yra taip paplitusios, kaip „Kelias pas Kris- 
tų“. Si knyga buvo išleista daugiau nei šimtą keturias- 
dešimčia kalbų. Ji įkvėpė šimtus tūkstančių žmonių 
visame pasaulyje, net atokiausiuose kampeliuose. Nuo 
pat pirmojo knygos pasirodymo 1892 metais leidėjai 
buvo priversti vėl ir vėl kartoti jos leidimą. Skaitančioji 
visuomenė buvo nepasotinama. 

Šios knygos autorė Elena Vait (1827-1915) krikščio- 
nių visuomenei buvo žinoma kaip rašytoja ir Dievo Žo- 
džio skelbėja, dirbusi dvasinį darbą trijuose žemynuose. 
Ji gimė Portlande, Meino valstijoje. Savo vaikystę rašy- 
toja praleido šiaurės rytinėje JAV dalyje. Vėliau darbas 
ir kelionės atvedė ją į centrines ir vakarines valstijas. 
1885-87 metais skelbėja gyveno ir dirbo pirmaujančiose 
Europos šalyse. Čia ji dažnai kalbėdavo didelėms audi- 
torijoms ir be pertraukos rašė. Vėliau devynerius metus 
rašytoja praleido Australijoje ir Naujojoje Zelandijoje. 
Jos plunksnai priklauso keturiasdešimt penkios dide- 
lės ir mažesnės apimties knygos teologijos, švietimo, 
sveikatos, šeimyninio gyvenimo ir praktiškosios krikš- 
čionybės klausimais. Kai kurių jos knygų tiražas siekia 
milijoną. Iš jų labiausiai skaitoma ir paplitusi knyga — 
„Kelias pas Kristų“. 

Pats knygos pavadinimas nusako jos turinį. Ji at- 
skleidžia skaitytojams, kad Jėzus Kristus vienintelis 
gali patenkinti ieškančios sielos reikmes. Abejojantiems 
ir nežinantiems ji rodo kelią į ramybę ir gyvenimą su 
Dievu. Tuos, kurie ieško tiesos ir dieviškojo charakterio 
tobulumo, žingsnis po žingsnio ji veda krikščioniškojo 
gyvenimo keliu, kad jie galėtų patirti visišką atsidavi- 
mo Viešpačiui palaimą. Ji įrodo, kad nugalėti galima 
tik per išganingąją malonę, išlaikant geriausio žmoni- 
jos Draugo stiprybę savyje. 

Vieną dieną, saulei nusileidus, Jokūbas atsigulė pa- 
miegoti. Sapne „žiūri, stovi laiptai ant žemės, 0 jų viršus 
siekia dangų, ir [...] Viešpats stovi prie jo [...]“ (Pradžios 28, 
12-13). Jam buvo atskleistas žemės ir dangaus ryšys. 
Tas, kuris stovėjo laiptų viršuje, tarė paguodos ir vil- 
ties žodžius. Mes nuoširdžiai linkime, kad šią dangiš- 
kąją viziją pamatytų visi, kurie skaitys šitą knygą. 


Leidėjai 


DIEVO MEILĖ ŽMOGUI 


enga 


r gamta, ir dieviškasis apreiškimas [Šventasis Raš- 

tas] vienodai liudija Dievo meilę. Mūsų dangiška- 
sis Tėvas yra gyvybės, išminties ir džiaugsmo šaltinis. 
Kokia graži ir puiki Jo sukurta gamta! Kaip nuostabiai 
ji tarnauja ne tik žmogaus, bet ir visų būtybių laimei. 
Saulės šviesa ir džiuginantis bei žemę gaivinantis lie- 
tus, kalvos, jūros ir slėniai - visa mums kalba apie Kū- 
rėjo meilę. Tai Jis rūpinasi kasdienėmis savo kūrinių 
reikmėmis. „Visų akys žvelgia į Tave su viltimi, ir Tu duodi 
jiems peno, kai reikia. Tu atveri savo ranką ir patenkini kiek- 
vienos gyvos būtybės troškimą.“ (Psalmė 145, 15-16) 

Dievas sukūrė žmogų šventą ir visiškai laimingą. 
Pasaulį Kūrėjas sukūrė be mažiausio sugedimo pėdsa- 
ko ir prakeikimo šešėlio. Bet Dievo Įstatymo - meilės 
Įstatymo pažeidimas atnešė į pasaulį sielvartą ir mirtį. 
Tačiau net kančiose dėl atsiradusios nuodėmės atsi- 
skleidžia Dievo meilė. Parašyta, kad Dievas prakeikė 
žemę dėl žmogaus (žr. Pradžios 3, 17-18). „Erškėčiai ir us- 
nys” — tai sunkumai ir išbandymai, paverčiantys žmo- 
gaus gyvenimą vien triūsu ir rūpesčiais. Bet jie buvo 
sukurti kaip būtina auklėjimo priemonė, prikelianti 
žmogų iš pražūties ir nuopuolio. 

Vis dėlto puolęs pasaulis nėra pilnas vien sielvartų ir 
nelaimių. Pačioje gamtoje mes galime pastebėti vilties 

ir paguodos ženklų. Usnys augina žiedus ir erškėčiai 
pasipuošia rožėmis. Kiekvienas besiskleidžiantis pum- 
purėlis, kiekvienas dygstančios žolės daigelis by- 

loja, kad „Dievas yra meilė“. Paukščiai, 
suokiantys savo linksmas giesmes, 
įvairiaspalvės kvapnios gėlės, di- 
dingi medžiai, plačiai išskleidę ža- 
liuojančias šakas — visa rodo švel- 
nų tėvišką Dievo rūpinimąsi, kad 
Jo vaikai būtų laimingi. 

Dievo Žodis atskleidžia Dievo charakterį. Jis Pats 
skelbė savo beribę meilę ir užuojautą. Mozei meldžian- 
tis: „Prašyčiau parodyti man savo šlovę“, Viešpats atsa- 
kė: „Aš padarysiu, kad praeis prieš tavo akis visas Mano 
gerumas ir ištarsiu prieš tave vardą "Viešpats".“ (Išėjimo 33, 
18-19) Viešpats praeidamas pro Mozę, tarė: „Viešpats, 
Viešpats, esu gailestingas ir maloningas Dievas, lėtas pykti, 
gausus gerumo ir ištikimybės, lydintis 
gerumu lig tūkstantosios kartos, atlei- 
džiantis kaltę, nusižengimą ir nuodė- 
mę.” (Išėjimo 34, 6-7) Taip atsiskleidžia 
Jo šlovė. Jis „maloningas ir gailestin- 
gas“, „Jam malonu būti gailestingam.“ 
(Jonos 4, 2; Michėjo 7, 18) 

Viešpats kviečia mus prie savęs 
įvairiausiais ženklais žemėje ir dan- 
guje. Jis siekia parodyti mums save 
per gamtos kūrinius bei giliausius 
ir švelniausius jausmus, kokie tik 


Erškėčiai 
pasipuošia 
rožėmis 


Ir spyglius 
uždengia žiedai 

gali kilti žmonių širdyse. Bet visa tai yra tik silpnas Jo 
meilės atspindys. Priešas aptemdė žmonių protus, ir, 
nepaisydami daugelio įrodymų, jie ėmė žiūrėti į Dievą 
su baime ir įsivaizduoti Jį rūstų, neatlaidų. Žmonės įsi- 
vaizdavo Dievą esant griežtu teisėju, žiauriu ir reikliu 
skolintoju, esybe, kurios svarbiausias bruožas - griež- 
tas teisingumas. Šėtonas pavaizdavo Kūrėją nepatiklų, 
stropiai ieškantį žmonių pražangų ir klaidų, kad ga- 
lėtų juos apkaltinti. Jėzus tam ir atėjo į žemę, kad iš- 
sklaidytų tą niūrią tamsą ir parodytų pasauliui beribę 
Dievo meilę. 

Dievo Sūnus nužengė iš dangaus parodyti mums, 
koks yra Tėvas. „Dievo niekas niekada nėra matęs, tik- 
tai viengimis Sūnus — Dievas, Tėvo prieglobstyje esantis, 
mums Jį atskleidė.“ (Jono 1, 18) „Ir niekas nepažįsta Sūnaus, 
tik Tėvas, nei Tėvo niekas nepažįsta, tik Sūnus ir kam Sūnus 
panorės apreikšti.“ (Mato 11, 27) Kai vienas iš mokinių pa- 
prašė: „Viešpatie, parodyk Tėvą“, Jėzus 
tarė: „Jau tiek laiko esu su jumis, ir tu, 

Pilypai, vis dar Manęs nepažįsti! Kas 

yra matęs Mane, yra matęs Tėvą! Tad 

kaip tu gali sakyti: ‘Parodyk mums 
Tėvą'?“ (Jono 14, 8-9) 

Jėzus taip nusakė savo tiks- 
lą žemėje: „Viešpaties Dvasia ant 
Manęs, nes Jis patepė Mane, kad 

neščiau gerąją naujieną vargdie- 

niams. Pasiuntė skelbti belais- 


Akliesiems 3 po p Aoa 
sugražina regėjimą viams išvadavimo, akliesiems — 

regėjimo; siuntė vaduoti prislėgtųjų.“ (Luko 4, 18) Jis kelia- 
vo, darydamas gera ir gydydamas šėtono apsėstuosius. 
Buvo kaimų, kuriuose nesigirdėjo ligonių dejonių, 
nes ten praėjo Gelbėtojas. Jo darbai liudijo Jo dieviš- 
kąjį patepimą. Kiekvienu savo poelgiu Jis rodė meilę, 
gailestingumą ir užuojautą. Visa širdimi Jis mylėjo ir 
gailėjosi žmonių. Jėzus priėmė žmogaus prigimtį, kad 
patirtų vargus. Net patys vargingiausi ir nuolankiau- 
si nebijojo kreiptis į Jį. Prie Jo linko maži vaikeliai. Jie 
mėgo sėdėti Jam ant kelių ir žvelgti į Jo susimąsčiusį ir 
malonų veidą. 

Jėzus neslėpė nė vieno tiesos žodžio, bet visada tar- 
davo jį su meile. Bendraudamas su žmonėmis, Jis rodė 
didžiausią taktą, rūpestį ir dėmesį. Jis niekada nebuvo 
šiurkštus, niekada be reikalo neištarė griežto žodžio, 
niekada nesuteikė skausmo jautriai sielai. Jis nesmerkė 
žmonių silpnumo. Visada su meile 
sakė tiesą. Jis smerkė veidmainystę 
ir nedorumą, bet Jo balsas drebėda- 
vo ir akys plūsdavo ašaromis, ta- 
riant teisingus priekaištų žodžius. 
Jis verkė dėl Jeruzalės — miesto, 
kurį mylėjo, tačiau kuris nepripaži- 
no Jo- Kelio, Tiesos ir Gyvenimo. 
Žydai atmetė savo Išgelbėtoją, bet 
Jis net tada nenustojo jų mylėti ir 
užjausti. Visą savo gyvenimą Jis au- 
kojosi ir rūpinosi kitais. Kiekviena A AAP 
siela Jam buvo brangi. Dieviškoji miesto 


L 
„k 


1. DIEVO MEILĖ ŽMOGUI 15 


didybė nekliudė Jam švelniai elgtis su kiekvienu Die- 
vo šeimos nariu. Kristus matė, kad kiekvienas žmogus 
yra puolusi siela; ją Jis ir atėjo išgelbėti. 

Toks Kristaus charakteris atsiskleidžia žemėje. Tai 
Jis, mūsų dangiškasis Tėvas, per Kristų išlieja dieviš- 
kąją užuojautą žmonijai. Jėzus, mylintis ir gailestingas 
Gelbėtojas, buvo Dievas, „apreikštas kūne“ (1 Timotiejui 
3, 16). 

Jėzus gyveno, kentėjo ir mirė, kad 
mus atpirktų. Jis tapo Skausmų Vyru, 
kad mes galėtume džiaugtis amžinuoju 
gyvenimu. Dievas leido savo mylimam, 
pilnam malonės ir tiesos Sūnui nusi- 
|, leisti iš neapsakomos šlovės pasaulio į 

L žemę, suteptą nuodėmės bei aptem- 
à dytą mirties ir prakeikimo. Jis leido, 
Y kad Kristus paliktų tėviškos mei- 
f lės gelmes, nužengtų iš ten, kur Jį 
garbina angelai, ir kęstų gėdą, įžei- 
dinėjimus, pažeminimą, neapykan- 
tą ir mirtį. „Bausmė ant Jo krito mūsų 

A S) išganymui, ir mes buvome išgydyti Jo 
aki M “A žaizdomis.“ (Izaijo 53, 5) Pažvelkite į Jį, 
dykumoje ' kenčiantį dykumoje, Getsemanėje, 
ant kryžiaus! Nekaltasis Sūnus prisiėmė visą nuodė- 
mės naštą. Jis, esantis viena su Tėvu, savo siela pajuto, 
kaip labai nuodėmė atitolina žmogų nuo Dievo. Todėl 
iš Jo lūpų išsiveržė sielvarto šauksmas: „Mano Dieve, 
Mano Dieve, kodėl Mane apleidai?!“ (Mato 27, 46) Tai nuo- 

dėmės našta, jos baisumas - bedugnė, skirianti žmogų 
nuo Dievo, perplėšė Dievo Sūnaus širdį. 

Ši didžioji auka buvo paaukota ne tam, kad įžieb- 
tų meilę žmogui dangiškojo Tėvo širdyje ir pažadintų 
Jam norą išgelbėti žmones. Ne ir dar kartą ne! „Dievas 
taip pamilo pasaulį, jog atidavė savo viengimį Sūnų.“ (Jono 
3, 16) Tėvas mus myli ne todėl, kad Kristus mus atpir- 
ko, bet Sūnus todėl mus atpirko, kad Tėvas mus myli. 
Kristus buvo Tarpininkas, per kurį Dievas galėjo išlieti 
savo meilę puolusiam pasauliui. „Juk tai Dievas Kristu- 
je sutaikino su savimi pasaulį.“ (2 Korintiečiams 5, 19) Dievas 
kentėjo kartu su Sūnumi Getsemanės sode, mirtis ant 
Golgotos kryžiaus ir beribės meilės pripildyta širdis — 
tai kaina, sumokėta už mūsų atpirkimą. 

Jėzus pasakė: „Tėvas myli Mane, nes Aš guldau savo 
gyvybę, kad ir vėl ją pasiimčiau.“ (Jono 10,17) Tai yra: „Mano 
Tėvas taip myli jus, kad Jis dar labiau Mane pamilo už 
tai, kad atidaviau savo gyvybę, jus atpirkdamas. Už- 
imdamas jūsų vietą, prisiimdamas jūsų nuodėmes ir 
prasižengimus bei atiduodamas gyvybę už jus, Aš ta- 
pau dar brangesnis savo Tėvui. Nes po Mano aukos 
Dievas gali būti teisingas ir nuteisinti kiekvieną tikintį 
į Jėzų nusidėjėlį.“ 

Tik Dievo Sūnus galėjo mus atpirkti, nes tik Tas, 
kuris yra viena su Tėvu, galėjo Jį parodyti pasauliui. 
Tik Sūnus pažinojo visas dieviškosios meilės gelmes 
ir galėjo tą meilę atskleisti pasauliui. Niekas kitas, tik 
didžioji Kristaus auka už puolusią žmoniją galėjo iš- 
reikšti beribę Tėvo meilę žmonėms. 

„Dievas taip pamilo pasaulį, jog atidavė savo viengimį 
Sūnų.“ Jis atidavė Sūnų ne tik dėl to, kad Šis gyven- 
tų tarp Žmonių, kentėtų už jų nuodėmes ir mirtų kaip 
auka už jas. Kristus turėjo patirti žmonijos dalią ir 
vargus. Tas, kuris buvo viena su Dievu, susijungė su 
žmonėmis neatskiriamai. Jėzus nesigėdi „juos vadinti 
broliais“ (Hebrajams 2, 11). Jis - Auka už mus, mūsų Už- 
tarėjas, mūsų Brolis, per amžius esantis viena su savo 
atpirkta žmonija. Prieš Dievo sostą Jis stovi kaip Žmo- 
gaus Sūnus. Visa tai įvykdyta, kad žmogus galėtų pa- 
kilti iš pražūties bei nuodėmių, liudyti Dievo meilę ir 
džiaugtis šventu gyvenimu. 

Kaina, sumokėta už mūsų atpirkimą, 
ir didžiulė mūsų dangiškojo Tėvo auka 
atiduodant Sūnų mirčiai už mus, turi 
priversti kiekvieną susimąstyti, kuo jis 
gali tapti per Kristų. Matydamas begali- 
nę tėviškąją meilę žūstančiai žmonijai, 
apaštalas Jonas tapo kupinas pasigė- 
rėjimo ir pagarbos. Nerasdamas 
žodžių šiai didžiajai meilei apsa- 
kyti, jis kreipiasi į pasaulį: „Žiū- 
rėkite, kokia meile apdovanojo mus 
Tėvas: mes vadinamės Dievo vaikai 
ir esame!“ (1 Jono 3, 1) Kaip didžiai 
vertinamas žmogus! Nusidėdami 
žmonės atiduoda savo gyveni- 
mą šėtono valdžiai. Bet tikėdami 
Kristaus auka, Adomo sūnūs gali Už mus auka ant kryžiaus 

tapti Dievo vaikais. Priimdamas žmogiškąją prigimtį, 
Kristus išaukštino žmoniją. Tik susivieniję su Kristumi 
nusidėjėliai gali būti verti vadintis Dievo vaikais. 

Su kuo palyginti tokią meilę? Mes — dangiškojo 
Karaliaus vaikai! Koks brangus pažadas! Tema giliau- 
siems apmąstymams! Sau lygių neturinti meilė pasau- 
liui, nusigręžusiam nuo Jo! Ta mintis nuramina sielą, 
o protas paklūsta Dievo valiai. Juo labiau mes tyrinė- 
jame dieviškąjį charakterį Golgotos kryžiaus šviesoje, 
tuo aiškiau matome Dievo gailestingumą, švelnumą ir 
atlaidumą, susijungusius su teisingumu, ir tuo aiškiau 
pastebime beribės meilės ir užuojautos, didesnės už 
motinos gailestį suklydusiam sūnui, įrodymus. 


Guro 


NUSIDĖJĖLIUI REIKIA 
IŠGELBĖTOJO 


Es 


ukurdamas žmogų, Dievas apdovanojo jį tauriu 

charakteriu ir aiškiu protu. Tai buvo tobula būty- 
bė ir gyveno darnoje su Dievu. Žmogaus mintys buvo 
tyros, tikslai šventi. Bet neklusnumas pakeitė jo min- 
čių kryptį, o savanaudiškumas išstūmė meilę Dievui. 
Nuodėmė susilpnino žmogų, ir savo paties jėgomis jis 
nebegalėjo priešintis šėtonui. Jis tapo šėtono belaisvis 
ir būtų likęs juo amžiams, jei nebūtų įsiterpęs Dievas. 
Gundytojo tikslas buvo sugriauti dieviškąjį žmogaus 
sukūrimo planą, pripildyti žemę sielvarto bei vargų ir 
tuo apkaltinti Dievą. 

Prieš nuopuolį žmogus džiaugėsi, jog bendrauja su 
Tuo, „kuriame slypi visi išminties ir pažinimo lobiai“ (Ko- 
losiečiams 2, 3). Bet nusidėjęs jis pradėjo šalintis Kūrėjo. 
Tokia dabar yra dar neatsinaujinusio žmogaus širdis. 
Ji negali sugyventi su Dievu ir nesidžiaugia bendrau- 
dama su Juo. Nusidėjėlis negalėtų būti laimingas šalia 
Dievo. Jis vengtų šventų būtybių draugystės. Jis ne- 
jaustų džiaugsmo ir būsimajame pasaulyje, kur vieš- 
patauja nesavanaudiška meilė. Ši meilė, kai kiekviena 
širdis plaka vienodai su Begalinės Meilės širdimi, ne- 
rastų atgarsio nusidėjėlio širdyje. Jo mintys, interesai 

ir tikslai būtų svetimi Dangaus karalystės principams. 
Jis skambėtų disonansu su darnia dangiškąja melodi- 
ja. Gyvenimas danguje jam būtų kančia. Jis nebegalėtų 
ilgiau slėptis nuo To, kuris yra šviesos ir džiaugsmo 
šaltinis. Tai ne Dievo užgaida neįsileisti nusidėjėlių į 
dangų. Jie patys yra netinkami šventam gyvenimui. 
Dievo šlovė būtų juos naikinanti ugnis. Jie sutiktų žūti, 
kad tik galėtų pasislėpti nuo savo Atpirkėjo. 

Mums patiems neįmanoma ištrūkti iš nuodėmės 
bedugnės. Mūsų širdys yra nuodėmingos ir jų patys 
negalime pakeisti. „Kas gali padaryti švarų daiktą iš ne- 
švaraus?“ (Jobo 14, 4) „Kūno rūpesčiai priešiški 
Dievui; jie nepaklūsta Dievo Įstatymui ir net 
negali paklusti.“ (Romiečiams 8, 7) Išsilavini- 
mas, kultūra, troškimai ir valios pastan- 
gos čia bejėgiai. Jie pakeičia žmogaus 
elgesį, bet negali pakeisti širdies. 
Turi būti vidinė jėga, gyvenimas 
iš Aukštybių, kad žmogus 
išsilaisvintų iš nuodėmių ir 
taptų šventas. Ši jėga yra Kris- 
tus. Tik Jo malonė gali atgai- 
vinti sielą, atvesti ją pas Die- 
vą. Išgelbėtojas pasakė: „Jei ` 
kas neatgims iš aukštybės“, t. y. 
neatsinaujins širdimi, nepa- 
keis troškimų, tikslų ir siekių 
taip, kad jie vestų į naują gy- 


Mums patiems neįmanoma 


venimą, tas „negalės regėti Die- ištrūkti iš nuodėmės bedugnės 

vo karalystės“ (Jono 3, 3). Labai klysta tie, kurie mano, kad 
užtenka žmogui ugdyti tik įgimtą gėrį. „Juslinis žmogus 
nepriima to, kas ateina iš Dievo Dvasios. Jis tai laiko kvailys- 
te ir nepajėgia suprasti, kad apie tuos dalykus reikia spręsti 
dvasiškai.“ „Nesistebėk, jog pasakiau: jums reikia atgimti iš 
aukštybės.“ (1 Korintiečiams 2, 14; Jono 3, 7) Apie Kristų yra pa- 
rašyta: „Jame buvo gyvybė, ir ta gyvybė buvo žmonių švie- 
sa.“ „Nes neduota žmonėms po dangumi kito vardo, kuriuo 
galėtume būti išgelbėti.“ (Jono 1, 4; Apaštalų darbų 4, 12) 
Neužtenka matyti Viešpaties gailestingumą, dosnu- 
mą ir tėvišką rūpinimąsi mumis. Neužtenka suvokti, 
koks išmintingas ir teisingas yra Jo Įstatymas, pagrįs- 
tas amžinosios meilės principu. Apaštalas Paulius, 
visa tai supratęs, sakė: „Pripažįstu, jog Įstatymas geras“, 
„Įstatymas šventas; įsakymas taip pat šventas ir teisingas, 
ir geras“, bet vėliau susirūpinęs, su skausmo ir nevil- 
ties gaidele balse, papildė: „O aš esu kūniškas, parduotas 
nuodėmės valdžion.“ (Romiečiams 7, 16. 12. 14) Jis troško ty- 
rumo ir teisumo, kurių pats negalėjo pasiekti. „Vargšas 
aš žmogus! Kas mane išvaduos iš šito mirtingo kūno!“, — 
sušuko jis (Romiečiams 7, 24). Toks šauksmas išsiveržia iš 
visų nuodėmės apsunkintų širdžių visais amžiais ir 
visame pasaulyje. Jiems tėra vienas atsakymas: „Štai 
Dievo Avinėlis, kuris naikina pasaulio nuodėmę!“ (Jono 1, 29) 
Įvairiais būdais Dievo Dvasia siekia atskleisti šią 
tiesą sieloms, trokštančioms išsivaduoti iš kaltės naš- 
tos. Kai Jokūbas nusidėjo ir bėgo iš tėvo namų, jį slė- 
gė kaltės suvokimas. Jį, vienišą tremtinį, atskirtą nuo 
visko, kas jam buvo šiame pasaulyje brangu, labiausiai 

Sapne kamavo mintis, kad nuodė- 
jis pamatė ON . j k 
paslaptingą mė jį atskyrė nuo Dievo ir 


šviesą 


Dangus jį apleido. Prislėgtas 
liūdesio, jis atsigulė pailsė- 
ti ant plikos žemės. Aplink 
ji buvo tik vienišos kalvos, o 
virš jų —- žvaigždėtas dangus. 
Sapne jis pamatė paslaptingą 
šviesą: atrodė, kad iš to slė- 
nio, kur jis ilsėjosi, platūs laip- 
tai kilo iki pat dangaus vartų. 
Jais aukštyn - žemyn kilo ir 
leidosi Dievo angelai. O iš 
viršaus pasigirdo dieviškas 
paguodos ir vilties balsas. 
Taip Jokūbas sužinojo, kad 
jo sielai reikia Gelbėtojo. Su džiaugsmu ir dėkingumu 
jis matė kelią, kuriuo jis, nusidėjėlis, gali naujai ben- 
drauti su Dievu. Paslaptingieji laiptai simbolizavo 
Kristų - vienintelį Tarpininką tarp Dievo ir žmogaus. 

Tą patį palyginimą Kristus panaudojo, kalbėda- 
masis su Natanaeliu: „Jūs matysite atsivėrusį dangų ir 
Dievo angelus, kylančius ir nusileidžiančius ant Žmogaus 
Sūnaus.“ (Jono 1,51) 

Nusidėjęs žmogus atitolino save nuo Dievo, ir ry- 
šys tarp žemės ir dangaus buvo nutrauktas. Per tą be- 
dugnę nebuvo liepto. Bet per Kristų žemė vėl yra su- 
jungta su dangumi. Kristus nutiesė per bedugnę tiltą, 
kuriuo angelai galėjo bendrauti su žmonėmis ir jiems 

tarnauti. Kristus sujungė nuodėmin- 
gą, silpną ir bejėgį žmogų su begali- 
nės jėgos Šaltiniu. 

Veltui žmonės svajoja apie dva- 
sinį tobulumą, veltui jie stengiasi 
patobulinti žmoniją, jei atmeta 
vienintelį jiems duotą vilties ir 
pagalbos Šaltinį. „Kiekvienas geras 
davinys ir tobula dovana“ (Jokūbo 1, 
17) yra iš Dievo. Vienintelis kelias 
pas Dievą - Kristus. Jis sako: „Aš 
esu kelias, tiesa ir gyvenimas. Niekas 
nenueina pas Tėvą kitaip, kaip tik per Mane.“ (Jono 14, 6) 

Dievo meilė savo žemės vaikams stipresnė už mir- 
tį. Atiduodamas savo Sūnų, Jis padovanojo mums visą 
Dangų. Išgelbėtojo gyvenimas, mirtis ir užtarimas, an- 
gelų ir Šventosios Dvasios darbas, nuolatinis dangaus 
būtybių domėjimasis žemiškuoju gyvenimu - visa tai 
tarnavo žmonijos atpirkimui. 

Mąstykime apie tą didžiąją auką už mus! Paban- 
dykime įvertinti dangiškąsias pastangas ir triūsą 
susigrąžinti prarastuosius į Tėvo namus. Pačios ga- 
lingiausios dangaus jėgos buvo panaudotos mums iš- 
gelbėti. Didžiausi apdovanojimai teisiesiems, džiaugs- 
mas danguje, gyvenimas su angelais, bendravimas 
su Dievu ir Jo Sūnumi, meilė jiems, neribotos mūsų 
tobulėjimo galimybės per visą amžinybę — argi visa 
tai neskatina atsiduoti Kūrėjui ir Atpirkėjui bei Jam 
tarnauti? 


Nusidėjėliui 
reikia Išgelbėtojo 

Dievo Žodžiu pareikštas nuosprendis nuodėmei 
ir neišvengiamas atpildas už ją, mūsų charakterio 
išsigimimas ir gresianti žūtis perspėja mus nepasuk- 
ti šėtono keliu. Nejaugi mes liksime abejingi Dievo 
malonei? Ką daugiau Jis galėjo padaryti? Ieškokime 
teisingų tarpusavio santykių su Tuo, kuris mus myli. 
Pasinaudokime mums suteiktomis galimybėmis, kad 
taptume panašūs į Jį, bendrautume su angelais, sutar- 
tume ir būtume vieningi su Tėvu ir Sūnumi. 


cio 


ATGAILA 


ce 


s okiu būdu žmogus gali būti teisus Dievo aki- 
vaizdoje? Kokiu būdu nusidėjėlis gali tapti tei- 
sus? Tik Kristus gali mus atvesti pas Dievą ir padaryti 
šventus. Tačiau kaip mums ateiti pas Kristų? Daugelis 
klausia to paties, ko ir žmonės per Sekmines, supratę 
savo nuodėmingumą: „Ką mums daryti, broliai?“ (Apaš- 
talų darbų 2, 37) Pirmiausia Petras atsakė: „Atsiverskite“, o 
vėliau pridūrė: „Tad atgailaukite ir atsiverskite, kad būtų 
išdildytos jūsų nuodėmės.“ (Apaštalų darbų 3, 19) 

Atgailauti — tai gailėtis dėl nuodėmės ir stengtis 
jos nebekartoti. Kol mes nesuvoksime, kokia baisi yra 
nuodėmė, kol širdyje nenusigręšime nuo jos, tol mūsų 
gyvenime neįvyks tikrų permainų ir mes nuolat nusi- 
dėsime. 

Daugelis nesupranta tikro- 
sios atgailos esmės. Jie sielvar- 
tauja dėl padarytų nuodėmių, | 
netgi bando pasitaisyti, bet tik 
tam, kad išvengtų atpildo už jas. 
Bet tai nėra atgaila pagal Bibliją. 
Žmonės labiau nerimauja dėl ga- 
limų nuodėmės pasekmių, o ne 
dėl pačios nuodėmės. Taip siel- asa 
vartavo Ezavas, supratęs, kad laikui prarado pirmagimystę 


Taip sielvartavo Ezavas, 

visam laikui prarado pirmagimystę. Taip 
Balaamas, išsigandęs priešais jį stovinčio 
angelo su ugniniu kalaviju, pripažino 
savo kaltę tik todėl, kad išliktų gyvas. Iš 
tikrųjų jis neatgailavo dėl nuodėmės, ne- 
sibjaurėjo ja, nepakeitė savo tikslų. 
5 Judas Iskariotas, išdavęs savo Vieš- 
patį, sušuko: „Nusidėjau išduodamas 
nekaltą kraują.“ (Mato 27, 4) Prisipažini- 
an mas išsiveržė iš jo nusidėjusios sielos 
nusidėjusios sielos iš baimės dėl atpildo ir siaubo būti 
iš baimės dėl atpildo 5asmerktam. Jis labai bijojo išdavystės 
pasekmių, bet širdyje nesielvartavo išdavęs nekaltą 
Dievo Sūnų ir išsigynęs Izraelio Šventojo. Kentėda- 
mas Dievo bausmes, faraonas prisipažino klydęs, bet 
vos tik bausmės pasibaigdavo, jis vėl 
atvirai nepaklusdavo Dievui. Visi 
trys - Ezavas, Judas Iskariotas ir Aš 
faraonas — bijojo atpildo už 
nuodėmes, bet nesisielojo 
dėl pačios nuodėmės. 
Nusidėjėlio sąžinė pa- 
bunda tik tada, kai širdis 
atsiduoda Šventajai Dva- 
siai. Tik tada jis pradeda 
suvokti, koks gilus ir šven- 
tas yra Dievo Įstatymas - Jo 
valdymo danguje ir žemėje 


Balaamas pripažino savo kaltę 


pagrindas. „Sviesa, kuri ap- tik todėl, kad'išliktų gyvas 

šviečia kiekvieną žmogų“ (Jono 1, 9), apšviečia slapčiausius 
sielos kampelius ir atidengia juose esantį blogį. Kaltės 
suvokimas užvaldo jo protą ir širdį. Nusidėjėlis mato 
Dievo teisumą ir pasibaisėja, kad, būdamas 
netyras ir kaltas, turės stoti prieš Tą, ku- 
riam atviros žmonių širdys. Jis mato 
Dievo meilę, šventumo grožį ir tyru- 4 
mo džiaugsmą. Jis trokšta apvalymo, 
pasikeitimo ir atnaujinto bendravimo M oi 
su Dangumi. sielos kampelius 
Dovydo malda po nuopuolio rodo tikrąjį sielojimą- 
si dėl nuodėmės. Jo atgaila buvo nuoširdi ir tikra. Jis 
nebandė sušvelninti savo kaltės ir meldėsi ne todėl, 
kad išvengtų bausmės. Jis matė, kokia sutepta yra jo 
siela, bjaurėjosi nuodėme ir meldė ne tik atleidimo, bet 
ir širdies apvalymo. Jis troško džiaugtis šventu gyve- 
nimu ir bendrauti su Dievu, o jo siela šaukėsi Dievo: 


Dievo 
šviesa 


„Laimingas, kuriam atleistas nusižengimas, 
kuriam dovanota nuodėmė. 

Laimingas žmogus, kurio Viešpats 

nelaiko kaltu, kurio dvasioje nėra apgaulės.“ 


(Psalmė 32, 1-2) 


„Pasigailėk manęs, Dieve, iš savo gerumo; 
iš savo begalinio gailestingumo 

sunaikink mano maištingus darbus. 
Kaskart nuplauk mano kaltę, 

apvalyk mane nuo mano nuodėmės! 

Savo maištingus darbus aš gerai pažįstu, 

ir mano nuodėmė man nuolat prieš akis. 
Tau nusidėjau, tiktai Tau, 

ir padariau, kas pikta Tavo akyse. 

Tad esi teisus, kai mane kaltini, 

ir teisingas, kai savo teisme mane pasmerki. 
Aš gimęs su kalte, 

ir mano motina mane pradėjo su nuodėme. 
Tu trokšti tiesos ir nuoširdumo, 

todėl mokyk mane išminties ligi širdies gelmių. 
Apvalyk mane yzopu, ir būsiu švarus, 
nuplauk mane, ir būsiu baltesnis už sniegą. 
Leisk man išgirsti džiaugsmo ir linksmybės žinią, 
ir kaulai, kuriuos išvarginai, tepradžiunga. 
Nugrežk savo veidą nuo mano nuodėmių 

ir panaikink visas mano kaltes. 

Sukurk man tyrą širdį, Dieve, 

ir atnaujink manyje ištikimą dvasią. 
Nevaryk manęs nuo savo Artumo, 
nenuimk nuo manęs savo dvasios šventos. 
Leisk man vėl džiaugtis Tavo išganymu, 
tepalaiko mane nori dvasia. 

Mokysiu nedorėlius Tavo kelių, 

ir nusidėjėliai sugrįš pas Tave. 

Išlaisvink mane iš kraujo kaltės, Dieve, 
mano išganymo Dieve, 

ir mano liežuvis mėgausis Tavo teisumu.“ 


(Psalmė 51, 3-16) 

Taip atgailauti savo jėgomis visiškai neįmanoma. 
Tokia atgaila gali būti gauta tik iš Kristaus, įžengusio 
į dangų ir dovanojusio žmonėms amžinąjį gyvenimą. 

Kaip tik čia daugelis ir klysta, o Kristus, net ir no- 
rėdamas, negali jiems padėti. Jie mano, kad negali at- 
eiti pas Kristų, neišpažinę savo nuodėmių. Jie galvoja, 
jog atgaila ruošia kelią nuodėmių atleidimui. Tai tiesa. 
Norint gauti nuodėmių atleidimą, pirmiau- 
sia reikia atgailauti dėl jų. Nes tik besisie- > 
lojančiai ir atgailaujančiai širdžiai reikia 
Gelbėtojo. Bet ar nusidėjėlis turi atgai- 
lauti prieš ateidamas pas Jėzų? "a S A 

Biblija nemoko, kad nusi- || 2 A 
dėjėlis pirmiau turi atlikti iš- gf 3 
pažintį, o tik po to atsiliepti į i A 
Kristaus kvietimą. „Ateikite pas ati ne a 
Mane visi, kurie vargstate ir esate baltesnis už sniegą“ 
prislėgti; Aš jus atgaivinsiu!“ (Mato 11, 28) Jėgų tikrajai at- 
gailai suteikia tik Kristus. Apaštalas Petras taip aiškino, 
kreipdamasis į izraelitus: „Dievas išaukštino Jį savo deši- 
ne kaip vadą ir išgelbėtoją, kad suteiktų Izraeliui atsivertimą 
ir nuodėmių atleidimą.“ (Apaštalų darbų 5, 31) Mes taip pat 
negalime atgailauti be sąmonę pažadinančios Kristaus 
Dvasios. Be Kristaus mums negali būti ir atleista. 

Kristus skatina kiekvieną gerą poelgį. Tik Jis vie- 
nas gali įkvėpti mums pasibjaurėjimą nuodėme. Kiek- 
vienas tiesos ir tyrumo troškimas, kiekvienas nuodė- 
mingumo suvokimas įrodo, kad Jo Dvasia veikia mūsų 
širdyse. 

Jėzus pasakė: „O Aš, kai būsiu pakeltas nuo žemės, 
visus trauksiu prie savęs.“ (Jono 12, 32) Kristus turi būti 
apreiškiamas nusidėjėliui kaip Gelbėtojas, mirštantis 
už pasaulio nuodėmes. Žvelgdami į Dievo Avinėlį, 
nukryžiuotą ant Golgotos kryžiaus, mes pradedame 
suprasti atpirkimo paslaptį. Tuomet Dievo gerumas 
veda mus į atgailą. Mirdamas už nusidėjėlius, Kris- 
tus parodė beribę meilę. Jei tik nusidėjėlis suvokia šią 
meilę, ji suminkština jo širdį, pavergia protą ir skatina 
sielą atgailauti. 

Beje, kartais žmonėms gėda dėl savo ydų, ir jie atsi- 
sako kai kurių blogų įpročių, dar nesupratę, kad juos 
kviečia Kristus. Bet visos jų pastangos pasitaisyti, visi 
nuoširdūs troškimai elgtis tinkamai yra ne kas kita, 
kaip Kristaus kvietimas. Jie nepastebi, kad Šventoji 
Dvasia pažadina jų sąžinę ir keičia gyvenimą. Matant 
Kristų, nukryžiuotą ant Golgotos kryžiaus 
už mūsų nuodėmes, Dievo įsakymai iškyla 
žmonių sąmonėje. Jie pamato, koks nedo- 
ras yrajų gyvenimas ir kaip giliai jų sielose 
įsišaknijusi nuodėmė. Jie pradeda suvok- 
ti Kristaus teisumą ir sušunka: „Kas yra 
nuodėmė, kad prireikė tokios didelės au- 
kos išlaisvinti iš jos? Kiek reikėjo meilės, 
kančių ir pažeminimų, kad mes nežūtu- 
me, bet gautume amžinąjį gyvenimą?“ 

Nusidėjėlis gali priešintis tai Ė 
meilei ir Kristaus kvietimui, bet jei Pažinęs Išgelbėjimo 


planą, žmogus ateis 


atsiduos, žengs pas Jėzų. Pažinęs į kryžiaus papėdę 

Išgelbėjimo planą, žmogus ateis į kryžiaus papėdę, at- 
gailaudamas dėl nuodėmių, suteikusių kančias myli- 
majam Dievo Sūnui. 

Ta pati dieviškoji jėga, egzis- | Ateik ir 

. . : ak 8 . > dovanai semkis 
tuojanti gamtoje, veikia žmonių gyvybės 
širdis ir įkvepia juos trokšti to- vandens 
bulumo. Jokios žemiškos gėry- 
bės negali numalšinti šio troš- 
kulio. Dievo Dvasia skatina 
juos ieškoti Kristaus malonės 
ir švento gyvenimo džiaugs- 
mo. Tai gali duoti sielai ramybę 
ir atilsį. Įvairiomis priemonėmis ir 
nuolat Išgelbėtojas ragina žmones at- 
sisakyti nuodėmingų, laimės nesutei- 
kiančių malonumų, ir atkreipia jų dėmesį į palaimas, 
kurias jie gali turėti, susivieniję su Juo. Į visas sielas, 
kurios bergždžiai stengiasi atsigerti iš sugriautų šuli- 
nių, yra kreipiamasi: „Kas trokšta, teateina, ir kas nori, 
tesisemia dovanai gyvybės vandens.“ (Apreiškimo 22, 17) 

Jūs, kurie širdyje trokštate daugiau, negu gali duo- 
ti šis pasaulis, atpažįstate, kad tai yra Dievo balsas. 
Melskite Jį išmokyti jus atgailauti, prašykite parodyti 
jums tobulai tyrą Kristų su visa Jo beribe meile. Gel- 
bėtojo gyvenime įsikūnijo dieviškojo Įstatymo princi- 
pas - meilė Dievui ir žmogui. Jo siela gyveno nesava- 
naudiška meile ir dosnumu. Žvelgiant į Atpirkėją, Jo 
šviesa mus apšviečia, ir mes pamatome, kokios nuo- 
dėmingos yra mūsų širdys. 

Kaip ir Nikodemas, mes galime suklysti, džiaugda- 
miesi, kad dorai gyvename ir kad mūsų charakteris ne 
toks jau blogas, jog turėtume, kaip kiti nusidėjėliai, nu- 
sižeminti prieš Dievą. Bet kai Kristaus šviesa apšvie- 
čia mūsų sielas, mes pamatome, kokie netyri esame, 
kiek daug turime egoizmo ir priešiškumo Dievui. Tada 
suprantame, kad mūsų teisūs darbai yra lyg suteršti 
skudurai, ir tik Kristaus kraujas gali mus apvalyti nuo 
nuodėmės purvo. Tik Jis vienas gali atnaujinti mūsų 
širdis pagal savo pavyzdį. 

Pakanka tik vieno žvilgsnio į Kristaus tyrumą, tik 
vieno Dievo šlovės spindulėlio, prasiskverbiančio 
giliai į sielą, kad būtų apnuoginti mūsų išsigimusio 
būdo trūkumai ir skaudžiai juntama kiekviena ydelė. 
Nusidėjėliui atsiskleidžia jo norų tuštybė, širdies ne- 
dorumas ir lūpų netyrumas. Jis mato, » 
kad savo darbais yra pamynęs Dievo 
Įstatymą, o Dievo Dvasios veikiamą 
jo liūdinčią širdį perveria skausmas. 
Matydamas tyrą, nesuteptą Kristaus 
charakterį, jis bjaurisi savimi. 

Pranašas Danielius, pamatęs, kokia 
šlovė supa jam atsiųstą dangiškąjį pa- 
siuntinį, buvo priblokštas. Jis suprato, 
koks silpnas ir netobulas yra jis pats. 
Apibūdindamas šį nuostabų susitiki- 
mą, Danielius sako: „Aš netekau jėgų, 
mirtinai išblyškau ir buvau visiškai bejė- Tuomet pamatysime, 


kad mūsų teisūs darbai - 


gis.” (Danieliaus 10, 8) Žmogus, patyręs lyg suteršti skudurai 

tokius jausmus, neapkęs savo egoizmo ir bjaurėsis sa- 
vimeile. Per Kristaus teisumą jis sieks apvalyti savo 
širdį, kad ji būtų darnoje su Dievu ir atitiktų Kristaus 
charakterį. 

Apaštalas Paulius apie save pasakė, kad 
„vykdęs Įstatymo reikalaujamą teisumą“ jis 
buvo nepeiktinas (žr. Filipiečiams 3, 6). Bet, 
paveiktas dvasinės Įstatymo prasmės, 
matė esąs nusidėjėlis. Pagal Įstatymą, 
taikomą išoriniam gyvenimui, jis buvo 
teisus. Bet, pažvelgęs į šventuosius Įstaty- 
mo priesakus ir pamatęs save tokį, kokį jį 
matė Dievas, Paulius nusižemino ir išpa- 
žino savo kaltę. Apaštalas sako: „Aš kadai- 
se gyvenau be Įstatymo. Paskui, atėjus įsakymui, 
atgijo ir nuodėmė, o aš numiriau.“ (Romiečiams 7, 9-10) Kai 
jis suprato dvasinę Įstatymo prigimtį, nuodėmė iškilo 
prieš jį visu bjaurumu, ir jo savigarba išnyko. 

Tiek Dievas, tiek žmogus skirtingai vertina nuo- 
dėmės mastą. Tačiau koks menkas beatrodytų žmo- 
nėms vienoks ar kitoks prasižengimas, Dievo akyse 
nėra mažos nuodėmės. Žmogus vertina šališkai ir ne- 
tobulai. Dievas apie viską sprendžia taip, kaip yra iš 
tikrųjų. Girtuoklį žmonės paprastai niekina ir sako, 
kad jo nuodėmė užtvers jam kelią į dangų, bet išdi- 
dumas, egoizmas ir gobšumas dažnai lieka nepa- 
smerkti. O kaip tik šios nuodėmės labiausiai įžei- 
džia Dievą. Jos nepriimtinos Jo geram charakteriui 
ir nesavanaudiškai meilei, viešpataujančiai visuose 

nenupuolusiuose pasauliuose. Didžiausias nusidėjė- 
lis gali jausti gėdą ir savo menkumą. Jis gali suprasti, 
kaip labai jam reikia Kristaus malonės. O išdidžiajam 
nieko nereikia. Todėl jis neįsileidžia širdin Kristaus ir 
praranda nesuskaičiuojamus palaiminimus, kuriuos Jis 
suteikia. 

Nelaimingas muitininkas, kuris meldėsi: „Dieve, 
būk gailestingas man nusidėjėliui!“, save laikė nedorė- 
liu. Kiti į jį žiūrėjo taip pat. Bet jis jautė, ko jam rei- 
kia. Susigėdęs ir slegiamas kaltės, jis atėjo pas Dievą 
prašyti malonės. Muitininko širdis buvo atvira Dievo 
„Dieve, būk Dvasiai, per malonę išlaisvinančiai iš 
o ĖS nuodėmės. O įsitikinusio savo teisu- 
nusidėjėliui!“ mu fariziejaus pagyrūniška malda 

rodė, jog jis neįsileido Šventosios 

Dvasios savo širdin. Būdamas 

toli nuo Dievo, jis nesuprato savo 
nuodėmingumo, priešiško šven- 
tam tobulumui. Jam nieko nerei- 
kėjo, todėl jis nieko ir negavo. 

Jeigu jūs matote savo nuodė- 
mingumą, nelaukite, kol tapsite 

geresni. Kiek daug žmonių laiko save 
nevertais ateiti pas Kristų. Nejaugi jūs manote, kad ga- 
lite pasitaisyti savo pačių pastangomis? „Ar gali etiopas 
pakeisti savo odą, o leopardas — savo dėmes? Tad ar, įgudę 
blogai elgtis, galėtumėte daryti gera?“ (Jeremijo 13, 23) Tik 
Dievas gali jums padėti. Nelaukite stipresnių argu- 
mentų, geresnių galimybių ar didesnio pamaldumo. 

Mes nieko negalime padaryti savo pačių jėgomis. Mes 
turime ateiti pas Kristų tokie, kokie esame. 

Bet neklaidinkime savęs, manydami, jog didžiai 
mylįs ir gailestingas Dievas išgelbės mus net ir tada, 
jei atmesime Jo malonę. Tik Golgotos kryžiaus šviesoje 
galime matyti, kokia baisi yra nuodėmė. Kai žmogus 
tvirtina, kad Dievas per daug geras, kad atmestų žmo- 
gų, tepažvelgia į Golgotą. Kristus prisiėmė visą kaltę 
už mūsų neklusnumą ir kentėjo vietoj nusidėjėlių tik 
todėl, kad nebuvo kito būdo žmogui išgelbėti. Be Jė- 
zaus aukos žmogui neįmanoma išsivaduoti iš griau- 
nančios nuodėmės jėgos ir atnaujinti bendravimo su 
dangiškomis būtybėmis — neįmanoma vėl tapti dva- 
sinio gyvenimo dalininkais. Kristaus meilė, kančios ir 
mirtis liudija, kokia pasibaisėtinai siaubinga yra nuo- 
dėmė, iš kurios išsivaduoti ir tikėtis amžinojo gyveni- 
mo galima tik atsidavus Kristui. 

Užkietėjęs nusidėjėlis kartais rodo į tuos, kurie 
vadina save krikščionimis, sakydamas: „Aš nesu blo- 
gesnis už juos. Jie neišsižada daugiau negu aš ir nėra 
už mane labiau išmintingesni ir tauresni. Jie, kaip ir 
aš, mėgsta malonumus ir pataikauja sau.“ Taip kitų 
klaidomis jie pateisina savo nerūpestingumą. Bet sve- 
timos nuodėmės ir ydos negali pateisinti nė vieno, nes 
Viešpats davė mums ne klystančio žmogaus pavyzdį, 
o skaistųjį savo Sūnų. Mums reikia mokytis iš Jo ir Juo 
sekti. Tie, kurie skundžiasi neteisingu krikščionių gy- 
venimu, patys turėtų rodyti gerą pavyzdį. Jeigu žmo- 
nės taip gerai supranta, koks turėtų būti krikščionis, 


36 KELIAS PAS KRISTŲ 


tai jų nuodėmė yra dar didesnė. Jie žino, kas teisinga, 
o atsisako tai daryti. 

Delsti pavojinga. Jau dabar išpažinkite savo nuo- 
dėmes ir ieškokite širdies tyrumo Kristuje. Tūkstančių 
tūkstančiai čia daro lemtingą klaidą. Aš neapsistosiu 
ties gyvenimo trumpumu ir nepastovumu. Bet yra bai- 
sus pavojus, kurį ne visi pakankamai supranta. Tai — 
delsimas paklusti Dievo Šventosios Dvasios balsui, 
pasirinkimas gyventi nuodėmėje. Kad ir kokia maža 
atrodytų nuodėmė, kiekvienas, pataikaujantis jai, rizi- 
kuoja žūti amžiams. Ko mes nenugalime, tas nugalės 
ir pražudys mus. 

Adomas ir Ieva manė, kad suvalgyti vaisių yra toks 
nereikšmingas poelgis, jog negali užtraukti baisių pa- 
sekmių, apie kurias Dievas perspėjo. Tačiau šis iš pa- 
žiūros mažas nusižengimas iš tikrųjų buvo nekintan- 
čio šventojo Dievo Įstatymo peržengimas. Jis atskyrė 
žmogų nuo Dievo, atnešė į pasaulį sielvartus ir vargus, 
atvėrė vartus mirčiai. Amžius sekė amžių, o žemėje 
girdėjosi netylančios aimanos. Visi Dievo kūriniai de- 
javo ir kentėjo dėl žmogaus neklusnumo. 

Pačiame danguje liko pasipriešinimo Dievui pėdsa- 
kai. Golgotos kryžius yra lyg paminklas stulbinančiai 
aukai už dieviškojo Įstatymo laužymą. Todėl nežiūrė- 
kime į nuodėmę lengvabūdiškai. 

Kiekvienas Dievo Įstatymo pažeidimas ir kiekvie- 
nas Kristaus malonės paniekinimas atsiliepia mums 
patiems: sukietina širdį, susilpnina valią, atbukina su- 
pratimą ir ne tik neskatina, bet mažina mūsų gebėjimą 
atsiduoti Šventajai Dievo Dvasiai. 

Daugelis ramina save mintimi, kad galės pasukti 
iš blogo kelio, kai tik panorės. Jiems atrodo, kad jie 
gali nepaisyti maloningų Dievo kvietimų, vėl ir vėl 
juos girdėdami. Jie mano, kad paniekindami malonės 
Dvasią ir pereidami šėtono pusėn, ypatingo pavojaus 
metu galės pakeisti savo kelius. Bet tai nebus lengva. 
Nuodėmingas gyvenimas uždeda tokį antspaudą 
žmogaus charakteriui, jog vėliau tik nedaugelis trokš- 
ta tapti panašūs į Jėzų. 

Net vienas blogas charakterio bruožas, net vienas 
širdyje nuolat puoselėjamas nuodėmingas noras galų 
gale paverčia niekais visą Evangelijos jėgą. Kiekvienas 
pataikavimas nuodėmei atitraukia sielą nuo Dievo. Iš- 
didžiai netikintis žmogus, rodantis buką abejingumą 
dieviškajai tiesai, pjaus tai, ką pasėjo. Visoje Biblijoje 
nerasime rimtesnio perspėjimo dėl lengvabūdiško po- 
žiūrio į pikta, negu išmintingojo Saliamono žodžiai, 
kad nusidėjėlis „bus pagautas savo nuodėmės pinklėmis“ 
(Patarlių 6, 2). 

Kristus yra pasiruošęs mus išlaisvinti iš nuodėmės, 
bet nedaro to prieš mūsų valią. Ką Jis gali padaryti dėl 
mūsų, jei mes nuolat nusidedame, jei jau pati valia yra 
linkusi į blogį, jei nenorime priimti išgelbėjančios Dievo 
malonės ir išsivaduoti? Mes pražudome save, atkakliai 
atmesdami Jo meilę. „Štai dabar palankus metas, štai dabar 
išganymo diena.“ (2 Korintiečiams 6, 2) „Jei šiandien išgirsite Jo 
balsą, neužkietinkite savo širdžių.“ (Hebrajams 3, 7-8) 

„Žmogus mato, kas akimis matoma, o Viešpats žiūri į 
širdį“ (1 Samuelio 16, 7), kurioje džiaugsmas persipynęs 

su sielvartu, kurioje tiek daug tyrumo ir apgaulės, kuri 
nuolat keičiasi ir kažko ieško. Dievui žinomi mūsų ke- 
tinimai ir tikslai. Ženkite pas Jį, kad ir kokia ydinga 
būtų jūsų siela. Atverkite slapčiausius jos kampelius 
visa reginčioms akims, kaip Dovydas, kuris sušuko: 
„Ištirk mane, Dieve, pažink mano širdį, išmėgink mane ir 
perprask mano mintis. Pažiūrėk, ar neinu klystkeliu, ir vesk 
mane amžinuoju keliu.“ (Psalmė 139, 23-24) 

Daugelis tenkinasi tik pamaldumo išvaizda, priim- 
dami Dievą vien protu. Bet jų širdis lieka neapvalyta. 
Todėl melskitės kaip Dovydas: „Sukurk man tyrą širdį, 
Dieve, ir atnaujink manyje ištikimą dvasią.“ (Psalmė 51, 12) 
Būkite sąžiningi sau. Būkite uolūs ir atkaklūs, lyg būtų 
sprendžiamas jūsų likimas. Šis klausimas turi būti iš- 
spręstas tarp jūsų sielos ir Dievo - išspręstas amžiams. 
Vien apgaulinga viltis nuves jus į pražūtį. 

Tyrinėkite Dievo Žodį su malda. Šis Žodis per Die- 
vo Įstatymą ir Kristaus gyvenimą atskleidžia didžiuo- 
sius šventumo principus, be kurių „niekas neregės 
124 L os 12, 14). Jis įtikina mus, kad esame 
nuodėmingi, ir aiškiai parodo išgelbė- 
jimo kelią. Įsiklausykite į jį, nes tai 
- Dievas kalba jūsų sielai. 

Nepasiduokite nevilčiai, pa- 
matę, kokie nuodėmingi ir netyri 
iš tikrųjų esate. Mums visiškai 
nereikia palenkti Dievo į savo 
pusę, nes „Dievas Kristuje sutaikino 


Biblijoje Dievas kalba Sa , 
Jūsų sielai su savimi pasaulį“ (2 Korintiečiams 5, 19). 

Savo švelnia meile Jis traukia savo paklydusių vaikų 
širdis. Nė vienas tėvas žemėje nėra toks kantrus savo 
klystantiems vaikams, koks yra Dievas žemės vaikams. 
Niekas negali švelniau už Jį elgtis su prasižengusiu ir 
paklydusiu. Visi Jo pažadai ir įspėjimai alsuoja neap- 
sakoma meile. 

Jei šėtonas jums teigia, kad jūs - didelis nusidėjėlis, 
pažvelkite į Atpirkėją ir Jo nuopelnus. Jo šviesa padės 
jums išpažinti savo nuodėmę ir atsakyti priešui, kad 
„Kristus Jėzus atėjo į pasaulį gelbėti nusidėjėlių“ (1 Timotiejui 
1, 15) ir jūs galite būti atpirkti Jo begaline meile. Kartą 
Jėzus papasakojo Simonui apie du skolininkus. Vienas 
jų buvo skolingas daug, o kitas — tik nedidelę pinigų 
sumą. Šeimininkas jiems abiem dovanojo. Kristus pa- 
klausė Simono, kuris skolininkas, jo nuomone, labiau 
mylės šeimininką. Simonas atsakė: „Manau, jog tasai, 
kuriam daugiau dovanota.“ (Luko 7,43) Mes buvome dideli 
nusidėjėliai, bet Kristus mirė, kad mums būtų atleista. 
Jo auka pakankamai didelė, kad galėtų prašyti Tėvą 
mūsų išgelbėjimo. Tie, kuriems buvo atleista daugiau, 
stovės arčiausiai prie Jo sosto, šlovindami Viešpatį už 
Jo begalinę meilę ir didžiulę auką. 

Juo aiškiau mes suprasime Dievo meilę, tuo geriau 
suvoksime nuodėmės pražūtingumą. Kai mes pama- 
tysime begalinį Dievo atsidavimą mums ir pradėsime 
gilintis į didžiulę Kristaus auką, mūsų širdys prisipil- 
dys meilės ir atgailos. 


cie 


IŠPAŽINTIS 


sHs as slepia savo kaltes, tam nesiseks, o kas jas išpažįs- 
A ta ir nebenusikalsta, tas susilauks gailestingumo.“ 


(Patarlių 28, 13) Dievo malonė yra duodama paprastomis, 
teisingomis ir apgalvotomis sąlygomis. Viešpats neno- 
ri, kad mes nusidėtume vien todėl, jog vėliau galėtų 
mums atleisti. Mums nereikia vargintis, ilgai keliau- 
jant į „šventąsias vietas“ ir kankinti save, kad išpirk- 
tume nusižengimus ir įgytume Dievo palankumą. Bus 
pasigailėta kiekvieno, išsipažinusio ir 
atsisakiusio savo nuodėmių. 

Apaštalas sako: „Tad išpažinkite vieni 
kitiems nuodėmes ir melskitės vieni už ki- 
tus, kad atgautumėte sveikatą.“ (Jokūbo 5, 16) 
Nuodėmes išpažinkite Dievui, nes tik Jis 
gali atleisti, bet savo prasižengimus pa- 
sisakykite vienas kitam. Jeigu jūs įžeidė- 
te draugą ar kaimyną, tai privalote pri- 
sipažinti savo kaltę, o jų pareiga - jums 


Mums nereikia 


vargintis, atleisti. Po to jūs turite prašyti atleidimo 
ilgai keliaujant Viešpatį, nes jūsų nuskriaustasis brolis 
yra Dievo nuosavybė ir, įžeidę jį, jūs nusidėjote Kūrė- 
jui ir Atpirkėjui. Viską turi sužinoti vienintelis tikrasis 
Tarpininkas, mūsų Vyriausiasis Kunigas, kuris „kaip 
ir mes, visaip gundytas, bet nenusidėjęs“ ir kuris „ne toks 

vyriausiasis kunigas, kuris negalėtų atjausti mūsų silpny- 
bių“, ir kuris gali apvalyti mus nuo kiekvienos blogio 
dėmės (žr. Hebrajams 4, 15). 

Tie, kurie sieloje dar nenusižemino prieš Dievą ir 
neprisipažino nusikaltę, neišpildė svarbiausios sąly- 
gos, kad Dievas juos priimtų. Jei dar tikrai 
neatgailavome, jei sieloje nenusižemino- 
me ir susikrimtę neišpažinome nuo- 
dėmių, nepasmerkėme savo ydų, 
tai dar niekada nuoširdžiai neieš- 
kojome nuodėmių atleidimo. O jei 
neieškojome, tai niekada ir nega- 
vome dieviškosios ramybės. Nuo- 
dėmės mums neatleidžiamos tik à 
todėl, jog nenorime širdyje vado- x „arba 
vautis tiesos žodžiu. Mums yra duoti PE 
išsamūs nurodymai šia tema. Nesvarbu, ar viešai, ar 
slapčia išpažįstamos nuodėmės, bet nusidėjėlis tai turi 
daryti iš širdies. Prievarta čia neleistina. To negalime 
atlikti lengvabūdiškai ir nerūpestingai. Nėra prasmės 
atgailauti žmogui, kuris nesibjauri savo nuodėme. Tik 
iš širdies gelmių einanti išpažintis pasiekia neapsako- 
mai gailestingą Dievą. Dovydas sakė: „Šaukiasi teisieji 
pagalbos, Viešpats klausosi ir išgelbsti juos iš visų vargų.“ 
(Psalmė 34, 18) 

Tikroji išpažintis yra ypatinga, išpažįstamos yra 
konkrečios nuodėmės. Vienos jų gali būti atskleidžia- 
mos tik Dievui, kiti prasižengimai prisipažįstami nu- 
kentėjusiems žmonėms, trečias reikia išpažinti viešai. 


42 KELIAS PAS KRISTŲ 


Tačiau kiekviena išpažintis turi būti tiksli ir atliekama 
visiškai suvokiant savo kaltę. 

Samuelio laikais izraelitai atsimetė nuo Dievo ir 
kentėjo už nuodėmes. Jie prarado pasitikėjimą Viešpa- 
čiu, nebetikėjo Jo gebėjimu apginti savo reikalą, nebe- 
matė, jog Jis savo jėga ir išmintimi juos valdo. Jie nusi- 
gręžė nuo visatos Valdovo ir panoro būti valdomi taip, 
kaip buvo valdomos kaimyninės tautos. Bet, dar ne- 
susitaikę su Dievu, jie prisipažino nusikaltę: „Prie visų 
savo nuodėmių pridėjome dar ir tą nedorą dalyką: reikalavo- 
me karaliaus.“ (1 Samuelio 12, 19) Šią jau suprastą nuodėmę 
jie ir turėjo išpažinti. Jų nedėkingumas slėgė jų sielas ir 
skyrė juos nuo Dievo. 

Dievui nepriimtina išpažintis be nuoširdžios atgai- 
los ir mėginimo pasitaisyti. Gyvenime turi įvykti ryž- 
tinga permaina. Reikia atsižadėti visko, kas įžeidžia 
Dievą. Tokia turi būti tikroji atgaila. Mums yra aiškiai 
pasakyta, ką turime daryti: „Nusiplaukite ir būkite šva- 
rūs! Pašalinkite savo darbų blogį Man iš akių, liaukitės darę 
pikta, mokykitės daryti gera. Atsidėkite teisingumui, padėki- 
te engiamajam, užstokite našlaitį, ginkite našlės bylą.“ (Izaijo 
1, 16-17) „Jei nedorėlis sugrąžina užstatą, laikosi gyvenimo 
nuostatų, nedarydamas pikta, tai jis tikrai bus gyvas ir ne- 
mirs.“ (Ezechielio 33, 15) Apaštalas Paulius taip pat kalba 
apie atgailą: „Ir štai kaip tik tas nuliūdimas pagal Dievo 
valią kokį pažadino jums susirūpinimą, kokį teisinimąsi, ap- 
maudą, baimę, ilgesį, uolumą ir bausmę! Jūs visais atžvil- 
giais pasirodėte nesusitepę anuo nusikaltimu.“ (2 Korintie- 
čiams 7, 11) 

Kai nuodėmė sumenkina žmogaus gebėjimą atskirti 
gėrį nuo blogio, nusidėjėlis nebemato savo trūkumų ir 
nesupranta, kiek blogio padarė. Jeigu jis neatsiduoda 
Šventajai Dvasiai, tai beveik nepastebi savo nuodėmės. 
Jo išpažintys nenuoširdžios ir nerimtos. Kiekvieną kar- 
tą, prisipažindamas klydęs, jis teisinasi susiklosčiusio- 
mis aplinkybėmis. 

Baisu ir gėda pasidarė Adomui ir Ievai, suvalgius 
uždraustąjį vaisių. Pirmiausia jie galvojo, kaip pasi- 
teisinti ir išvengti mirties. Viešpačiui paklausus apie 
padarytą nuodėmę, Adomas, kaltindamas tiek Dievą, 
tiek Ievą, atsakė: „Moteris, kurią man davei būti su ma- 
nimi, davė man vaisių nuo to medžio, aš ir valgiau.“ Ieva 
apkaltino žaltį: „Žaltys mane apgavo, aš ir valgiau.“ (Pra- 
džios 3, 12-13) Kodėl Tu sukūrei žaltį? Kodėl leidai jam 
gyventi Edene? Šiais klausimais ji kaltino Dievą ir tei- 
sinosi dėl savo nuopuolio. Tokią pasiteisinimo dvasią 
pagimdė melų tėvas — šėtonas. Ją paveldėjo visi Ado- 
mo vaikai. Šios rūšies išpažintys nepriimtinos Dievui, 
nes nėra įkvėptos Šventosios Dvasios. Tikroji atgaila 
skatins žmogų be veidmainystės ir apgaulės išpa- 
žinti nuodėmę ir ištverti atpildą už savo kaltę. Kaip 
nelaimingas muitininkas, nedrįsdamas pakelti akių į 
dangų, jis sušuks: „Dieve, būk gailestingas man nusidė- 
jėliui!“ Kas pripažįsta savo kaltę, tas bus nuteisintas, 
nes Jėzus praliejo kraują už kiekvieną atgailaujantį 
nusidėjėlį. 

Dievo Žodis duoda pavyzdžius tikrosios atgailos, 
kurioje nėra vietos pasiteisinimui. Paulius neslėpė 

savo nuodėmių. Atvirkščiai, jis piešė jas tamsiausio- 
mis spalvomis, nė kiek nemenkindamas savo kaltės. 
Jis sakė: „Gavęs iš aukštųjų kunigų įgaliojimus, daugybę 
šventųjų įmesdinau į kalėjimus, o kai jie buvo žudomi, pri- 
tardavau. Dažnai įvairiose sinagogose grasindamas verčiau 
juos piktžodžiauti ir, be saiko prieš juos įtūžęs, persekiojau 
net svetimuose miestuose.“ (Apaštalų darbų 26, 10-11) Jis ne- 
dvejojo liudydamas: „Kristus Jėzus atėjo į pasaulį gelbėti 
nusidėjėlių, kurių pirmasis aš esu.“ (1 Timotiejui 1, 15) 

Nuolanki ir sielvartaujanti širdis, suminkštinta tik- 
ros atgailos, įvertins Dievo meilę ir Golgotos kainą. 
Kaip sūnus prisipažįsta nusižengęs savo mylinčiam 
tėvui, taip nuoširdžiai atgailaujantis nusidėjėlis išpa- 
žins visas nuodėmes Dievui. Apie tai parašyta: „Jeigu 
išpažįstame savo nuodėmes, Jis ištikimas ir teisingas, kad 
atleistų mums nuodėmes ir apvalytų mus nuo visų nedory- 
biy.“ (1 Jono 1, 9) 

ievo pažadas byloja: „Kai Manęs ieškosite, rasite 
© Mane. Taip, jeigu visa širdimi Manęs ieškosite.“ (Jere- 
mijo 29, 13) 

Visa širdimi mes turime atsiduoti Dievui. Tik tada 
mes pasikeisime iš vidaus ir tapsime panašūs į Jį. 
Nuodėminga prigimtis atskyrė mus nuo Dievo. Šven- 
toji Dvasia mūsų būseną nusako tokiais žodžiais: „Jūs 
buvote mirę savo nusikaltimais ir nuodėmėmis“, jūsų „visa 
galva pasiligojusi, visa širdis alpstanti“. Šėtonas tvirtai 
laikė mus savo spąstuose, kuriuose mes „vergavome 
jo valiai“ (Efeziečiams 2, 1; Izaijo 1, 5; 2 Timotiejui 2, 26). Dievas 
trokšta mus išgydyti ir išlaisvinti. Kad galėtume iš es- 
mės pasikeisti ir atnaujinti savo prigimtį, mes turime 
visiškai atsiduoti Jam. 

Kova su savimi — pati sunkiausia 
kova, kokia tik gali būti. Kad nuslo- 
pintume savąjį „aš“ ir paklustume 
Dievo valiai, turime pakovoti su 
savimi. Bet be atsidavimo Dievui 
neįmanoma atsinaujinti šventam 
gyvenimui. 

Dievo valdžia nėra pagrįsta 
aklu klusnumu ir besaike kon- 


Šėtonas tvirtai laikė mus 


trole, kaip tai nori pavaizduoti savo spąstuose 

šėtonas. Ji kreipiasi į žmogaus protą ir sąžinę. „Eikite 
šen, ir drauge pasvarstykime“ — kvietė Kūrėjas savo su- 
kurtas būtybes (žr. Izaijo 1, 18). Dievas nedaro spaudimo 
savo kūriniams. Jis priima tik savanorišką ir sąmo- 
ningą garbinimą. Priverstinis nuolankumas neskatina 
žmogaus proto ir būdo ugdymo, o paverčia žmogų 
robotu. Mūsų Kūrėjo tikslas ne toks. Jis trokšta, kad 
žmogus, apvainikuojantis visą Jo kūrybą, būtų kuo to- 
bulesnis. Jis mums parodo visas palaimos viršūnes, į 
kurias savo malone Jis gali atvesti. Jis kviečia atsiduoti 
Jam, kad galėtų veikti per mus. Mes galime pasirink- 
ti, ar išsilaisvinti iš nuodėmės vergijos ir džiaugtis di- 
džiule Dievo sūnų laisve, ar likti vergais. 
Atsiduodami Dievui, būtinai turime 
atsisakyti visko, kas mus nuo Jo skiria. 
Todėl Išgelbėtojas sako: „Kiekvienas jūsų, 
mi kuris neantsižada visos savo nuosavybės, 
l negali būti Mano mokinys.” (Luko 14, 33) 
Turi būti atsižadėta visko, kas tolina 
širdį nuo Dievo. Daugumos dievaitis yra 
turtas. Meile pinigams ir turto siekimu jie 
tarsi auksine grandine prisirišę prie šėto- 
no. Kiti siekia gero vardo ir pasaulinės garbės. Treti — 
lengvo ir nerūpestingo gyvenimo. Bet tie vergystės 
pančiai turi būti sutraukyti. Mes negalime priklausyti 
pusiau Dievui, pusiau — pasauliui. Mes nesame Dievo 
vaikai, jei nepriklausome Jam visiškai. 
Yra žmonių, kurie dedasi tarnaują Dievui, tačiau 
bando tik savo jėgomis paklusti Jo Įstatymui, sufor- 

muoti dievobaimingą charakterį ir tuo užsitikrinti iš- 
sigelbėjimą. Jų širdys nepaliestos gilios meilės Kristui, 
bet jie stengiasi vykdyti visas krikščionių pareigas ir 
Dievo reikalavimus, nuo kurių priklauso amžinasis li- 
kimas. Tokia religija neverta nieko. Kai Kristus gyvena 
širdyje ir siela prisipildo meilės Jam, džiaugsmo ben- 
draujant su Juo, kai nori Jam atsiduoti ir laukia Jo, — 
savasis „aš“ bus pamirštas. Kiekvieną poelgį įkvėps 
meilė Kristui. Žmonės, kurie tikrai myli Dievą, neklau- 
sia, kaip įvykdyti Jo reikalavimus kuo mažesne kaina, 
bet stengiasi nepriekaištingai išpildyti Atpirkėjo valią. 
Jie labai noriai atiduos viską dėl tikslo, kurio siekia. Jei 
krikščionio širdyje nėra tos gilios meilės, tai Kristaus 
išpažinimas — tik tušti žodžiai, sausas formalumas, 
sunki našta. 

Ar nejaučiate, kad visiškas atsidavimas Kristui yra 
per didelė auka? Paklauskite savęs: „Ką Kristus man 
davė?“ Už mūsų atpirkimą Dievo Sūnus atidavė vis- 
ką - gyvybę, meilę ir kentėjo kančias. Ar gali būti, kad 
mes, kurie nesame verti tokios didelės meilės, užda- 
rytume Jam savo širdis. Kiekvieną savo gyvenimo 
akimirką mes naudojamės Jo malonės palaiminimais. 
Būtent todėl mes negalime visiškai aiškiai suprasti, 
iš kokių nežinios ir vargo gelmių esame išgelbėti. Ar, 
žvelgdami į Tą, kurį pervėrė mūsų nuodėmės, mes 
galime paniekinti visą Jo meilę ir auką? Nejaugi, ma- 
tydami beribį šlovės Viešpaties nusižeminimą, mes 
skųsimės tuo, kad amžinąjį gyvenimą galime gauti tik 
kovodami su savimi ir nusižemindami. 

Dauguma išdidžių širdžių klausia: „Kodėl aš pir- 
miausia turiu atgailauti ir nusižeminti, jei nesu 
tikras, ar Dievas mane priims?“ Pažvelkite į 
Kristų. Jis buvo dangaus Kunigaikštis, bet 
dėl žmogaus prisiėmė visas Žmonijos 
nuodėmes. Jis buvo „priskirtas nusidėjė- 
liams. Jis prisiėmė daugelio nuodėmes ir už- 
sistojo už nusidėjėlius“ (Izaijo 53, 12). 

Ko mes atsižadame, jei atiduodame 
Kristui viską? Nuodėmėmis suteptos 
širdies, kad Jėzus savo krauju ją apvaly- 
tų ir išgelbėtų mus niekam neprilygstan- 
čia meile. Man gėda girdėti ir rašyti, kad 
žmonės vis dėlto mano, jog sunku visko 
atsižadėti. 

Bet Dievas nereikalauja mūsų atsisakyti 
to, kas tarnauja mūsų pačių labui. Visa, ką Jis daro, 
daro savo vaikų gerovei. Argi tie, kurie dar nepasirin- 
ko Kristaus, gali suprasti, kad Jis siūlo kur kas daugiau 
negu jie patys siekia. Žmogus daro sau didžiulę žalą, 
elgdamasis prieš Dievo valią. Nėra tikro džiaugsmo 
einant Jo uždraustais keliais. Juk Jis žino, kas yra ge- 
riausia, ir viską daro savo kūrinių laimei. Nuodėmės 
kelias - tai kančių ir mirties kelias. 

Klaidinga galvoti, jog Dievas patenkintas savo vai- 
kų kančiomis. Visas Dangus nori, kad žmogus būtų 
laimingas. Mūsų dangiškasis Tėvas neužtveria savo 
kūriniams kelio į džiaugsmą. Dieviškieji reikalavimai 
ragina mus vengti nuolaidžiauti viskam, kas atneš 

kančias ir nusivylimą bei užvers duris į dangiškąją lai- 
mę. Pasaulio Atpirkėjas priima žmones tokius, kokie 
jie yra: su visais jų norais, trūkumais ir silpnybėmis. 
Tuos, kurie sutinka traukti Jo jungą ir nešti Jo naštą, Jis 
ne tik apvalys nuo nuodėmių ir atpirks savo krauju, 
bet suteiks jiems visa, ko trokšta širdis. Jėzaus tikslas — 
suteikti ramybę ir atilsį visiems, ateinantiems pas Jį 
gyvenimo duonos. Jis ragina mus vykdyti tik tas par- 
eigas, kurios ves mus į palaimos viršūnes, kurių negali 
pasiekti neklusnieji. Tikrai džiaugtis gyvenimu galima 
tik įsileidus širdin Kristų - Didžiąją Viltį. 

Daugelis klausia: „Kaip man paklusti Dievui?“ Jūs 
trokštate atsiduoti Jam, bet esate doroviškai per silpni, 
pavergti abejonių, o įpročius valdo nuodėmė. Jūsų pa- 
žadai ir pasiryžimai netvirti lyg birus smėlis. Jūs nega- 
lite valdyti savo minčių, savo ketinimų, savo jausmų. 
Matydami savo neįvykdytus pažadus, jūs pradedate 
nebetikėti savo nuoširdumu. Tai verčia jus galvoti, kad 
Dievas negali jūsų priimti. Tačiau nenusiminkite. Jums 
tereikia suprasti, kas yra tikroji valia. Tai - žmogaus 
prigimtį valdanti jėga, kurios pagalba mes priimam 
sprendimus arba darome pasirinkimus. Viskas priklau- 
so nuo to, kur žmogus nukreips savo valią. Dievas davė 
žmogui pasirinkimo teisę, o žmogus privalo ugdyti 
savo valią, kad tinkamai pasirinktų. Jūs negalite pa- 
keisti savo širdies, jūs negalite prisiversti pamilti Die- 
vą, bet jūs galite pasirinkti tarnauti Jam. Kad Jis veiktų 
jūsų širdyje, kad jūs norėtumėte ir darytumėte tai, kas 
Jam yra malonu, jūs turite paskirti Jam savo valią. Taip 

jūs visiškai pateksite Kristaus valdžion, jūsų mintys ne- 
prieštaraus Jam ir jausmai bus nukreipti į Jį. 

Teisinga yra trokšti šventumo ir gėrio, bet vien noro 
neužtenka. Daugelis žus, tikėdamiesi ir trokšdami būti 
krikščionimis. Jie nesuvokia, kad savo valią reikia skir- 
ti Dievui, ir neapsisprendžia tapti krikščionimis. 

Teisingomis valios pastangomis jūsų gyvenimas 
gali visiškai pasikeisti. Atidavę savo valią Kristui, jūs 
galite prisijungti prie pačios galingiausios jėgos visato- 
je. Jūs gausite jėgų ir stiprybės iš Aukštybių, jūsų tikėji- 
mas taps tvirtas ir nepajudinamas. Nuolat atsiduodami 
Kristui, jūs galėsite gyventi naują gyvenimą - tikėjimo 
gyvenimą. 

aA ai Šventoji Dvasia pažadina jūsų sąžinę, jūs pa- 
matote nuodėmės pražūtingumą, jos griaunančią 
jėgą, vargą, kurį ji sukelia. Jūs žvelgiate į ją su pasibjau- 
rėjimu. Jūs jaučiate, jog nuodėmė atskyrė jus nuo Die- 
vo ir pavergė. Juo daugiau kovojate su ja, tuo labiau 
suprantate savo bejėgiškumą. Jūsų ketinimai netyri, 
širdis — sutepta. Jūs matote, kad jūsų gyvenimas yra 
egoistiškas ir nuodėmingas. Jūs trokštate atleidimo, 
tyrumo, laisvės. Ką jums daryti, kad sutartumėte su 
Dievu ir taptumėte panašūs į Jį? 

Ramybės - štai ko jums reikia, - ramybės, Dangaus 
atleidimo ir meilės. To negalima nusipirkti, pasiekti 
protu ar išmintimi. Nesitikėkite įsigyti ramybės savo 
jėgomis. Dievas siūlo ją dovanai, „be pinigų ir be kainos“ 
(Izaijo 55, 1). Ji bus jūsų, jei tik ištiesite ranką ir nutversite 
ją. Viešpats sako: „Esate paraudę nuo nuodėmių, bet Aš 
išbalinsiu jus kaip sniegą. Jūsų nuodėmės raudonos it krau- 
jas, bet jos gali tapti baltos it vilna.“ (Izaijo 1, 18) „Duosiu 
jums naują širdį ir atnaujinsiu jus nauja dvasia.“ (Ezechielio 
36, 26) 

Jūs išpažinote nuodėmes ir nuoširdžiai jas atme- 
tėte. Jūs nutarėte atsiduoti Dievui. Tad eikite pas Jį 
dabar, prašykite apvalyti jus nuo nuodėmių ir duoti 

naują širdį. Tikėkite, kad Jis tai padarys, nes yra pa- 
žadėjęs. To mokė Jėzus, būdamas žemėje: jei tikėsime, 
kad gauname, ką Dievas mums yra pažadėjęs, tai ir 
gausime. Jėzus išgydydavo žmones, kai jie patikėda- 
vo Jo jėga. Padėdamas jiems regimuose dalykuose, 
įkvėpdavo juos pasitikėti Juo dvasinėje srityje — ska- 
tindavo juos tikėti Jo galia atleisti nuodėmes. Jis tai pa- 
aiškino, išgydydamas paralyžiuotąjį: „Kad žinotumėte 
žmogaus sūnų turint galią žemėje atleisti nuodėmes, — čia 
Jis kreipėsi į paralyžiuotąjį, - kelkis, pasiimk neštuvus ir eik 
namo! (Mato 9, 6; dalis teksto paryškinta autorės.) Evangelistas 
Jonas, pasakodamas apie Kristaus stebuklus, rašo: „O 
šitie surašyti, kad tikėtumėte, jog Jėzus yra Mesijas, Die- 
vo Sūnus, ir tikėdami turėtumėte gyvenimą per Jo vardą.“ 
(Jono 20, 31) 

Iš paprasto Biblijos pavyzdžio, pasakojančio, kaip 
Jėzus gydė ligonius, galima pasimokyti, kaip tikėti 
Juo, kad būtų atleistos mūsų nuodėmės. Grįžkime prie 
pasakojimo apie paralyžiuotąjį Betezdoje. Nelaimin- 
gas kenčiantysis buvo bejėgis, jis jau trisdešimt aštuo- 
nerius metus negalėjo vaikščioti. Bet Jėzus liepė jam: 
„Kelkis, pasiimk neštuvus ir eik namo.“ Ligonis galėjo 
pasakyti: „Viešpatie, jei Tu mane išgydysi, aš paklusiu 
Tau.“ Bet jis patikėjo Kristaus žodžiais, patikėjo tuo, 
kad yra išgydytas, ir iš karto pabandė atsistoti. Jis no- 
rėjo eiti ir ėjo. Jis pasielgė pagal Kristaus žodį, ir Dievas 
davė jam jėgų. Jis pasveiko. 

Panašiai yra su nusidėjėliais. Jie negali išpirkti savo 
praeities nuodėmių, negali pakeisti savo širdies ir tapti 

šventi. Bet Dievas pažada visa tai padaryti per Kristų. 
Jūs tikite tuo pažadu. Jūs išpažįstate savo nuodėmes 
ir atsiduodate Dievui. Jūs trokštate Jam tarnauti. Kai 
tik šitai padarysite, Dievas ištesės savo žodį jums. Jei 
tik jūs patikėsite tuo pažadu, patikėsite, kad jums yra 
atleista ir esate apvalytas, - Dievas tai įvykdys. Jūs bū- 
site išgydyti taip pat lengvai, kaip kad Kristus išgydė 
paralyžiuotąjį, patikėjusį savo galia vaikščioti. Taip 
BUS, jei tuo tikėsite. 

Nelaukite, kol pasijusite pasveikę, bet sakykite: „Aš 
tikiu tuo, taip ir yra, ir ne todėl, kad tai jaučiu, bet to- 
dėl, kad Dievas pažadėjo.“ 

Jėzus sako: „Ko tik melsdamiesi pra- 
šote, tikėkite gausią, ir tikrai taip 

+ bus.” (Morkaus 11, 24) Pažadėta su 
viena sąlyga: turime melstis 
pagal Dievo valią. Dievas nori 
apvalyti mus nuo nuodėmių, 
padaryti savo vaikais, duo- 
ti galimybę gyventi šventai. 
Todėl mes galime prašyti tų 
palaimų, tikėti, kad jas gau- 
sime, ir dėkoti Dievui už tai, 
kad jas gavome. Tai mūsų 
privilegija eiti pas Jėzų, būti 
>, apvalytiems ir stoti prieš 
-á= Įstatymą be gėdos ir ramia 
MA sąžine. „Taigi dabar nebėra 
ir eik namo“ pasmerkimo tiems, kurie yra 

Kristuje Jėzuje, [...] gyvenantiems ne pagal kūną, bet pagal 
Dvasią.“ (Romiečiams 8, 14) 

Todėl jūs nepriklausote sau: esate nupirkti didele 
kaina. „Esate atpirkti [...] ne nykstančiais turtais, sidabru 
ar auksu, bet brangiuoju krauju Kristaus, i T 
to avinėlio be kliaudos ir dėmės.“ (1 Petro kliaudos 
1, 18-19) Dėl tokio paprasto dalyko — 1 
tikėjimo Dievu - Šventoji Dvasia pra- 
dėjo jūsų širdyse naują gyvenimą. Da- 
bar jūs — naujasis Dievo šeimos vaikas, 
Jis myli jus taip pat, kaip savo Sūnų. 

Dabar, kai atsidavėte Jėzui, neatsi- —~\ /⁄ 
traukite nuo Jo, bet kas dieną kartokite: 
„Aš esu Kristaus. Aš atsidaviau Jam“ - ir pra- 
šykite Jį įkvėpti jums Šventosios Dvasios ir saugoti jus 
savo malone. Jūs tapote Jo vaiku, nes atsidavėte Dievui, 
pasitikėjote Juo. Tad ir gyvenkite Jame. Apaštalas sako: 
„Taigi, kaip esate priėmę Viešpatį Kristų Jėzų, taip ir gyvenki- 
te Jame.“ (Kolosiečiams 2, 6) 

Yra žmonių, kuriems atrodo, kad, prieš tikintis 
Viešpaties malonės, jie turi pereiti tam tikrus išbandy- 
mus ir įrodyti, jog yra pasikeitę. Tačiau netgi dabar jie 
gali tikėtis Dievo palaiminimų, nes būtent dabar jiems 
reikalinga Jo malonė ir Kristaus Dvasia, kad galėtų pa- 
sipriešinti blogiui. Jėzus nori, kad mes ateitume pas 
Jį tokie, kokie esame: nuodėmingi, bejėgiai, pavaldūs 
Jam. Mes galime ateiti pas Jį su visomis savo silpny- 
bėmis, savo įnoriais, savo nuodėmėmis ir pulti prie Jo 
kojų atgailaudami. Jam garbė apglėbti mus savo mei- 

lės rankomis ir sutvarstyti mūsų žaizdas, apvalyti mus 
nuo visa, kas netyra. 

Čia klysta tūkstančiai. Jie neti- 
ki, kad Jėzus atleidžia kiekvienam 
asmeniškai. Jie nepasitiki Dievo 
Žodžiu. Kiekvienas, vykdantis 
Dievo sąlygas, turi privilegiją Ži- 
noti, kad kiekviena nuodėmė yra 
dosniai atleidžiama. Vykite šalin | 
įtarimus, kad Dievo pažadai nėra A 
skirti jums! Jie duoti kiekvie- |/ 
nam atgailaujančiam. Kiekvie- 
nai tikinčiai sielai tarnaujantys 
angelai neša malonę ir stiprybę, 
gautas per Kristų. Nė vienas nėra ` 
toks nuodėmingas, kad nerastų 
jėgų, tyrumo ir teisumo Kristuje, 
mirusiame už jį. Kristus yra pasiruošęs 
nuvilkti jūsų suteptą apdarą ir aprengti jus baltais tei- 
sumo drabužiais. Jis siūlo gyvenimą, o ne mirtį. 

Dievas nesielgia su mumis taip, kaip mes, mirtin- 
gi žmonės, elgiamės vienas su kitu. Jo mintys kupinos 
gailesčio, meilės ir užuojautos. Jis sako: „Tepalieka nedo- 
rėlis savo kelią ir nusidėjėlis — savo kėslus! Tegrįžta jis pas 
Viešpatį, kad jo pasigailėtų, pas mūsų Dievą, nes Jis labai 
atlaidus.“ „Išsklaidysiu tavo nusižengimus kaip debesį, tavo 
nuodėmes kaip miglą.“ (Izaijo 55, 7; 44, 22) „Aš netrokštu nė 
vieno mirties, — tai Viešpaties Dievo žodis. — Grįžkite ir bū- 
kite gyvi!“ (Ezechielio 18, 32) 


Jėzus pasiruošęs 
prengti Jus baltais 
savo teisumo 
drabužiais 

Šėtonas pasiruošęs paslėpti visus Dievo palaimin- 
tus pažadus. Jis trokšta atimti iš sielos kiekvieną vilties 
kibirkštėlę, kiekvieną šviesos spindulėlį. Bet jūs netu- 
rite leisti jam to padaryti. Neklausykite gundytojo, 
bet sakykite: „Jėzus mirė, kad aš galėčiau gyventi. Jis 
myli mane ir nenori, kad aš žūčiau. Aš turiu užjaučian- 
ti dangiškąjį Tėvą. Nors aš piktnaudžiavau Jo meile, 
išeikvodamas Jo duotus palaiminimus, „kelsiuos, eisiu 
pas tėvą ir sakysiu: Tėve, nusidėjau dangui ir tau. Nesu ver- 
tas vadintis tavo sūnumi. Priimk mane bent samdiniu!“ Šis 
pavyzdys rodo, kaip paklydėlis gali būti susigrąžintas: 
„Tėvas pažino jį iš tolo, labai susigraudino, pribėgo prie jo, 
puolė ant kaklo ir pabučiavo.“ (Luko 15, 18-20) 

Tačiau, kad ir koks švelnus ir jaudinantis būtų šitas 
palyginimas, jis nepakankamai išreiškia begalinę dan- 
„Tėvas pažino jį iš tolo“ giškojo Tėvo užuojautą. Viešpats 

p per pranašą skelbia: „Amžina 
is meile Aš pamilau tave, todėl nesi- 
liauju tau reikštis ištikimąja meile“ 
(Jeremijo 31, 3; dalis teksto paryškinta au- 
torės.) Kol nusidėjėlis dar yra toli 

nuo Tėvo namų, švaistydamas 
savo turtą svetimoje šalyje, Tėvo 
širdis ilgisi jo. Kiekvienas sieloje pa- 
budęs troškimas yra ne kas kita, kaip 
Šventosios Dvasios — įkalbinėjančios, 
maldaujančios, traukiančios pakly- 
dėlį prie mylinčio Tėvo širdies — 
kvietimas. 

Arjūs galite abejoti, turėdami tiek daug Biblijos pa- 
žadų? Ar jūs galite patikėti, jog nelaimingą nusidėjėlį, 
trokštantį išpažinti savo nuodėmes, Viešpats rūsčiai 
sulaikys? Arba kad Jis neleis jam pulti po savo kojo- 
mis ir atgailauti? Vykite šalin tokias mintis! Niekas taip 
nekenkia jūsų sielai, kaip toks mūsų dangiškojo Tėvo 
supratimas. Jis neapkenčia nuodėmės, bet myli nusidė- 
jėlį. Per Kristų Jis atidavė save patį, kad visi norintys 
būtų išgelbėti ir amžinai laimingi Šlovės karalystėje. 
Kaip dar švelniau ir išraiškingiau Jis galėjo parodyti 
savo meilę mums? Jis sako: „Argi gali moteris užmiršti 
savo mažylį, būti nešvelni savo įsčių sūnui? Net jeigu ji ir 
užmirštų, Aš tavęs niekada neužmiršiu.“ (Izaijo 49, 15) 

Klausykite, jūs, abejojantys ir besibai- 
minantys! - Jėzus gyvena, kad mus už- 
tartų. Dėkokite Dievui už Jo brangaus 
Sūnaus paaukojimą ir melskitės, kad 
Jėzus nebūtų miręs dėl jūsų bergž- 
džiai. Dvasia kviečia jus šiandien. 
Atvira širdimi ateikite pas Jėzų, ir jūs Ke ali moens 
galėsite tikėtis Jo palaimos. užmiršti savo mažylį?“ 

Skaitydami pažadus, atminkite, kad jie parodo ne- 
apsakomą Dievo meilę ir gailestingumą. Begalinė 
užuojauta traukia didžiulę beribės Meilės širdį prie 
nusidėjėlio. Jame „turime atpirkimą Jo krauju ir nuodėmių 
atleidimą Jo malonės gausa“ (Efeziečiams 1, 7). Taip, tik tikėki- 
te, kad Jis - jūsų Padėjėjas. Jis nori atnaujinti dorovinę 
žmogaus esmę. Jeigu jūs artinsitės prie Jo, išpažindami 
nuodėmes ir atgailaudami, Jis taip pat artinsis prie jūsų 
su gailesčiu ir užuojauta. 

rs kas yra Kristuje, tas yra naujas kūrinys. Kas 


To buvo sena, praėjo, štai atsirado nauja.“ (2 Korintiečiams 
5, 17) Žmogus gali nesugebėti nusakyti tikslaus savo 
atsivertimo laiko ir vietos ar papasakoti, kaip tai įvy- 
ko. Bet tai neįrodo, jog jis nėra atsivertęs. Kristus sakė 
Nikodemui: „Vėjas pučia, kur nori; jo ošimą girdi, bet neži- 
nai, iš kur ateina ir kurlink nueina. Taip esti ir su kiekvienu, 
kuris gimė iš Dvasios.“ (Jono 3, 8) Kaip aiškiai pastebime 
ir jaučiame nematomo vėjo poveikį, taip Dievo Dvasia 
veikia žmogaus širdį. Ši atnauji- 
Ag nanti jėga, nematoma žmo- 
gaus akiai, duoda pradžią 
naujam sielos gyvenimui. Ji 
sukuria naują žmogų pagal 
Dievo paveikslą. Nors Šven- 
toji Dvasia veikia tyliai ir nepas- 
tebimai, Jos vaisiai akivaizdūs. 
Ap Jei žmogaus širdis yra Dievo 
fs Dvasios atnaujinta, tą būti- 
nai parodys jo gyvenimas. 
Nors mes nieko negalime 
padaryti, kad pakeistume 
v savo širdį ar pasiektume 

„Vėjas pučia, ; . . 
jo očima girdi“ yr savo gyvenimo sutarimą su 

Dievu, nors negalime pasitikėti savimi ar savo gerais 
darbais, bet mūsų gyvenimas atskleis, ar Dievo malo- 
nė gyvena mumyse. Pajusime būdo, įpročių, veiklos 
pokyčius. Kontrastas tarp to, kuo buvome ir kuo esa- 
me, bus akivaizdus. Žmogaus charakteris atsiskleidžia 
ne per atsitiktinius darbus ar atsitiktinius netinkamus 
poelgius, bet per žodžius ir veiksmus, rodančius jo gy- 
venimo kryptį. 

Beje, žmogaus elgesys išoriškai gali būti tinkamas 
ir be atnaujinančios Kristaus jėgos. Noras turėti įtakos 
kitiems ir troškimas būti gerbiamam gali priversti gy- 
venti tvarkingai. Savigarba sulaikys mus nuo visiems 
matomų blogų poelgių. Ir savanaudiškos širdys gali 
kilniai elgtis. Kaip tada nustatyti, kieno pusėje esame? 

Kam priklauso mūsų širdys? Apie ką mes galvoja- 
me? Apie ką mėgstame kalbėti? Kam skirti švelniausi 
mūsų jausmai? Kam skiriame savo geriausias jėgas? 
Jei esame Kristaus, mes galvojame tik apie Jį - mūsų 
maloniausios mintys — apie Jį. Save ir visa, ką turime, 
skiriame Jam. Mes trokštame būti panašūs į Jį, turėti Jo 
Dvasią, vykdyti Jo valią ir viskuo Jam patikti. 

Tie, kurie tapo naujais Kristaus kūriniais, duos 
Dvasios vaisių: „Meilę, džiaugsmą, ramybę, kantrybę, 
malonumą, gerumą, ištikimybę, romumą, susivaldymą.“ 
(žr. Galatams 5, 22-23) Jie daugiau nepasiduos buvusioms 
aistroms, bet, tikėdami Dievo Sūnumi, seks Jo pėdo- 
mis, atspindės Jo charakterį ir apsivalys, kad taptų tyri 
kaip Jis. Tai, ko jie anksčiau neapkentė, dabar mėgsta, 
o ką anksčiau mėgo - dabar neapkenčia. Išdidieji ir pa- 

sitikintys savimi tampa romūs ir nuolankūs. Tuštieji ir 
pasipūtėliai - rimti ir kuklūs. Girtuoklis tampa blaivi- 
ninkas, o ištvirkėlis - doras. 

Pasaulietiški tušti papročiai ir mados yra atmeta- 
mi. Krikščionis sieks, kad puoštų jį „ne išorė, [...] bet 
žmogaus širdies slaptuma — nesugadinta, švelni ir taikinga 
dvasia, kuri brangi Dievo akyse.“ (1 Petro 3, 3—4) 

Atgaila negali būti tikra, jeigu niekas nepasikeičia. 
Bet jei nusidėjėlis grąžina paimtą užstatą, atiduoda, 
ką pavogęs, išpažįsta nuodėmes, pamilsta Dievą ir ar- 
timą - jis gali būti tikras, jog perėjo iš mirties į gyve- 
nimą. 

Kai mes, klystantys ir nuodėmingi, ateiname pas 
Kristų ir priimame atleidimą per Jo malonę, mūsų šir- 
dys prisipildo meilės. Bet kokia našta tampa lengva, 
nes Kristaus uždedamas jungas nėra sunkus. Parei- 
ga tampa miela, o savęs išsižadėjimas — malonumu. 
Tamsos apgaubtas kelias apšviečiamas Teisumo saulės 
spinduliais. 

Kristaus charakterio taurumas bus matomas Jo 
sekėjuose. Jis su džiaugsmu vykdė 
Dievo valią. Meilė Dievui ir troški- 

mas šlovinti Jį vadovavo mūsų Iš- 

gelbėtojo gyvenimui. Meilė puo- 

šė ir suteikė kilnumo kiekvienam 

Jo poelgiui. Meilė yra iš Dievo. Ji 

negali atsirasti nepasišventusioje 

širdyje. Ji gyvena tik toje širdyje, 
Jeigu jis grąžina paimtą užstatą kurioje viešpatauja Jėzus. 

„Mes mylime, nes Dievas mus pirmas pamilo.“ (1 Jono 4, 
19) Dieviškosios malonės atnaujintoje širdyje meilė yra 
visų poelgių pagrindas. Ji keičia charakterį, valdo ais- 
tras, slopina priešiškumą, taurina jausmus. Ta sieloje 
puoselėjama meilė paverčia gyvenimą mielu ir taurina 
kitus. 

Dievo vaikai, ypač tie, kurie neseniai patikėjo Jo 
malone, turi vengti dviejų klaidų. Pirmoji — jau pa- 
minėta. Jie pasitiki savimi ir mano, kad sutarimą su 
Dievu galima pasiekti savo pačių darbais. Tas, kuris 
stengiasi tapti šventas, laikydamasis Įstatymo, savo 
paties darbais, - siekia neįmanomo. Visa, ką toks žmo- 
gus gali padaryti be Kris- 3 
taus, yra sutepta nuodėmės 
ir savanaudiškumo. Tik per 
Kristaus malonę, tikėjimą 
Juo mes galime tapti šventi. 

Kita ne mažiau pavo- 
jinga klaida — galvoti, kad 
tikėjimas Kristumi leidžia 
žmogui nesilaikyti Įstatymo. 
Mūsų darbai neturi nieko 
bendra su mūsų atpirkimu, 
nes Kristaus malonė gauna- 
ma tik per tikėjimą. 

Įsidėmėkite, kad klusnu- 
mas yra ne paprastas išorinis 
nuolankumas, bet tarnavimas iš k Es 

ae i A i Mūsų kelias apšviečiamas 
meilės. Dievo Įstatymas išreiškia Teisumo saulės spinduliais 

pačią Jo prigimtį. Šis Įstatymas įkūnija didįjį meilės 
principą, vadinasi, yra Jo valdžios danguje ir žemėje 
pagrindas. Jei mumyse yra atkurtas Dievo paveikslas, 
jei mūsų atsinaujinusios širdys panašios į Dievo, jei 
mūsų siela kupina dieviškosios meilės, tai nejaugi mes 
nesilaikysime Dievo Įstatymo? Kai meilė valdo žmo- 
gaus širdį, kai žmoguje yra atkurtas Kūrėjo paveikslas, 
išsipildys Naujojo Testamento pažadas: „Aš duosiu savo 
įstatymus jų širdims ir juos įrašysiu jų mintyse.“ (Hebrajams 
10, 16) O jei Įstatymas yra įrašytas širdyje, tai nejaugi 
jis nesuteiks gyvenimui naujos prasmės? Klusnumas — 
tarnavimas ir atsidavimas iš meilės — rodo, jog esame 
Kristaus sekėjai. Raštas sako: „Nes tai ir yra Dievo mei- 
lė - vykdyti Jo įsakymus.“ „Kas sakosi Jį pažinęs, bet Jo įsa- 
kymų nesilaiko, tas melagis, ir nėra jame tiesos.“ (1 Jono 5, 
3; 2, 4) Tikėjimas neatleidžia žmogaus nuo klusnumo 
Dievui, bet tik per tikėjimą ir tik jį vieną mes galime 
dalytis Kristaus malone, kuri suteikia mums gebėjimą 
paklusti. 

Mes neužsitarnaujame išgelbėjimo klusnumu, nes 
išgelbėjimas yra Dievo dovana, gaunama per tikėji- 
mą. Bet klusnumas yra tikėjimo vaisius. „Jūs žinote, 
jog Jėzus pasirodė, kad sunaikintų nuodėmes, ir nėra Jame 
nuodėmės. Kas tik gyvena Jame, tas nedaro nuodėmių, 0 
nė vienas nusidėjėlis Jo neregėjo ir nepažino.“ (1 Jono 3, 5-6) 
Tai - tikrasis išbandymas. Jei mes gyvename Kristuje, 
jei mūsų širdyse yra Dievo meilė, tai mūsų jausmai, 
mūsų mintys, mūsų tikslai, mūsų veiksmai atitiks 
Dievo valią, kuri yra išreikšta Jo šventajame Įstatyme. 

„Vaikeliai! Tegul niekas jūsų nesuklaidina! Kas teisiai elgia- 
si, tas yra teisus, kaip ir Jisai teisus.“ (1 Jono 3, 7) Teisumo 
matas yra Šventosios Dvasios Įstatymas, išreikštas de- 
šimtimi įsakymų, duotų Mozei ant Sinajaus kalno. 

Jei vadinamasis tikėjimas Kristumi atleidžia žmo- 
nes nuo pareigos paklusti Dievui, tai jis nėra tikėjimas, 
o tik jo prielaida. „Jūs juk esate išgelbėti malone per tikė- 
jimą“. Bet „ir tikėjimas: jei neturi darbų, jis savyje miręs“ 
(Efeziečiams 2, 8; Jokūbo 2, 17). Prieš ateidamas į žemę, Jėzus 
apie save pasakė: „Mano džiaugsmas — vykdyti Tavo va- 
lią, Mano Dieve, Tavo Įstatymą turiu širdyje.“ (Psalmė 40, 9) 
O prieš pat įžengdamas į dangų, Jis paskelbė: „Aš [...] 
vykdau savo Tėvo įsakymus ir pasilieku Jo meilėje.“ (Jono 15, 
10) Raštas sako: „Iš to patiriame, jog esame Jį pažinę, kad 
laikomės Jo įsakymų.“ „Kas tvirtina esąs Jame, tas turi pats 
taip vaikščioti, kaip ir Jis vaikščiojo.“ (1 Jono 2, 3. 6) „Ir Kris- 
tus kentėjo už jus, palikdamas jums pavyzdį, kad eitumėte Jo 
pėdomis.“ (1 Petro 2, 21) 

Amžinojo gyvenimo sąlyga dabar ir visada lieka 
ta pati. Ji nepasikeitė po mūsų tėvų nuopuolio roju- 
je. Tai — visiškas klusnumas Dievo Įstatymui, tobulas 
teisumas. Jei amžinąjį gyvenimą galėtume gauti kita, 
mažesne kaina, tai visatos laimė atsidurtų pavojuje. 
Būtų sudarytos sąlygos įamžinti nuodėmę, nešančią 
sielvartus ir vargus. 

Prieš nuopuolį Adomas, paklusdamas Dievo Įsta- 
tymui, galėjo formuoti savo charakterį taip, kad būtų 
teisus. Bet jam tai nepavyko. Dėl jo nuodėmės esame 
nupuolę savo prigimtimi ir negalime tapti teisūs vien 

savo jėgomis. Mes negalime tobulai paklusti Dievo 
Įstatymui, nes esame nuodėmingi. Mes patys nesame 
tiek teisūs, kad sugebėtume vykdyti Dievo įsakymus. 
Bet Kristus nutiesė mums išgelbėjimo kelią. Jis gyveno 
žemėje bandomas ir gundomas taip, kaip mes, bet ne- 
nusidėjo. Jis mirė už mus ir dabar siūlosi paimti mūsų 
nuodėmes ir atiduoti mums savąjį teisumą. Jeigu jūs 
atsiduodate Jėzui ir priimate Jį kaip savo Gelbėtoją, 
kad ir koks nuodėmingas būtų jūsų gyvenimas, dėl Jo 
jūs laikomi teisūs. Jūs įgyjate Kristaus charakterį vietoj 
savo, ir Dievas priima jus, tarsi niekada nebūtumėte 
nusidėję. 

Dar daugiau - Kristus pakeičia širdį. Jis per tikėji- 
mą gyvena jūsų širdyje. Tikėjimu jūs turite palaikyti 
šį ryšį su Kristumi ir nuolat pavesti savo valią Jam. 
Kai tik šitai padarysite, Jis veiks jumyse taip, kad jūs 
ir trokšite, ir darysite tai, kas Jam patinka. Taigi jūs ga- 
lite sakyti: „Dabar, gyvendamas kūne, gyvenu tikėjimu į 
Dievo Sūnų, kuris pamilo mane ir paaukojo save už mane.“ 
(Galatams 2, 20) Jėzus pasakė savo mokiniams: „Tada jau 
nebe jūs kalbėsite, o jūsų Tėvo Dvasia kalbės jūsų lūpomis.“ 
(Mato 10, 20) Kai Kristus veiks jumyse, jūs rodysite tą 
pačią dvasią ir darysite tuos pačius gerus darbus - tei- 
sumo ir klusnumo Jam darbus. 

Taigi mes neturime nieko gerbtino, neturime, kuo 
save išaukštinti. Vienintelis mūsų vilties pagrindas — 
tai mums priskirtas Kristaus teisumas ir Jo Dvasia, vei- 
kianti mumyse ir per mus. 

Kalbant apie tikėjimą, reiktų turėti omeny vieną 
svarbų dalyką. Yra plačiai paplitusi žodžio tikėjimas 

prasmė, kuri visiškai skiriasi nuo tikrojo tikėjimo. Net 
šėtonas su savo angelais negali širdyje paneigti Dievo 
buvimo ir Jo galios, Jo Žodžio teisingumo. Biblijoje pa- 
rašyta: „Bet ir demonai tiki ir dreba.“ (Jokūbo 2, 19) Tikrasis 
tikėjimas — tai ne tik tikėjimas Dievo Zodžiu, bet ir atsi- 
davimas Dievui, savo valios pavedimas Jam, savo šir- 
dies ir meilės atidavimas Jam. Toks meilės skatinamas 
tikėjimas apvalo sielą, atnaujina širdį pagal Dievo pa- 
veikslą. Kai širdis dar nebuvo atnaujinta, ji nebuvo ir 
negalėjo būti pavaldi Dievo Įstatymui, o dabar džiau- 
giasi šventais pamokymais ir kartu su psalmininku su- 
šunka: „O, kaip aš branginu Tavo Įstatymą! Mąstau apie jį 
visą dieną.“ (Psalmė 119, 97) Dabar Įstatymas išpildomas 
mumyse, kurie nesame „kūniški, bet dvasiški“ (Romie- 
čiams 8, 9). 

Yra žmonių, pažinusių atlaidžią Kristaus meilę, 
kurie tikrai trokšta tapti Dievo vaikais, bet supranta, 
kad jų charakteris yra netobulas, gyvenimas ydingas, 
todėl jie linkę abejoti, jog Šventoji Dvasia gali atnau- 
jinti jų širdis. Tokiems aš pasakyčiau — neatsitrauki- 
te. Dažnai mums tenka nusilenkti ir verkti prie Kris- 
taus kojų dėl savo klaidų ir trūkumų, tačiau nereikia 
prarasti drąsos. Net jei priešas mus nugalėjo, Dievas 
mūsų neapleidžia, neužmiršta, neatstumia. Ne, Kris- 
tus stovi Dievo dešinėje ir užtaria mus. Mylimasis Jo- 
nas rašė: „Rašau jums tai, kad nedarytumėte nuodėmių. 
O jei kuris nusidėtų, tai mes turime Užtarėją pas Tėvą, tei- 
sųjį Jėzų Kristų“ (1 Jono 2, 1), ir neužmirškime Kristaus 
žodžių: „Patsai Tėvas jus myli.“ (Jono 16, 27) Jis nori jus 

susigrąžinti, matyti jumyse atsispindintį savo paties 
skaistumą ir šventumą. Ir jeigu jūs atsiduosite Jam, tai 
Tas, kuris pradėjo jumyse gerąjį darbą, tęs jį iki Jėzaus 
Kristaus dienos. Melskitės karščiau, tikėkite stipriau. 
Nusivylę savo jėgomis, pasitikėkite mūsų Atpirkėjo 
galia. Šlovinkite Jį - mūsų sielų Gydytoją. 

Juo arčiau jūs prieisite prie Jėzaus, tuo daugiau pa- 
matysite savo klaidų. Jūsų regėjimas taps aštresnis, ir 
jūsų silpnybės išryškės, sugretintos su Jo tobulumu. 
Tačiau akivaizdu, kad šėtono apgaulės nebeteks galios 
jums, kad jus sups gaivinanti Dievo Dvasios jėga. 

Jokia gili meilė Jėzui negali kilti širdyje, nesupran- 
tančioje savo nuodėmingumo. Per Kristaus malonę at- 
naujinta siela gėrėsis Jo dieviškuoju charakteriu. Bet jei 
mes nematome savo dorovinio luošumo, tai, be jokios 
abejonės, mes nesame matę Kristaus grožio ir tobulu- 
mo. 

Juo mažiau gerbtino mes matome savyje, tuo labiau 
gerbiame savo Išgelbėtojo beribį skaistumą ir grožį. 
Matant savo nuodėmingumą, mus traukia prie To, ku- 
ris gali atleisti. Kai savo bejėgiškumą jaučianti siela ieš- 
ko Kristaus, Jis apsireikš jai savo galia. Juo arčiau mus 
traukia prie Jo ir Dievo Žodžio, tuo daugiau Kristaus 
charakterio bruožų mumyse atsiskleidžia, ir tuo labiau 
mes galime atspindėti Jo atvaizdą. 


Elo 

irdies pasikeitimas, dėl kurio mes tampame Die- 
vo vaikais, Biblijoje vadinamas atgimimu iš aukš- 
tybės. Jis lyginamas su artojo pasėtos sėklos sudygi- 
mu. Neseniai pažinusieji Kristų yra „lyg naujagimiai“, 
kurie turi „augti“, kol taps tikrais vyrais ir moterimis 
Jėzuje Kristuje (žr. 1 Petro 2, 2; Efeziečiams 4, 15). Tarsi gera 
dirvoje pasėta sėkla jie turi augti ir nokinti vaisių. Pra- 
našas Izaijas sako, kad jie „galėtų vadintis teisumo ąžuo- 
lais - daigynu, Viešpaties sodintu, idant apreikštų Jo šlovę“ 
(Izaijo 61, 3). Taigi iš įprasto gyvenimo paimti pavyzdžiai 
padeda mums geriau suprasti 

dvasinio gyvenimo tiesas. 
Žmogus, pasinaudodamas 
visa savo išmintimi, negali 
duoti gyvybės net pačiam ma- 
žiausiam kūriniui gamtoje. Au- 
galas ar gyvūnas gali gyventi 
tik Dievui įkvėpus jam gyvy- 
bę. Taip ir dvasinis gyvenimas 
žmonių širdims yra įkvepia- 
mas tik Dievo. Jei žmogus nėra 
„ūtgimęs iš aukštybės“, jis negali 
vadinės viltis Kristaus duodamo amži- 

< ąžuolais nojo gyvenimo. 


Jie galėtų 

Tą patį galima pasakyti ir apie augimą. Tai Dievas 
priverčia pumpurą pražįsti ir žiedą duoti vaisių. Tai 
Jo valia sėkla auga ir išleidžia „pradžioje želmenį, pas- 
kui varpą“, pagaliau duoda „pribrendusį grūdą varpoje“ 
(Morkaus 4, 28). Pranašas Ozėjas kalba apie Izraelį, kad jis 
„žydės lyg lelija“, jis „žydės kaip vynmedis“ (Ozėjo 14, 6. 8). 

Jėzus kviečia mus įsižiūrėti, „kaip auga lelijos“ (Luko 
12, 27). Gėlės ir augalai neauga savaime, bet visa, kas 
reikalinga jų augimui, gauna iš Dievo. Kad ir kiek vai- 
kas norėtų ar stengtųsi, jis negali paūgėti. Ne daugiau 
ir jūs galite pasiekti dvasiniame gyvenime vien savo 
triūsu ir pastangomis. Tiek augalas, tiek vaikas auga, 
gaudami iš aplinkos visa, kas reikalinga jų gyvybei — 
orą, saulės šviesą, maistą. Kaip šios gamtos dovanos 
reikalingos gyvūnui ir augalui, taip Kristus reikalingas 
tiems, kurie Juo pasitiki. Jis yra jų „amžina šviesa“, „sau- 
lė ir skydas“ (Izaijo 60, 19; Psalmė 84, 12). „Izraeliui Aš būsiu 
lyg rasa.“ Jis „bus tartum lietus jaunam atolui“ (Ozėjo 14, 
6; Psalmė 72, 6). Jis yra gyvasis vanduo, „Dievo duona, nu- 
žengianti iš dangaus ir duodanti pasauliui gyvybę“ (Jono 6, 
33). Atsiuntęs pasauliui sau lygios neturinčią dovaną — 
savo Sūnų, Dievas apgaubė pasaulį malonės atmosfe- 
ra, kuri yra tokia pat tikra, kaip ir ta, kuri supa Žemę. 
Visi, kurie apsisprendžia įkvėpti šio gyvybę teikiančio 
„Oro“, gyvens ir augs, kol taps tikrais vyrais ir moteri- 
mis Kristuje Jėzuje. 

Kaip gėlės stiebiasi į saulę, kad jos spinduliuose 
įgautų tobulą formą ir grožį, taip ir mes turime atsi- 
gręžti į Teisumo saulę, kad dangiškoji šviesa mus ap- 

šviestų, kad mūsų būdas pamažu galėtų 
tapti panašus į Kristaus. E 

To paties mokė Jėzus, sakydamas: Z 
„Pasilikite Manyje, tai ir Aš jumyse pasilik- 
siu. Kaip šakelė negali duoti vaisiaus pati iš 
savęs, nepasilikdama vynmedyje, taip ir jūs 
bevaisiai, nepasilikdami Manyje. [...] nuo 
Manęs atsiskyrę, jūs negalite nieko nuveik- 
ti.” (Jono 15, 4-5) Kad galėtumėte šventai 

gyventi, jūs turite priklausyti nuo 
t Kristaus taip, kaip šaka priklauso 
EANGST nuo kamieno, kad galėtų augti ir 
aš Z=, duoti vaisių. Atsiskyrę nuo Jo, jūs 
{4% negyvensite šventai. Jūs neturėsi- 
Ž tejėgų atsispirti gundymams arba 
augti malone ir šventumu. Pasilik- 
dami Jame, jūs klestėsite. Gaudami 
gyvybę iš Jo, jūs nenudžiūsite ir būsi- 
te vaisingi. Jūs būsite tarsi medis, paso- 

dintas prie šaltinio. 

Daugelis mano, jog dalį darbo jie turi atlikti patys. 
Jie patikėjo, kad Kristus atleidžia nuodėmes, bet dabar 
savo pačių pastangomis reikia gyventi teisingai. Bet 
visi tokie mėginimai žlunga. Jėzus sako: „Be Manęs jūs 
negalite nieko nuveikti.“ Mūsų augimas malone, mūsų 
džiaugsmas, mūsų naudingumas - visa priklauso nuo 
mūsų sutarimo su Kristumi. Tik kas dieną, kas valan- 
dą bendraudami su Juo, gyvendami Juo, mes galime 
augti Jo malone. Jis yra mūsų tikėjimo ne tik Pradžia, 


stiebiasi į saulę 


70 KELIAS PAS KRISTŲ 


bet ir Pabaiga. Kristus yra Pirmasis ir Paskutinysis, ir 
visada Esantis. Jis turi būti su mumis ne tik mūsų gy- 
venimo pradžioje ir pabaigoje, bet lydėti mus kiekvie- 
name žingsnyje. Dovydas sako: „Nuolatos menu Viešpa- 
ties Artumą; Jam esant mano dešinėje, niekada nedrebėsiu.“ 
(Psalmė 16, 8) 

Jums gali kilti klausimas: „Kaip man gyventi Kris- 
tuje?“ Lygiai taip pat, kaip ir pradžioje, kai Jį priėmėte. 
„Taigi, kaip esate priėmę Viešpatį Kristų Jėzų, taip ir gyven- 
kite Jame.“ „Mano teisusis gyvens tikėjimu.“ (Kolosiečiams 
2, 6; Hebrajams 10, 38) Jūs atsidavėte Dievui, kad visiškai 
Jam priklausytumėte, tarnautumėte Jam, paklustu- 
mėte Jam. Jūs priimate Jėzų kaip savo Gelbėtoją. Jūs 
patys negalite atleisti sau nuodėmių ar pakeisti savo 
širdies, bet, atsidavę Dievui, jūs tikite, kad Jis visa tai 
jums padarys dėl Jėzaus. Tikėdami jūs tapsite Kristaus 
ir turite augti Jame - ir duodami, ir imdami. Jūs turi- 
te atsiduoti Jam visiškai — atiduoti savo širdį, pavesti 
savo valią, tarnauti Jam. Bet jūs turite ir pasiimti visa, 
ką Jis duoda: priimti Kristų ir visas Jo teikiamas palai- 
mas, kad Jis gyventų jūsų širdyje, būtų jūsų jėga, jūsų 
teisumas, jūsų amžinasis Padėjėjas, suteikiantis jums 
jėgų paklusti. 

Pasišvęskite Dievui rytą. Tebus tai pirmasis jūsų at- 
liktas darbas. Melskitės: „Imk mane, Viešpatie. Aš vi- 
sas esu Tavo. Visus savo planus aš sudedu prie Tavo 
kojų. Naudokis manimi šiandien savo tarnystėje. Gy- 
venk su manimi, kad aš dirbčiau savo darbą, pasilik- 
damas Tavyje.“ Taip turi būti kas dieną. Kiekvieną rytą 

pasišvęskite Dievui visai dienai. Patikėkite Jam savo 
planus, kad galėtumėte juos arba įvykdyti, arba atsi- 
sakyti jų, kaip jums nurodys Apvaizda. Taip diena po 
dienos jūs atiduosite savo gyvenimą į Dievo rankas, ir 
taip jūsų gyvenimas darysis vis labiau ir labiau pana- 
šus į Kristaus. 

Gyvenimas Kristuje — tai gyvenimas turint vidinę 
ramybę. Nebūtina, kad jausmai lietųsi per kraštus, bet 
jūs turite turėti džiugią ir tvirtą viltį. Jūs pasitikite ne 
savimi, o Kristumi. Jūsų bejėgiškumas susijungia su Jo 
jėga, jūsų nežinojimas — su Jo galybe. Taigi jūs turite 
žiūrėti ne į save, bet į Kristų, ir mąstyti apie Jį, galvoti 
apie Jo meilę, grožį, tobulumą, apie Jo charakterį. Pa- 
siaukojantis Kristus, nusižeminantis Kristus, skaistus 
ir šventas Kristus, neapsakomai mylintis Kristus - štai 
temos apmąstymams. Tik mylint Jį, sekant Juo, visiš- 
kai nuo Jo priklausant, jūs galite tapti panašūs į Jį. 

Jėzus sako: „Pasilikite Manyje.“ Šie žodžiai išreiškia 
ramybę, pastovumą, tikrumą. Vėl Jis kviečia: „Atei- 
kite pas Mane visi, [...] Aš jus atgaivinsiu.“ (Mato 11, 28) 
Dovydas išreiškia tą pačią mintį: „Būk kantrus ir lauki 
Viešpaties.“ (Psalmė 37, 7) Pranašas Izaijas mus padrąsi- 
na: „Ramybė ir pasitikėjimas — jūsų jėga.“ (Izaijo 30, 15) Ši 
ramybė neįsigyjama nieko neveikiant, nes, žadėdamas 
suteikti atgaivą, Gelbėtojas nepamiršo ir darbo: „Imkite 
ant savo pečių Mano jungą [...], ir jūs rasite savo sieloms 
atgaivą.“ (Mato 11, 29) Visiškai pasikliaujantis Kristumi 
žmogus bus pats aktyviausias ir uoliausias Kristaus 
darbininkas. 

Kai mūsų mintys sukasi apie savąjį „aš“, nusigrę- 
žiame nuo Kristaus — gyvybės ir jėgos šaltinio. Todėl 
šėtonas nuolat bando nukreipti mūsų dėmesį nuo Iš- 
gelbėtojo ir taip sukliudyti mūsų sieloms bendrauti 
su Kristumi. Jis stengiasi nukreipti mūsų mintis į pa- 
saulio malonumus, gyvenimo rūpesčius, sunkumus ir 
sielvartus, į kitų arba mūsų pačių klaidas ir trūkumus. 
Nepasiduokite suklaidinami! Daugelį sąžiningų žmo- 
nių, norinčių gyventi Dievui, jis priverčia mąstyti apie 
jų pačių klaidas ir silpnybes, taip atitolindamas juos 
nuo Kristaus ir tikėdamasis nugalėti. Jūs neturite pa- 
siduoti baimei ir nuogąstavimams, ar būsite išgelbėti. 
Visa tai nukreipia žmogų nuo jėgos šaltinio. Būkite 
ir toliau atsidavę Dievui visa siela ir pasitikėkite Juo. 
Kalbėkite ir galvokite apie Jėzų. Leiskite savajam „aš“ 
ištirpti Jame. Šalin visas abejones ir baimę! Sakykite 
kartu su Pauliumi: „Aš gyvenu, tačiau nebe aš, o gyvena 
manyje Kristus. Dabar, gyvendamas kūne, gyvenu tikėji- 
mu į Dievo Sūnų, kuris pamilo mane ir paaukojo save už 
mane.“ (Galatams 2, 20) Ieškokite atgaivos Dieve. Jis gali 
apsaugoti tai, ką jūs Jam patikėjote. Jeigu jūs pasiliksi- 
te Jo rankose, tapsite nugalėtoju Mylinčiojo jėga. 

Prisiimdamas žmogišką prigimtį, Kristus susie- 
jo save su žmonija nepertraukiamais meilės ryšiais, 
kuriuos gali nutraukti tik pats žmogus. Šėtonas nuo- 
lat gundo mus nutraukti šį ryšį - kad apsispręstume 
gyventi be Kristaus. Štai kodėl mes turime nuolat bu- 
dėti, stengtis ir melstis, kad niekas negalėtų suvilioti 

mūsų pasirinkti kitą šeimininką. O pasirinkimo lais- 
vę mes turime. Tad žvelkime į Kristų, ir Jis apsaugos 
mus. Tik matydami Jį, mes esame saugūs. Niekas ne- 
gali išplėšti mūsų iš Jo rankų. Visada matydami Jį, 
„mes visi, atidengtu veidu Viešpaties šlovę atspindėdami, 
daromės panašūs į Jo atvaizdą, ir Viešpaties Dvasios veiki- 
mu vis didėja mūsų garbingumas“ (2 Korintiečiams 3, 18). 

Todėl pirmieji mokiniai siekė tapti panašūs į Gelbė- 
toją. Klausydamiesi Kristaus, jie suprato, kaip Jis yra 
jiems reikalingas. Jie ieškojo Jo, rado Jį, sekė Juo. Jie 
buvo su Juo namuose, prie stalo, 
nuošalioje vietoje, gamto- 
je. Jie buvo su Juo kaip 
mokiniai su mokytoju, 
kas dieną išgirsdami iš /4 
Jo lūpų šventąsias tie- 
sas. Jie žvelgė į Jį lyg 
tarnai į savo šeiminin- 
ką, norėdami sužinoti 
savo pareigas. Šie apaš- 
talai buvo „vargo žmonės 
kaip ir mes“ (Jokūbo 5, 17). Jiems 
taip pat reikėjo kovoti su nuodė- i 

i y PEE Jie buvo su Juo 

me. Norint gyventi šventai, jiems namuose, pie stalo 
reikėjo tos pačios malonės kaip ir mums. 

Net mylimasis apaštalas Jonas, kuris labiausiai buvo 
panašus į Išgelbėtoją, neturėjo to įgimto charakterio ža- 
vesio. Jis buvo ne tik pasitikintis savimi ir garbėtroška, 

bet ir karštakošis, greitai įsižeidžiantis, kerštingas. 
Tačiau išvydęs dieviškąjį charakterį, jis suprato savo 
trūkumus ir buvo sukrėstas. Kas dieną matant Die- 
vo Sūnaus galią ir kantrybę, jėgą ir švelnumą, didybę 
ir romumą, jo sielą užliejo meilė. Jis buvo sužavėtas. 
Diena po dienos jis vis labiau linko prie Kristaus, kol 
meilė Gelbėtojui užgožė jo „aš“. Jo kerštingas ir ambi- 
cingas būdas pasidavė Kristaus jėgai. Šventoji Dvasia 
atnaujino jo širdį. Meilė Kristui pakeitė jo charakterį. 
Bendravimas su Kristumi visada duoda tokius vaisius. 
Kai Kristus gyvena širdyje, pasikeičia visa žmogaus 
prigimtis. Kristaus Dvasia, Jo meilė suminkština širdį, 
pavergia sielą ir nukreipia mintis į Dievą ir dangų. 

Kristui įžengus į dangų, Jo sekėjai tebejautė Jo Artu- 
mą. Kiekvienas asmeniškai jautė Jį, Jo meilę ir šviesą. 
Jėzus — Gelbėtojas, kuris vaikščiojo ir kalbėjo su jais, 
kuris guodė juos ir stiprino viltį jų širdyse, buvo pa- 
imtas į dangų ramybės žiniai dar tebeskambant Jo lū- 
pose. Ir kai būrys angelų Jį apsupo, Jo balsas pasiekė 
juos: „Ir štai Aš esu su jumis per visas dienas iki pasaulio 
pabaigos.“ (Mato 28, 20) Jis įžengė į dangų Žmogaus pa- 
vidalu. Jie žinojo, kad Jis stovi prieš Dievo sostą, ats- 
tovaudamas kenčiančiai žmonijai, likęs jų Draugu ir 
Gelbėtoju, žinojo, kad Jo jausmai nepasikeitę, kad Jis 
užtaria juos, kad jie yra atpirkti Jo brangiu krauju. Jis 
rodo Dievui savo žaizdotas kojas ir rankas priminda- 
mas, kokia kaina jie buvo atpirkti. Mokiniai žinojo, jog 
Jis įžengė dangun, kad paruoštų jiems vietą ir kad Jis 
grįš pasiimti juos pas save. 

Kristui įžengus į dangų, apaštalai troško prašyti 
Tėvą Jėzaus vardu. Rimtai ir iškilmingai jie suklupo 
melstis, kartodami su įsitikinimu: „Jei tik prašysite Tėvą 
Mano vardu, Jis duos tai jums. Iki šiol jūs nieko neprašė- 
te Mano vardu. Prašykite ir gausite, kad jūsų džiaugsmui 
nieko netrūktų.“ (Jono 16, 23-24) Vis aukščiau ir aukščiau 
jie kėlė tikėjimo rankas, turėdami galingą įrodymą: 
„Kristus Jėzus, kuris numirė, bet buvo prikeltas, kuris sėdi 
Dievo dešinėje ir net užtaria mus!“ (Romiečiams 8, 34) Sekmi- 
nių dieną pas juos nužengė Globėjas, apie kurį Kris- 
tus buvo sakęs: „Ji [...] bus jumyse.“ Vėliau Jis pridūrė: 
„Jums geriau, kad Aš iškeliauju, nes jei neiškeliausiu, pas 
jus neateis Globėjas.“ (Jono 14, 17; 16, 7) Nuo to laiko Kris- 
tus Šventąja Dvasia galėjo likti savo vaikų širdyse. Jam 
asmeniškai būnant juose, jų sąjunga su Kristumi tapo 
tvirtesnė net už tą, kai Jis pats buvo tarp jų. Gyvenan- 
čio juose Kristaus šviesa, meilė ir jėga spinduliavo iš jų 
taip, kad žmonės, juos matydami, „stebėjosi; jie atpažino 
juos buvus kartu su Jėzumi“ (Apaštalų darbų 4, 13). 

Kristus trokšta būti dabar savo vaikams tuo, kuo Jis 
buvo savo mokiniams. Apsuptas savo mokinių, mels- 
damasis paskutinį kartą, Jis pasakė: „Ne tik už juos Aš 
meldžiu, bet ir už tuos, kurie per jų žodį Mane įtikės.“ (Jono 
17, 20) 

Jėzus meldėsi už mus, kad mes galėtume būti viena 
su Juo taip, kaip Jis yra viena su Tėvu. Kokia tai sąjun- 
ga! Išgelbėtojas sakė apie save: „Sūnus nieko negali dary- 
ti iš savęs.“ „Manyje esantis Tėvas daro savuosius darbus.“ 
(Jono 5, 19; 14, 10) Taigi, jei Kristus gyvena mūsų širdyse, 

tai Jis „iš savo palankumo skatina jus ir trokšti, ir veikti 
(Filipiečiams 2, 13). Mes turime dirbti taip, kaip ir Jis. Mes 
turime parodyti, jog esame tos pačios dvasios. Ir tada, 
mylėdami Jį ir pasilikdami Jame, mes augsime „visais 
atžvilgiais Tame, kuris yra galva, — Kristuje“ (Efeziečiams 4, 
15). 


DARBAS IR GYVENIMAS 


io 


ievas yra visatos gyvybės, šviesos ir džiaugsmo 
šaltinis. Tarsi saulės šviesa, tarsi veržlios šaltinio 
versmės liejasi Jo palaiminimai Jo kūriniams. Jei žmo- 
nių širdyse gyvena Dievas, tai Jo teikiama gyvybė mei- 
le ir palaimomis bus perduodama aplinkiniams. 
Mūsų Gelbėtojas džiaugėsi tobulindamas ir atpirk- 
damas puolusią žmoniją. Dėl to Jis nepagailėjo savo 
Eyvybės ir, paneigęs gėdą, iškentė nukryžiavimą. 
a Angelai taip pat darbuojasi 
kitų laimei. Tai jiems teikia 
džiaugsmą. Tai, ką savimylos 
supranta kaip pažeminimą — 
tarnavimą nelaimingiems, 
blogo būdo ir žemesnės 
padėties žmonėms, — yra 
: E 3 šventųjų angelų darbas. Pa- 
; JES. A` siaukojančios Kristaus meilės 
B aa dvasia- tai dvasia, viešpatau- 
Za janti danguje ir esanti dangiš- 


fo palkinkinmai i kosios laimės esmė. Tai dvasia, 
liejasi tarsi kurią turės Kristaus sekėjai ir kuri 
veržlios šaltinio versmės . r F 

ikvėps jų darbus. 


Jei širdyje puoselėjama meilė Kristui, jos malonaus 
aromato negalima paslėpti. Jos įtaką jus visi, su kuriais 

mes bendrausime. Kristaus dvasia širdyje yra tarsi gai- 
vinantis šaltinis dykumoje, žūstančius pagirdantis gy- 
vybę duodančiu vandeniu. 

Meilė Jėzui pasireikš troškimu dirbti taip, kaip Jis 
dirbo žmonijos palaimai ir atnaujinimui. Ji skatins my- 
lėti, užjausti, švelniai ir jautriai elgtis su visais dangiš- 
kojo Tėvo kūriniais. 

Gelbėtojo gyvenimas žemėje nebuvo lengvas. Jis 
gyveno ne sau, bet atkakliai, uoliai ir nenuilstamai 
dirbo, kad išgelbėtų žmoniją. Nuo gimimo iki mirties 
ant kryžiaus Jis ėjo išsižadėjimo keliu, nevengdamas 
sunkumų, kankinančių kelionių, varginančių rūpesčių 
ir darbų. Jis sakė: „Žmogaus Sūnus irgi atėjo ne kad Jam 
tarnautų, bet pats tarnauti ir savo gyvybės atiduoti kaip iš- 
pirkos už daugelį.“ (Mato 20, 28) Tai buvo Jo gyvenimo tiks- 
las. Visa kita buvo antraeiliai dalykai, tarnaujantys tam 
tikslui. Vykdyti Dievo valią ir baigti Jo pradėtą darbą 
buvo kasdienė Jo duona. Dirbdamas Jėzus užmiršdavo 
save ir savo interesus. 

Todėl visi, besidalijantys Kristaus malone, turi būti 
pasiruošę bet kokiai aukai, idant tie, už kuriuos Jis 
mirė, galėtų gauti tokią pačią dangiškąją dovaną. Jie 
turi padaryti viską, kad pasaulis, kuriame jie gyvena, 
taptų geresnis. Šventoji Dvasia, veikianti žmoguje, pa- 
rodo, kad jo širdis yra visiškai atsinaujinusi. Vos tik 
žmogus ateina pas Kristų, jam kyla noras paskelbti ki- 
tiems, kokį brangų Draugą jis įsigijo, — jis negali slėpti 
širdyje tokios šventos tiesos. Jei esame aprengti Kris- 
taus teisumu, jei Jo Dvasia yra mūsų širdyse ir teikia 

mums daug džiaugsmo, mes nesugebėsime tylėti. Jei 
mums teko pamatyti ir patirti, kad Viešpats yra geras, 
mes turėsime ką papasakoti. Kaip Pilypas, suradęs 
Išgelbėtoją, kviesime pas Jį kitus. Mes stengsimės pa- 
rodyti jiems Kristaus žavesį ir patrauklumą, atskleisti, 
kokia nematoma tikrovė laukia pasaulio. Jie trokš eiti 
Jėzaus pramintu keliu. Jie labai norės, kad ir aplinki- 
niai pamatytų „Dievo Avinėlį, kuris naikina pasaulio nuo- 
dėmę“ (žr. Jono 1, 29). 

Mūsų pastangos padaryti kitus laimingus atneš pa- 
laimas mums patiems. Toks ir buvo Dievo tikslas - kad 
mes taip pat dalyvautume atpirkimo darbe. Jis suteikė 
žmonėms teisę tapti dieviškosios Esybės dalimi, kad 
jie po to paskleistų palaiminimus savo artimiesiems. 
Tai pati didžiausia garbė, didžiausias džiaugsmas, 
kurį Dievas galėjo suteikti žmonėms. Taip tie, kurie 
tapo šios meilės tarnystės dalininkais, bus atvesti prie 
savo Kūrėjo arčiausiai. 

Dievas būtų galėjęs pavesti šį atsidavimo reikalau- 
jantį tarnavimą - skelbti Evangeliją — dangaus ange- 
lams. Savo tikslui įgyvendinti Jis galėjo pasinaudoti 
ir kitais būdais. Bet, be galo mus mylėdamas, Jis nu- 
sprendė padaryti mus savo, Kristaus ir angelų ben- 
dradarbiais, kad galėtume dalytis palaiminimais ir 
džiaugsmu, kurį suteikia nesavanaudiškas tarnavi- 
mas, ir jausti tą patį dvasinį pakilimą. 

Mes galime būti vieningi su Kristumi, tik gerai su- 
vokę Jo kančias. Kiekvienas pasiaukojimas stiprina ge- 
radarystės dvasią mūsų širdyse ir priartina mus prie 

pasaulio Atpirkėjo, kuris, „būdamas turtingas, dėl jūsų 
tapo vargdieniu, kad jūs taptumėte turtingi per Jo neturtą“ 
(2 Korintiečiams 8, 9). Tik dirbant darbą, kuriam buvome 
sukurti, gyvenimas gali tapti mums tikra palaima. 
Jeigu jūs pradėsite dirbti, kaip to nori Kristus, ir 
laimėsite Jam sielų, jūs trokšite ir alksite teisumo, jūs 
pajusite, kad jums reikia gilesnio dvasinio patyrimo, 
kad jūs turite geriau pažinti dieviškuosius dalykus. 
Jūs viso to prašysite Dievą. Jis sustiprins jūsų tikėjimą, 
ojūsų siela numalšins troškulį prie gilaus išgelbėjimo 
šaltinio. Gyvenimo sunkumai ir išbandymai skatins 
jus tyrinėti Bibliją ir melstis. Jūs augsite Kristaus ma- 
lone ir pažinimu bei įsigysite turtingą dvasinę patirtį. 
Nesavanaudiško tarnavimo kitiems dvasia suteikia 
charakteriui tvirtumo, pastovumo, Kristaus grožio, o 
pačiam žmogui teikia ramybę ir laimę. Jo siekiai tam- 
pa kilnesni, širdyje nelieka vietos tingumui ir egoizmui. 
Tie, kurie naudosis krikščioniškomis malonėmis, augs 
dvasiškai ir taps stiprūs, kad tarnautų Dievui. Jie įsigis 
aiškų dvasinį regėjimą, jų tikėjimas nuolat didės, jų mal- 
dos bus karštesnės ir stipresnės. Dievo Dvasia, veikianti 
jūsų dvasią, sukels sieloje šventus sąskambius, kaip at- 
saką į dieviškąjį prisilietimą. Tie, kurie pasišvenčia dirb- 
ti kitų gerovei, eina teisingu išgelbėjimo keliu. 
Vienintelis būdas augti malone — nesavanaudiškai 
atlikti kiekvieną Kristaus mums pavestą darbą. Mes 
turime daryti viską, ką sugebame, kad padėtume tapti 
laimingiems tiems, kuriems reikia mūsų pagalbos, ir 
prisidėtume prie jų laimės kūrimo. Stiprybė įgyjama 

patirtimi, o patirtis - aktyviai gyvenant. Tie, kurie nori 
krikščioniškai gyventi, pasyviai priimdami per malonę 
duodamas palaimas, nieko nedarydami dėl Kristaus, 
paprasčiausiai valgo duoną veltui. Ir fiziniame, ir dva- 
siniame pasaulyje tai baigiasi asmenybės sunykimu ir 
išsigimimu. Žmogus, atsisakęs judinti rankas ir kojas, 
greitai nebegalės jomis naudotis. Taip ir krikščionis, 
nesinaudodamas Dievo duotomis jam jėgomis, ne tik 
nebeauga Kristuje, bet praranda ir turėtas jėgas. 

Dievas numatė Kristaus Bažnyčią būti tarpininke 
gelbstint žmoniją. Jos tikslas — skelbti pasauliui Evan- 
geliją. Tai privalo daryti visi krikščionys — kiekvienas 
pagal savo talentą ir galimybes. Pažinę Kristaus meilę, 
mes tampame tarsi skolininkai tų, kurie Jo dar nepažįs- 
ta. Dievas davė šviesą ne tik mums vieniems; Jis davė 
ją, kad skleistume kitiems. Jei visi Kristaus sekėjai būtų 
pasiruošę vykdyti šią pareigą, tai vietoj vieno, dabar 
skelbiančio Evangeliją pagoniškoms šalims, atsirastų 
tūkstančiai skelbėjų. O visi, negalintys būti misionie- 
riais, paremtų juos savo lėšomis, nuoširdžia užuojauta, 
maldomis. Sielų gelbėjimo darbas būtų uoliau vykdo- 
mas ir krikščioniškose šalyse. 

Norėdami dirbti Kristui, mes neturime palikti arti- 
mųjų ir vykti į pagoniškas šalis, jei mūsų pagalbos rei- 
kia namie. Mes galime darbuotis Kristui šeimos rately- 
je, bažnyčioje, tarp bendradarbių ir žmonių, su kuriais 
bendraujame. 

Didesnę savo gyvenimo žemėje dalį Gelbėtojas pra- 
leido kantriai dirbdamas Nazareto dailidės dirbtuvė- 

se. Tarnaujantys angelai lydėjo Gyvybės Viešpatį, Jam 
bendraujant su žemdirbiais ir darbininkais. Jo niekas 
nepažino ir nešlovino. Jis nuoširdžiai dirbo savo darbą 
ir užsiimdamas kukliu amatu, ir gydydamas ligonius, 
ir vaikščiodamas audringomis Galilėjos ežero bango- 
mis. Taip ir mes, vykdydami net mažiausius įparei- 
gojimus, nežymūs ir nepastebimi gyvenime, - galime 
vaikščioti ir darbuotis kartu su Jėzumi. 

Apaštalas sako: „Kiekvienas jūsų, broliai, koksai buvo 
pašauktas, toks ir tepasilieka prieš Dievą.“ (1 Korintiečiams 7, 
24) Verslininkas gali dirbti taip, kad šlovintų Viešpatį, 
kuriam yra ištikimas. Jeigu jis yra tikras krikščionis, 
tai savo darbais rodys šį tikėjimą ir atskleis žmonėms 
Kristaus dvasią. Stropus ir uolus amatininkas gali 
dirbti taip, kaip Tas, kuris triūsė, atlikdamas paprastus 
darbus ir vaikščiodamas tarp (Jis užsiėmė 
Galilėjos kalvų. Visi, besi- poo 
vadinantys krikščioni- jýpudringomis 
mis, turi dirbti taip, kad ki 
kiti, matydami jų gerus 
darbus, pradėtų šlovinti 
savo Kūrėją ir Atpirkėją. 

Daugelis atsisako tar- 
nauti Kristui Dievo suteik- 
tomis dovanomis, nes kiti yra 
gabesni ir turi kitokių privalu- 
mų. Jie mano, kad tik talentingi 
žmonės turi skirti savo gebėjimus 
tarnauti Dievui, kad tik išrinktieji yra 

apdovanoti ypatingais gabumais, o kiti nėra pašaukti 
į dovanų dalybas ir negali dirbti Kristui. Bet šito ne- 
teigia Biblijos pavyzdys. Šeimininkas, pasišaukęs savo 
tarnus, kiekvienam nurodo jo darbą. 

Ir mažiausias pareigas gyvenime mes galime vyk- 
dyti su meile, „kaip Viešpačiui“ (Kolosiečiams 3, 23). Jei visa 
širdimi mylime Dievą - mūsų gyvenimas liudys tai. 
Mus sups maloni Kristaus Dvasia, o mūsų įtaka ki- 
tiems didės ir laimins juos. 

Jūs neturite laukti palankių aplinkybių, kad pradė- 
tumėte tarnauti Dievui. Jūs neturite mąstyti, ką apie 
jus pagalvos pasaulis. Jeigu jūsų kasdienis gyvenimas 
liudija jūsų tikėjimo tyrumą ir nuoširdumą, tai kiti įsi- 
tikins, jog jūs trokštate jiems gero, ir jūsų pastangos 
nebus bergždžios. 

Kukliausias ir nuolankiausias Jėzaus mokinys gali 
būti palaiminimu kitiems. Jis gali net nesuprasti, jog 
daro kažką ypatingai gero. Bet jo įtaka sukelia vis di- 
dėjančias palaimų bangas, nors apie jų pasekmes jis 
gali ir nežinoti iki paskutinės atpildo dienos. Jis nejau- 
čia ir nežino, jog atlieka didžiulį darbą. Jis nesikamuo- 
ja, nerimaudamas dėl sėkmės, tik ramiai eina pirmyn, 
sąžiningai dirbdamas Dievo jam pavestą darbą. Tokie 
žmonės gyvens ne veltui. Jie vis labiau darysis pana- 
šūs į Kristų. Jie tiks svarbesniam darbui ir būsimajame 
džiaugsmingame gyvenime, nes jau žemėje bendra- 
darbiavo su Dievu. 


eis 

X A Ai būdais Die- 
à ù vas siekia mums 
6) pranešti apie save, kad 
mes galėtume su Juo 

bendrauti. Gamta nuolat 
K a veikia mūsų jausmus. 
savo brangiasias tiesas Atviraširdis žmogus, pa- 
gamtos pavyzdžiais š 
matęs Dievo rankų dar- 
bus, susižavės Jo meile ir šlove. Kas norės 
klausytis, tas išgirs ir supras, jog Dievas 
bendrauja su mumis per gamtą. Žaliuojan- 
tys laukai ir didingi medžiai, pumpurai ir žiedai, plau- 
kiantys debesys ir krintantys lietaus lašai, čiurlenantis 
upeliukas ir dangaus didingumas kalba mūsų širdims 
ir kviečia susipažinti su Tuo, kuris visa tai sukūrė. 
Mūsų Išgelbėtojas mėgo aiškinti savo brangiąsias 
tiesas gamtos pavyzdžiais. Tiek kasdienio mūsų gyve- 
nimo įvykiai ir buitis, tiek ir medžiai, paukščiai, gėlės 
slėniuose, kalnai, ežerai ir dangaus skliautas atspindi 
tiesą. Todėl Jėzaus pamokos dažnai pasiekdavo žmo- 
nių sąmonę, kad ir kaip jie būtų užsiėmę kasdieniais 
rūpesčiais ir darbais. 
Dievas nori, kad Jo vaikai vertintų Jo darbus ir gė- 
rėtųsi paprasta, ramia gamta, kuria Jis papuošė mūsų 

žemiškuosius namus. Dievui patinka, kas 
gražu, bet charakterio grožį Jis vertina 
labiau už išorinį. Dievas norėtų, kad 
mes ugdytume savo skaistumą ir pa- 
prastumą - savybes, dėl kurių žavios 
gėlės. 

Jei atidžiai įsiklausysime, — visa Tas KEI 
Dievo kūryba mokys mus klusnumo ir | nesuskaičiuojamus 
pasitikėjimo Juo. Nuo žvaigždžių, per ai 
amžius keliaujančių joms numatytu keliu, iki mažiau- 
sio atomo - visi kūriniai paklūsta Kūrėjo valiai. O Die- 
vas rūpinasi kiekvienu ir išlaiko visa, ką yra sukūręs. 
Tas, kuris valdo nesuskaičiuojamus visatos pasaulius, 
tuo pačiu metu rūpinasi mažu paukšteliu, nerūpestin- 
gai suokiančiu paprastą giesmelę. Dievas 
' Tėvas švelniai stebi kiekvieną nuolat: 
, 4. kai keliaujame į darbą, kai meldžia- 

“3 mės, kai einame miegoti ir keliamės 

rytą, kai turtuolis puotauja rūmuose 

ar vargšas sukviečia savo vaikus prie 

| vargano stalo. Nė viena ašara nenukrin- 

„rūpinasi ir ta, Dievo nepastebėta. Nė viena šypsena 
mažu paukšteliu = nelieka Jam nežinoma. 

Jei mes visiškai tuo patikėtume, iš mūsų gyveni- 
mo išnyktų visi nepagrįsti rūpesčiai. Jei mes visus, ir 
didelius, ir mažus rūpesčius atiduotume į Dievo, ku- 
rio nebaimina jų gausumas ir sunkumas, rankas, mes 
taip dažnai nenusiviltume savo gyvenime. Tada mes 
džiaugtumės dvasine ramybe, kurios daugelis neturi. 

Grožėdamiesi patrauklia žemiška gamta, mąstykite 
apie būsimąjį pasaulį, kuriame nebus nuodėmės ir mir- 
ties, kur gamtoje nebus nė vieno prakeikimo pėdsako. 
Įsivaizduokite išgelbėtųjų tėvynę ir atminkite, jog ji bus 
žymiai gražesnė, nei matote net lakiausioje vaizduotė- 
je. Įvairiausios Dievo dovanos gamtoje yra tik silpnas 
Jo šlovės atspindys. Šventajame Rašte parašyta: „Ko 
ūkis neregėjo, ko ausis negirdėjo, kas žmogui į mintį neatėjo, 
tai paruošė Dievas tiems, kurie Jį myli.“ (1 Korintiečiams 2, 9) 

Ir poetas, ir gamtininkas gali daug papasakoti apie 
gamtą. Bet tik krikščionis ypatingai įvertins žemės gro- 
Ži, nes atpažins joje savo Tėvo rankų darbą. Jis išvys Jo 
meilę ir gėlelėje, ir krūme, ir medyje. Teisingai suprasti 
kalno ir slėnio, upės ir jūros reikšmę galima tik žiūrint 
įjuos kaip į Dievo meilės žmogui išraišką. 

Dievas kreipiasi į mus savo apvaizdos darbais ir 
savo Dvasia veikdamas mūsų širdis. Mes galime daug 
pasimokyti iš įvykių ir pasikeitimų kasdieniame gyve- 
nime, jei tik mūsų širdis bus tiek atvira, kad įžvelgtu- 
me tą pamoką. Psalmininkas, mąstydamas apie Dievo 
apvaizdos darbą, sako: „Ištikimosios Viešpaties meilės ku- 
pina žemė.“ „Išmintingas žmogus pastebės šiuos dalykus ir 
mąstys apie Viešpaties ištikimąją meilę.“ (Psalmė 33, 5; 107 43) 

Dievas į mus kreipiasi per savo Žodį. Šventajame 
Rašte ryškiai atskleidžiamas Jo charakteris, Jo santy- 
kiai su žmonėmis, didysis atpirkimo darbas. Biblija pa- 
sakoja apie patriarchus, pranašus ir kitus šventuosius 
senovės žmones. Jie buvo „kaip ir mes“ (Jokūbo 5, 17). Mes 
matome, kad jie, kaip ir mes, nusimindavo, bet kovojo 

su liūdesiu, kad jie, kaip ir mes, buvo gundomi, bet 
atsikeldavo ir kovodavo Dievo malonės jėga. Šie pa- 
vyzdžiai turi mus padrąsinti siekti teisumo. Kai mes 
sužinome apie jų nuostabius išgyvenimus, apie tai, ko- 
kia šviesa, meile ir palaimomis jie su džiaugsmu nau- 
dojosi, ką jie nuveikė per jiems suteiktą malonę, tada 
toji pati Dvasia įžiebia Šventosios ugnies kibirkštėles 
mūsų širdyse. Tada mes trokštame būti panašūs į juos 
charakteriu ir vaikščioti su Dievu, kaip kad jie. 

Ką Jėzus yra pasakęs apie Senąjį Testamentą, dar 
geriau tinka Naujajam: „Tie Raštai ir liudija apie Mane“ 
(Jono 5, 39), - Atpirkėją, kuriame visi mato amžinojo gy- 
venimo viltį. Taip, visa Biblija pasakoja apie Kristų — 
nuo pirmojo pasakojimo apie pasaulio sukūrimą, - nes 
„be Jo neatsirado nieko, kas tik yra atsiradę“, — iki pasku- 
tinio pažado: „Štai Aš veikiai ateinu“ (Jono 1, 3; Apreiškimo 
22, 12) — mes skaitome apie Jo darbus ir klausomės Jo 
balso. Jei jūs norite geriau pažinti Gelbėtoją, tyrinėkite 
Šventąjį Raštą. 

Tegul Dievo žodžiai pasiekia jūsų širdis. Tai — gy- 
vasis vanduo, numalšinantis jūsų didžiulį troškulį. 
Jie - tarsi gyvoji duona iš dangaus. Jėzus skelbė: „Jei 
nevalgysite Žmogaus Sūnaus kūno ir negersite Jo kraujo, 
neturėsite savyje gyvybės“. Po to Jis paaiškino: „Žodžiai, 
kuriuos jums kalbėjau, yra dvasia ir gyvenimas.“ (Jono 6, 53. 
63) Valgydami ir gerdami mes pastipriname savo kūną. 
Tai tinka ir dvasiniam gyvenimui: tai, apie ką mąsto- 
me, suteikia mūsų dvasinei prigimčiai moralinę para- 
mą ir stiprybę. 

Atpirkimas - tai paslaptis, į kurią nori pažvelgti an- 
gelai. Jį tyrinės ir giedos jo šlovei atpirktieji per visą 
amžinybę. Nejaugi neverta jau dabar pradėti kruopš- 
čiai jį tyrinėti ir galvoti apie jį? Begalinė Jėzaus meilė 
ir gailestingumas, Jo auka už mus skatina rimtai susi- 
mąstyti. Mes turime galvoti apie mūsų brangaus At- 
pirkėjo ir Tarpininko charakterį. Mes turime mąstyti 
apie Jo misiją išgelbėti savo žmones iš nuodėmių. Jeigu 
svarstysime šias dangiškąsias temas, mūsų tikėjimas ir 
meilė stiprės, mūsų maldos taps priimtinesnės Dievui, 
nes bus gyvos ir karštos, vis labiau ir labiau persipynu- 
sios su tikėjimu ir meile. Mes nuosekliau pasitikėsime 
Jėzumi ir kasdien gyvai patirsime Jo jėgą, išgelbėjančią 
visus, kurie per Jį ateina pas Dievą. 

Mąstydami apie Gelbėtojo tobulumą, mes trokšime 
visiškai pasikeisti, atsinaujinti ir savo skaistumu pri- 
lygti Jam. Alksime ir trokšime būti panašūs į Tą, kurį 
mes dieviname. Juo daugiau mes galvosime apie Kris- 
tų, tuo daugiau pasakosime apie Jį kitiems, tuo aiškiau 
rodysime Jo pavyzdį pasauliui. 

Biblija buvo parašyta ne vien mokytiesiems. Prie- 
šingai, ji buvo skirta paprastiems žmonėms. Didžio- 
sios tiesos, reikalingos išgelbėjimui, yra akivaizdžios. 
Niekas, išskyrus tuos, kurie pasitiki savimi, o ne vykdo 
Dievo valios, negali suklysti ir išsukti iš teisingo kelio. 

Mes neturime klausytis kitų žmonių liudijant tai, 
ko moko Šventasis Raštas, bet patys privalome tyrinė- 
ti Dievo Žodį. Jei mes leisime kitiems galvoti už mus, 
mūsų dvasinės jėgos ir gabumai susilpnės. Aštrus pro- 

tas dėl gilių temų tyrinėjimo stokos gali taip atbukti, 
kad prarasime gebėjimą suvokti gilią Dievo Žodžio 
prasmę. Ir atvirkščiai, mes tapsime įžvalgesni, ieško- 
dami ryšio tarp atskirų Biblijos temų, lygindami vieną 
Rašto vietą su kita ir vienus dvasinius dalykus su kitais. 

Niekas taip nedidina intelekto, kaip Šventojo Rašto 
tyrinėjimas. Jokia kita knyga — tik Biblija, jos aiškios, 
kilninančios tiesos — gali sutaurinti mintis, padidin- 
ti mūsų gebėjimus. Jei Dievo Žodis būtų tyrinėjamas 
taip, kaip reikia jį tyrinėti, žmonės būtų išmintingesni 
ir kilnesni, jų siekiai būtų pastovesni, ką retai galima 
pamatyti šiais laikais. 

Maža naudos iš skuboto Šventojo Rašto skaitymo. 
Galima perskaityti visą Bibliją, bet nepastebėti jos gro- 
žio, nesuprasti jos gilių ir paslėptų minčių. Kiekvieną 
eilutę reikia tyrinėti tol, kol suprasime jos reikšmę ir 
ryšį su Išgelbėjimo planu. Toks tyrinėjimas kur kas 
vertingesnės už betikslį daugelio dalių pasklaidymą, 
nieko nepasimokant. Visada turėkite Bibliją su savimi. 
Radę galimybę, skaitykite ją, įsiminkite tekstus. Net ir 
vaikščiodami gatvėmis jūs galite apmąstyti atskiras ei- 
lutes ir jas įsiminti. 

Mes negalime įsigyti išminties be uolių pastangų ir 
skaitydami Bibliją be maldos. Kai kurios Rašto dalys 
yra paprastos ir aiškios. Bet yra ir tokių, kurių minties 
negalima suprasti iš pirmo žvilgsnio. Eilutė turi būti 
lyginama su eilute. Reikia atidžiai tyrinėti ir melstis. 
Tik toks tyrinėjimas atsipirks. Kaip kalnakasys ran- 
da po žeme vertingo metalo gyslą, taip ir žmogus, 

atkakliai ieškantis Dievo Žo- 
džio, ras paslėptus didžiausios 
vertės tiesos turtus, nemato- 
mus nerūpestingam skaityto- 
jui. Įkvėpimo žodžiai, kylan- 
tys širdyse, bus tarsi srovelės 
iš gyvybės versmės. 

Niekada netyrinėkite Bibli- 
jos be maldos. Prieš atsiversda- 
mi jos puslapus, mes turime pra- 
šyti Šventosios Dvasios, kad Ji mus Kaip kalnakasys randa 

v T E E E vertingo metalo gyslą 

apšviestų, ir Ji tai būtinai padarys. 
Natanaeliui atėjus pas Jėzų, Išgelbėtojas sušuko: „Štai 
tikras izraelitas, kuriame nėra klastos.’ Natanaelis paklausė: 
"Iš kur mane pažįsti?" Jėzus atsakė: ‘Prieš pakviečiant tave 
Pilypui, Aš mačiau tave po figmedžiu'.“ (Jono 1, 47-48) Taip 
Jėzus mato ir mus, besimeldžiančius vienumoje, jeigu 
Jo ieškome, jei trokštame, kad Jis savo šviesa apšviestų 
mūsų širdis ir padėtų suprasti Tiesą. Šviesos angelai 
bus su tais, kurie nuolankia širdimi ieško dieviškojo 
Vadovo. 

Šventoji Dvasia išaukština ir šlovina Gelbėtoją. Tai 
Ji turi mums parodyti Kristų, Jo teisumo tyrumą ir di- 


k 


nes ims iš to, kas Mano, ir jums tai paskelbs.“ (Jono 16, 14) 
Tik Tiesos Dvasia gali geriausiai atskleisti dieviškąją 
tiesą. Kaip didžiai Dievas vertina žmoniją, jei atidavė 
savo Sūnų mirti už ją ir siunčia savo Dvasią mokyti ir 
vesti mus vaisingu keliu! 

ievas kalba mums per gamtą ir apreiškimą [Šven- 

tąjį Raštą], per savo apvaizdą ir Šventosios Dva- 
sios poveikį. Bet to neužtenka. Mes taip pat turime at- 
verti Jam savo širdis. Norėdami turėti jėgų, energijos 
ir gyventi dvasiškai, turime gyvai bendrauti su savo 
dangiškuoju Tėvu. Mūsų mintys turi būti nukreiptos 
į Ji, mes turime mąstyti apie Jo darbus, Jo gailestingu- 
mą, Jo palaiminimus. Bet tai nebus bendravimas su 
Juo tikrąja to žodžio prasme. Norint bendrauti su Die- 
vu, reikia Jam pasakoti apie savo gyvenimą. 

Malda - tai širdies atvėrimas Dievui kaip draugui. 
Ji reikalinga ne tam, kad Dievas sužinotų, kokie mes 
esame, bet kad mes galėtume Jį priimti. Malda priar- 
tina ne Dievą prie mūsų, bet mus pakelia prie Dievo. 

Gyvendamas žemėje, Jėzus savo mokinius mokė 
melstis, atskleisti Dievui savo kasdienius rūpesčius ir 
viską pavesti Jam. Jėzus pažadėjo, jog jų maldos bus 
išklausytos. Tas pažadas galioja ir mums. 

Jėzus, gyvendamas tarp žmonių, dažnai melsda- 
vosi. Išgelbėtojas prisiėmė mūsų reikmes ir silpnybes. 
Taip Jis tapo nusižeminusiu prašytoju, meldžiančiu 
savo Tėvą atgaivinti jėgas, kad sustiprėjęs Jis vėl galėtų 
vykdyti savo pareigas ir atlaikytų išbandymus. Jėzus — 

pavyzdys mums visur. Jis - Brolis skęstantiems silpny- 
bėse. Jis, kaip ir mes, buvo gundomas, bet nenusidėjo. 
Blogis buvo svetimas Jo prigimčiai. Jis iškentė sielos 
kančias ir kovą šiame pasaulyje. Malda Jam buvo bū- 
tinybė ir ypatinga teisė. Bendravimas su Tėvu Jam 
teikdavo paguodos ir džiaugsmo. Jei žmonių Gelbė- 
tojas, Dievo Sūnus, jautė maldos būtinumą, juo labiau 
mums, silpniems ir nuodėmingiems mirtingiesiems, 
būtina melstis karštai ir nepailstant. 

Dangiškasis Tėvas pasiruošęs suteikti mums visas 
savo palaimas. Tai mūsų privilegija sočiai atsigerti iš 
Beribės Meilės versmės. Keista, kad mes tiek mažai 
meldžiamės! Dievas pasiruošęs ir nori išklausyti net 
mažiausio savo vaiko nuoširdžią maldą. Tik mes ne- 
norime Dievui papasakoti, ko mums reikia. Ką gali 
galvoti dangaus angelai apie vargšus, bejėgius, nuolat 
gundomus žmones, kurie tiek mažai meldžiasi ir taip 
silpnai tiki tuomet, kai begalinės Dievo Meilės širdis 
linksta prie jų, kai Jis pasiruošęs jiems duoti daug dau- 
giau, nei jie prašo ar gali pagalvoti. Angelai su meile 
nusilenkia Dievui, jiems patinka būti šalia Jo. Bendra- 
vimas su Dievu jiems — didžiausias džiaugsmas. At- 
rodo, jog žemės vaikai, kuriems taip reikalinga Dievo 
pagalba, patenkinti tuo, jog gyvena, nebendraudami 
su Juo, neapšviesti Jo Dvasios. 

Blogio tamsa apgaubia tuos, kurie paniekina mal- 
dą. Priešo kuždami gundymai skatina juos nusidėti. Ir 
visa tai įvyksta todėl, kad jie nesinaudoja Dievo duo- 
tąja teise melstis. Juk malda - tai raktas, atrakinantis 

Dangaus lobyną, kuriame saugomos beribės Visagalio 
išgalės. Kad neiškiltų pavojaus tapti nerūpestingiems 
ar išklysti iš teisingo kelio, jūs turite melstis ir budėti. 
Priešas siekia mums sutrukdyti, kad per maldą ir tikė- 
jimą gautume malonės ir jėgų gundymams atsispirti, ir 
stato įvairias kliūtis kelyje prie malonės sosto. 

Mes galime tikėtis, jog tam tikromis sąlygomis Die- 
vas išklausys mūsų maldas ir atsakys į jas. Viena iš są- 
lygų - mes turime suvokti, kad Jo pagalba mums rei- 
kalinga. Jis pažadėjo: „Sudrėkinsiu vandeniu ištroškusią 
žemę, palaistysiu srovėmis sausumą.“ (Izaijo 44, 3) Alkstan- 
tys teisumo ir trokštantys būti šalia Dievo gali būti tik- 
ri, jog bus pasotinti. Tik širdis turi būti atvira Dvasios 
veikimui, kad galėtų priimti Dievo palaiminimus. 

Jau pati būtinybė melstis iškalbingai liudija mūsų 
naudai. Bet pirmiausia, kad Viešpats galėtų mums pa- 
dėti, mes turime Jo ieškoti. Jis sako: „Prašykite, ir jums 
bus duota.“ „Jeigu Jis nepagailėjo nė savo Sūnaus, bet atida- 
vė Jį už mus visus, tai kaipgi Jis ir visko nedovanotų kartu 
su Juo?!“ (Mato 7, 7; Romiečiams 8, 32) 

Jei mes širdyse nešiojame pikta, jei neatsisakome 
bent vienos mums žinomos nuodėmės, Viešpats mūsų 
neišklausys. Bet susisielojusio ir atgailaujančio žmo- 
gaus malda visada bus išgirsta. Tik ištaisę visas savo 
žinomas klaidas, galime tikėti, kad Dievas išklausys 
mūsų prašymus. Tai ne mūsų nuopelnas, kad galime 
naudotis Dievo malone, — tik Jėzaus, apvaliusio mus 
savo krauju, dėka esame išgelbėti. Tačiau ir mes turime 
išpildyti sąlygas, kad Dievas mus išgirstų. 

Antroji sąlyga, kad malda būtų išklausyta, - mūsų 
tikėjimas. „Kas artinasi prie Dievo, tam būtina tikėti, kad 
Jis yra ir Jo ieškantiems atsilygina.“ (Hebrajams 11, 6) Jėzus 
sakė savo mokiniams: „Ko tik melsdamiesi prašote, tikėki- 
te gausią, ir tikrai taip bus.“ (Morkaus 11, 24) Ar mes pasiti- 
kime Jo Žodžiu? 

Jis yra ištikimas savo pažadui. Jei mes iš karto ne- 
gauname, ko prašome, turime tikėti, kad Viešpats mus 
girdi ir atsakys į mūsų maldas. Mes taip dažnai klys- 
tame ir esame tokie trumparegiai, jog kartais prašome 
dalykų, kurie nebūtų mums palaima. O mūsų dangiš- 
kasis Tėvas su meile atsako į maldas, siųsdamas tik tai, 
kas geriausia - ko mes patys trokštume gauti, jei tik 
dieviškoji šviesa mus apšviestų ir mes pamatytume 
daiktus tokius, kokie jie yra iš tikrųjų. Kai atrodo, kad 
į mūsų maldas neatsakyta, mes turime pasitikėti Dievo 
pažadu, nes atsakymas tikrai bus atsiųstas, ir gausime 
tokių palaimų, kokios mums labiausiai reikalingos. Ne- 
galime tvirtinti, kad į mūsų maldas bus atsakyta būtent 
taip, kaip norime. Tai būtų perdėtas pasitikėjimas savi- 
mi. Dievas yra per daug išmintingas, kad klystų, ir per 
daug geras, kad nesiųstų palaimų tiems, kurie eina tei- 
singu keliu. Nebijokite pasitikėti Juo, net jei į jūsų mal- 
das greitai neatsakoma. Tikėkite Jo pažadu: „Prašykite, 
ir jums bus duota.“ 

Jei mes pasiduosime abejonėms ir baimei, bandysi- 
me spręsti sunkumus, kurių neįmanoma įveikti neti- 
kint, tai sunkumų tik padaugės ir jie bus didesni. Bet jei 
ateisime pas Dievą, supratę, kokie mes bejėgiai ir pri- 

klausomi nuo Jo, - o tokie iš tikrųjų ir esame, - ir nusi- 
žeminę, pasitikėdami Juo atskleisime savo norus Vieš- 
pačiui, kurio pažinimas beribis, kuris savo kūryboje 
viską pastebi, kuris savo Žodžiu ir pagal savo valią val- 
do visus, - tai Jis galės ir norės atsakyti į mūsų šauksmą 
ir apšviesti mūsų širdis. Karštai melsdamiesi mes susi- 
jungiame su Beribiu Protu. Kartais galime nepastebėti 
Atpirkėjo, palinkusio virš mūsų su meile ir užuojauta. 
Bet yra būtent taip. Mes galime nejausti Jėzaus prisilie- 
timo, bet Jo gailestinga ranka yra virš mūsų. 

Prašant Dievą gailestingumo ir palaiminimų, mūsų 
širdis turi būti atlaidi ir kupina meilės. Kaip mes gali- 
me melstis: „Ir atleisk mums mūsų kaltes, kaip ir mes atlei- 
džiame savo kaltininkams“ (Mato 6, 12), neatleidę artimui? 
Jei mes norime, kad mūsų maldos būtų išklausytos, tu- 
rime atleisti kitiems lygiai tiek, kiek tikimės, jog mums 
bus atleista. 

Trečioji sąlyga, norint gauti atsakymą į savo mal- 
das - atkakliai melstis. Jei norite augti tikėjimu ir dvasi- 
ne patirtimi, jūs turite nuolat melstis. Jūs privalote būti 
„ištvermingi maldoje“. Apaštalas Paulius sako: „Būkite 
atsidėję maldai, budėkite su ja dėkodami.“ (Romiečiams 12, 12; 
Kolosiečiams 4, 2) Apaštalas Petras ragina tikinčiuosius: 
„Būkite santūrūs ir blaivūs, kad galėtumėte melstis.“ (1 Petro 
4, 7) Paulius nurodo: „Visuose reikaluose malda ir prašy- 
mu su padėka jūsų troškimai tesidaro žinomi Dievui.“ (Fi- 
lipiečiams 4, 6) „Bet jūs, mylimieji, — sako Judas, — melskitės 
Šventojoje Dvasioje! Išsilaikykite Dievo meilėje.“ (Judo 20-21) 
Nenutrūkstanti malda yra nepertraukiamas sielos ry- 

šys su Dievu. Dievo teikiama gyvybė liejasi į mūsų gy- 
venimą, o mes atspindime Jo skaistumą ir šventumą. 
Melstis reikia uoliai. Niekas tenekliudo jums. Sten- 
kitės visada išlaikyti ryšį tarp savęs ir Jėzaus. Nau- 
dokitės kiekviena galimybe būti ten, kur esate įpratę 
melstis. Tie, kurie tikrai siekia bendrauti su Dievu, lan- 
kys maldos susirinkimus. Jie sąžiningai vykdys savo 
pareigas, nuoširdžiai tikėdamiesi sulaukti visų paža- 
dėtų palaimų. Kiekviena pasitaikiusia proga jie steng- 
sis būti ten, kur juos galėtų apšviesti dangiškoji šviesa. 
Mes turime melstis ir šeimos ratelyje, bet pirmiau- 
sia — vieni. Nes tik asmeninė, slapta malda yra tikrasis 
sielos gyvenimas. Paniekinus maldą, neįmanoma, kad 
siela tarptų. Neužtenka vien šeimyninės ar viešos mal- 
dos. Tik vienumoje galime atverti širdį Dievui. Slaptą 
maldą turi išgirsti tik Dievas. Jokia pašalinė ausis ne- 
turi klausytis šių prašymų. Būdamas vienas su Dievu, 
žmogus laisvas nuo pašalinės įtakos ir bereikalingo 
jaudinimosi. Ramiai, bet karštai jis šauksis Dievo. Jis 
jaus malonią įtaką To, kuris mato, kas paslėpta, ku- 
ris išgirsta iš širdies einančią maldą. Atviraširdiškai ir 
«>œ, 7 vaikiškai tikėdamas, žmogus sugeria visus 
dieviškosios šviesos spindulius, susti- 
prinančius ir paremiančius jį ginčuo- 
se su šėtonu. Dievas - mūsų tvirtovė. 
Melskitės vienumoje. Atverkite 
širdį Dievui ir kasdieniame darbe. 
Būtent taip Henochas „ėjo su Dievu“. 


Šios slaptos maldos 


kyla tarsi smilkalai Sios slaptos maldos tarsi smilkalai 

kyla prie malonės sosto. Šėtonas negali įveikti žmo- 
gaus, kurio širdyje gyvena Dievas. 

Kreiptis į Dievą galime bet kuriuo metu. Nėra vie- 
tos, netinkančios maldai. Niekas negali mums sutruk- 
dyti atverti savo širdį ir nuoširdžiai melstis. Ir žmonių 
minioje, ir triukšmingoje gatvėje, ir užsiėmę 
kasdieniu darbu mes galime prašyti Dievą 
vadovauti mums. Taip pasielgė Nehemijas, 
prieš išdėstydamas savo prašymą 
karaliui Artakserksui. Artimai 
bendrauti su Dievu galime bū- 
dami bet kur. Mes turime visiš- 
kai atverti savo širdį, kad Jėzus 
galėtų įeiti ir apsigyventi joje 
kaip dangiškasis sielos svečias. 

Nors mus suptų suteršta 
ir sugadinta aplinka, mes ne- A a o as 
turime „kvėpuoti“ jos žalinga karaliui Artakserksui 
įtaka, bet galime gyventi, kvėpuodami tyru dangišku 
oru. Nuoširdžiai melsdamiesi, mes galime pakylė- 
ti savo širdis į Dievo Artumą ir užverti duris netyrai 
vaizduotei bei nešventoms mintims. Tie, kurie atvers 
savo širdis, kad priimtų Dievo palaikymą ir palaimi- 
nimus, vaikščios šventesnėje aplinkoje nei kiti žemės 
gyventojai ir turės nuolatinį ryšį su Dangumi. 

Mes turime geriau pažinti Jėzų ir aiškiau suvokti 
amžinojo gyvenimo vertę. Dievo vaikai turi mokytis 
suprasti dangiškąsias tiesas dieviškoje šviesoje. Tik 
tada jų širdys taps gražios savo šventumu. 

Tegul jūsų siela veržiasi aukštyn, kad Dievas leistų 
jums kvėpuoti dangiškos aplinkos oru. Mes galime būti 
taip arti Dievo, jog kiekvieno netikėto išbandymo metu 
mūsų mintys nukryps į Jį taip pat lengvai, kaip lengvai 
žiedas atsigręžia į saulę. 

Patikėkite Dievui savo norus, savo džiaugsmus, 
savo išgyvenimus, savo rūpesčius, savo nerimą. Jūs Jo 
neapsunkinsite. Jūs Jo nenuvarginsite. Tas, kuris gali 
suskaičiuoti kiekvieną plaukelį ant jūsų galvos, nėra 
abejingas savo vaikų poreikiams. „Nes Viešpats kupinas 
užuojautos ir gailestingumo“ (Jokūbo 5, 11), Jo mylinti šir- 
dis išgyvena jūsų sielvartus. Užtenka tik juos išsakyti. 
Papasakokite viską, kas jums kelia nerimą. Jokia našta 
nėra Jam per sunki: juk Jis laiko pasaulius ir valdo vi- 
satą. Jam nėra nė vieno nereikšmingo dalyko, susijusio 
su mumis. Jis pastebi viską. Nėra mūsų gyvenime pus- 
lapio, kurio Jis negalėtų perskaityti. Nėra bėdų, kurių 
Jis negalėtų išspręsti. Nėra džiaugsmo, nėra maldos, 
nėra nelaimės, galinčios ištikti mažiausią iš Jo vaikų, 
nėra rūpesčių, drumsčiančių sielos ramybę, kurių 
mūsų dangiškasis Tėvas nepastebėtų ir kurie Jam ne- 
būtų įdomūs. „Jis gydo sužeistas širdis ir aptvarsto jų žaiz- 
das.“ (Psalmė 147, 3) Dievo santykiai su kiekvienu žmo- 
gumi yra tokie glaudūs ir tvirti, tarsi žemėje daugiau 
nebūtų nė vieno, kuriuo Jis turėtų rūpintis, nė vieno, 
už kurį Jis atidavė savo mylimąjį Sūnų. 

Jėzus sako: „Tą dieną jūs prašysite Mano vardu, ir Aš 
net nesakau, kad Aš prašysiu Tėvą už jus; juk patsai Tėvas 
jus myli.“ (Jono 16, 26-27) „Aš jus išsirinkau ir paskyriau, 

[...] kad ko tik prašytumėte Tėvą Mano vardu, Jis visa jums 
duotų.“ (Jono 15, 16) Bet melstis Jėzaus vardu yra daugiau, 
nei paminėti Jo vardą maldos pradžioje ir pabaigoje. 
Tai reiškia — melstis Jėzaus Dvasia, tikint Jo pažadais, 
pasikliaujant Jo malone ir dirbant Jo darbus. 

Dievas nenori, kad mes taptume atsiskyrėliais ar 
vienuoliais ir pasitrauktume iš pasaulio, pasišvęsda- 
mi Jo šlovinimui. Mes turime gyventi kaip Kristus — 
kasdienėje aplinkoje, tarp žmonių. Tas, kuris nieko 
daugiau neveikia — tik meldžiasi, greitai arba nustos 
melstis, arba jo maldos bus formalios ir tariamos iš 
įpratimo. Kai žmonės pasitraukia iš visuomenės gyve- 
nimo, vengia vykdyti krikščioniškas pareigas ir „nešti 
savo kryžių“, kai jie nebedirba Viešpačiui, kuris stropiai 
dirbo jiems, - jie nebeturi ko melsti. Toks gyvenimas 
neskatina jų atsiduoti Dievui. Jų maldos - tik asmeniš- 
kos ir savanaudiškos. Jie nebegali melstis nei už žmo- 
nijos reikmes, nei už būsimąją Kristaus karalystę ir jos 
kūrimą. Jie prašo jėgų tik savo pačių darbui. 

Mes daug prarandame, jei atsisakome būti kartu, 
kad sustiprintume ir padrąsintume vienas kitą die- 
viškajai tarnystei. Dievo žodžiuose glūdinčios tiesos 
tampa mums nebeaiškios ir svarbios. Jos nebedaro jo- 
kios įtakos mums, nebeapšviečia mūsų širdžių, ir mes 
silpnėjame dvasiškai. Bendraudami su krikščionimis, 
mes daug prarandame, jei neparodome užuojautos 
vieni kitiems. Savyje užsidaręs krikščionis nevykdo 
to, ką Dievas jam pavedė. Tinkamai ugdomi bendra- 
vimo įgūdžiai padeda mums labiau suprasti kitus, o 

tai yra mūsų augimo ir stiprybės priemonės tarnau- 
jant Dievui. 

Jei krikščionys daugiau bendrautų tarpusavyje, kal- 
bėdami apie Dievo meilę ir brangiąsias atpirkimo tie- 
sas, jų širdys atsigautų, ir jie galėtų dvasiškai sustiprin- 
ti kitus. Kasdien vis daugiau pažįstant savo dangiškąjį 
Tėvą ir naudojantis Jo malone, mums kyla noras kalbėti 
apie Jo meilę. Jei mes tai darysime, mūsų širdys bus su- 
šildytos ir padrąsintos. Jei mes galvotume ir kalbėtume 
apie Jėzų daugiau nei apie save, būtume arčiau Jo. 

Jei apie Dievą galvotume tiek, kiek Jis mumis rūpi- 
nasi, tai galvotume apie Jį nuolat. Mums patiktų kal- 
bėtis su Juo ir šlovinti Jį. Mes kalbame apie laikinus 
dalykus, nes jais domimės. Mes kalbame apie savo 
draugus, nes mylime juos ir kartu dalijamės džiaugs- 
mais ir rūpesčiais. Bet mes turime kur kas daugiau 
priežasčių mylėti Dievą, nei žemiškuosius draugus. 
Todėl pats natūraliausias dalykas pasaulyje būtų - pir- 
miausia galvoti apie Jį, pasakoti apie Jo gerumą ir kal- 
bėti apie Jo jėgą. Dievas apdovanojo mus brangiomis 
dovanomis ne tam, kad mes tik apie jas galvotume ir 
taip jas brangintume, jog neturėtume ko atiduoti Die- 
vui. Ne, jos turi nuolat priminti mums Jį. Mes turime 
nuolat jausti Jam dėkingumą ir mylėti Jį. Mes esame 
per daug užsiėmę savo žemišku gyvenimu. Pakelki- 
me akis į atvertas dangiškosios šventyklos duris. Ten 
Kristaus veidas spindi Dievo šlovės šviesa. „Todėl Jis 
per amžius gali išgelbėti tuos, kurie per Jį eina prie Dievo.“ 
(Hebrajams 7, 25) 

Mes turime daugiau dėkoti „Viešpačiui už Jo ištiki- 
mąją meilę, už nuostabius darbus žmonijai“ (Psalmė 107, 8). 
Mūsų religinis gyvenimas negali apsiriboti vien tik 
prašymais ir atsakymais. Negalvokime visą laiką, ko 
mums reikia, ir niekada nepamirškime to, ką jau esa- 
me gavę. Mes niekada nepastebime, jog prašome per 
daug, bet visada labai šykščiai dėkojame. Mes nuolat 
gauname Dievo palaimas, tačiau taip mažai Jam dėko- 
jame, taip mažai šloviname Jį už Jo darbus mums! 

Senovėje Viešpats skelbė izraelitams, susirinku- 
siems Jam tarnauti: „Ten Viešpaties, savo Dievo, akivaiz- 
doje, valgysite drauge su savo šeimomis, džiaugdamiesi vi- 
sais atliktais darbais, kuriais Viešpats, jūsų Dievas, bus jus 
palaiminęs.“ (Pakartoto Įstatymo 12, 7) Visa, kas daroma Die- 
vo garbei, turi būti daroma džiaugsmingai, šlovinant 
giesmėmis ir dėkojant, o ne niūriai ir liūdnai. 

Mūsų Dievas yra švelnus, gailestingas Tėvas. Tar- 
navimas Jam neturi būti nuobodus ir sunkus darbas. 
Mes turime jausti malonumą, šlovindami Viešpatį ir 
dirbdami Jo darbą. Dievas nenori, kad Jo vaikai, ku- 
riuos Jis taip brangiai atpirko, elgtųsi su Juo tarsi su 
Draugas. Kai jie šlovina Jį, Jis nori būti su jais, laiminti 
ir guosti juos, pripildyti jų širdis džiaugsmo ir meilės. 
Viešpats nori, kad, Jam tarnaudami, Jo vaikai pasisem- 
tų drąsos ir paguodos, kad, dirbdami Jo darbą, atrastų 
daugiau malonumų, negu sunkumų. Dievas trokšta, 
kad ateinantys Jį pagarbinti, išeitų nešini brangiomis 
mintimis apie Jo meilę ir globą, pasisėmę džiaugsmo 

kasdieniams darbams atlikti, kupini malonės elgtis iš- 
tikimai ir sąžiningai visame kame. 

Mes turime susirinkti kryžiaus papėdėje. Kristus, ir 
ypač Nukryžiuotasis Kristus, turi būti apmąstymų ir 
pokalbių tema, mūsų džiaugsmo šaltinis. Mes turime 
atsiminti kiekvieną palaiminimą, gautą iš Dievo. Kai 
suprasime Jo didžiąją meilę, mes norėsime patikėti vis- 
ką toms rankoms, kurios buvo už mus prikaltos prie 
kryžiaus. 

Tuomet siela kyla dangun ant gyriaus sparnų, kur 
dangaus rūmuose Dievas šlovinamas giesmėmis ir 
muzika. Dėkodami Viešpačiui, mes tampame pana- 
šūs į dangiškąsias būtybes: „Kas aukoja bendravimo 
auką, Mane pagerbia.“ (Psalmė 50, 23) Stokime prieš Kūrė- 
ją džiaugsmingai ir su didžiausia pagarba, tegul būna 
„linksmybės ir džiaugsmo, padėkos giesmių ir muzikos 
skambesio čia pilna“ (Izaijo 51, 3). 


Viską patikėkime rankoms, 
kurios buvo prikaltos prie kryžiaus 

ena 


augeli krikščionių, ypač tuos, kurių tikėjimas dar 

jaunas, kankina abejonės. Biblijoje yra daug jiems 
nesuprantamų dalykų, kuriais šėtonas naudojasi, kad 
pakirstų jų įsitikinimą Šventąjį Raštą esant Dievo ap- 
reiškimu. Jie klausia: „Kaip man sužinoti, kuris kelias 
teisingas? Jei Biblija tikrai yra Dievo Žodis, kaip man 
išsivaduoti iš šitų abejonių ir keblumų?“ 

Dievas kviečia mus tikėti Juo, tik duodamas pakan- 
kamai įrodymų, kuriais galėtume pagrįsti savo tikėji- 
mą. Jo buvimas, Jo charakteris, Jo Žodžio teisingumas 
pagrįsti liudijimais, verčiančiais mus mąstyti. Tokių 
liudijimų apstu. Tačiau Dievas neatims galimybės abe- 
joti. Mūsų tikėjimas turi remtis akivaizdžiomis tieso- 
mis, o ne pareiškimais, neturinčiais jokio pagrindo. 
Linkę abejoti visada ras tam priežasčių. Bet tie, kurie 
iš tikrųjų nori sužinoti tiesą, atras daugybę įrodymų, 
kuriais parems savo tikėjimą. 

Mūsų ribotas mąstymas negali aiškiai suprasti Be- 
galinio Proto darbų pobūdžio. Net patiems įžvalgiau- 
siems ir labiausiai išsilavinusiems žmonėms ta Šven- 
toji Esybė visada liks paslaptis. „Argi gali suvokti Dievo 
paslaptį? Argi gali išžvalgyti Visagalio gelmes? Jos gilesnės 
už dangų, ir ką tu gali padaryti? Jos gilesnės už Šeolą, ir ką 
tu sužinosi?“ (Jobo 11, 7-8) 

Apaštalas Paulius sušuko: „O Dievo turtų, išminties 
ir pažinimo gelme! Kokie neištiriami Jo sprendimai ir ne- 
susekami Jo keliai!“ (Romiečiams 11, 33) Bet, nors „Jį gaubia 
debesys ir tamsa, ant teisumo ir teisingumo stovi Jo sos- 
tas“ (Psalmė 97, 2). Mąstydami apie Jo elgesį su mumis 
ir apie tai, kas skatina Jį taip elgtis, mes galime atpa- 
žinti beribę meilę ir gailestingumą, susijungusius su 
begaline jėga. Jo tikslus galime suprasti tik tiek, kiek 
jie siejasi su mumis. Bet nepaisydami viso šito, mes 
turime pasitikėti visagale ranka ir kupina meilės šir- 
dimi. Mirtingieji negali visiškai aiškiai suprasti Dievo 
Žodžio ir dieviškojo Visagalio charakterio. Žmogui 
sunku visiškai suvokti nuodėmės atsiradimą šiame 
pasaulyje, Kristaus įsikūnijimą, dvasinį atgimimą, 
prisikėlimą ir daug kitų Biblijos tiesų. Tai paslaptys, 
nesuvokiamos ribotu žmogaus protu. Mes neturime 
abejoti Dievo Žodžiu tik todėl, kad nesuprantame Jo 
apvaizdos kelių. Juk gamtoje tiek daug paslapčių. Net 
išmintingiausi filosofai negali paaiškinti, iš kur atsi- 
rado paprasčiausios gyvybės formos. Visur aplinkui 
mes matome stebuklus, kurių nesugebame paaiškinti. 
Taigi ar galime tada stebėtis, kad dvasiniame pasauly- 
je yra mums nesuvokiamų paslapčių? Visi neaiškumai 
kyla tik dėl žmogaus silpnumo ir riboto proto. Šven- 
tajame Rašte Dievas pakankamai aiškiai parodo savo 
charakterį. Todėl mes neturėtume abejoti Jo Žodžiu, 
net negalėdami suvokti visų Jo apvaizdos paslapčių. 
Apaštalas Petras sako, kad Rašte „esama sunkiai su- 
prantamų dalykų, kuriuos nemokšos ir nesubrendėliai iš- 

kraipo, aiškindami, kaip ir kitus Raštus, savo pačių pražū- 
čiai“ (2 Petro 3, 16). Skeptikai gali panaudoti sudėtingas 
Biblijos vietas prieš Bibliją. Bet būtent tuo jie tvirtai 
įrodo ją esant įkvėptą Dievo. Jei Biblija pasakotų ne 
apie Dievą, o mums suprantamus dalykus, jei ribotu 
protu mes suvoktume Jo didybę ir galybę - tai rodytų, 
jog Dievas nėra Biblijos autorius. Tai, kokias dideles, 
svarbias ir gilias tiesas gaubia šios paslaptys, turi ska- 
tinti mus tikėti ja kaip Dievo Žodžiu. 

Biblijoje tiesa atskleidžiama paprastais žodžiais. Ji 
patenkina visus žmogiškosios širdies norus ir reikmes. 
Ji stebina ir žavi didžiausius žmonijos protus. Išgel- 
bėjimo kelią joje gali įžvelgti ir patys paprasčiausi, ir 
nemokyti žmonės. Tačiau už šių paprastų žodžių slypi 
tokios gilios, sunkiai suvokiamos žmogui tiesos, jog 
mes galime jas priimti tik todėl, kad jas paskelbė pats 
Dievas. Atpirkimo planas yra išdėstytas taip aiškiai, 
kad kiekvienas žmogus galėtų pamatyti tą vienintelį 
Dievo paruoštą kelią - kad atgailaudamas jis gali pri- 
artėti prie Dievo, o tikėdamas - prie mūsų Viešpaties 
Jėzaus Kristaus. Tačiau po šiomis taip lengvai supran- 
tamomis tiesomis slypi dieviškosios šlovės paslaptys — 
nepaaiškinamos žmogaus protu, tačiau įkvepiančios 
tikėjimą ir pagarbą nuoširdžiai ieškantiems tiesos. Juo 
daugiau jie tyrinėja Bibliją, tuo labiau įsitikina, kad 
tai- gyvojo Dievo Žodis, - ir nusilenkia dieviškojo 
Apreiškimo didybei. 

Suprasdami, kaip sunkiai mums suvokiamos di- 
džiosios Biblijos tiesos, mes pripažįstame, jog mūsų 

mirtingas protas negali aprėpti amžinųjų dalykų, kad 
žmogus, kurio žinios labai ribotos, negali suprasti Vi- 
sažinio tikslų. 

Nesuvokdami visų Biblijos paslapčių, skeptikas ir 
netikintysis atmeta Dievo Žodį. Šis pavojus gresia ir 
tiems, kurie tiki Biblija. Apaštalas Paulius perspėja: 
„Žiūrėkite, broliai, kad kurio jūsų širdyje neužsimegztų ne- 
tikėjimo piktybė, atitolinanti nuo gyvojo Dievo.“ (Hebrajams 
3, 12) Teisinga yra kruopščiai tyrinėti Biblijos pamoky- 
mus ir gilintis į „Dievo gelmes“ (1 Korintiečiams 2, 10), kiek 
mums jos yra apreikštos Rašte. Bet šėtono darbas - su- 
silpninti mūsų proto jėgas. Suvokę kai kurias Biblijos 
tiesas, žmonės pradeda net didžiuotis, o negalėdami 
paaiškinti kiekvienos Rašto vietos, netenka kantry- 
bės ir ūpo. Jiems žema prisipažinti, jog jie nesupranta 
įkvėptųjų žodžių. Jie nenori kantriai laukti, kol Dievas 
apreikš jiems tiesą. Jie mano, kad jų savarankiško pro- 
to ir išminties pakanka Šventajam Raštui suprasti. O 
neįstengę suprasti, jie ima neigti jo autoritetingumą. 
Manoma, jog kai kurios teorijos ir mokymai yra kilę 
iš Biblijos. Tačiau iš tikrųjų jie nėra paremti Biblija ir 
netgi prieštarauja Dievo įkvėptajam Raštui. Tokie mo- 
kymai verčia abejoti daugelį žmonių. Tačiau čia kaltas 
ne Dievo Žodis, bet žmogus, iškraipęs jį. 

Jei Dievo kūriniams būtų leista visiškai suprasti 
Dievą ir Jo darbus, tuomet, pasiekus tą supratimo lygį, 
jiems nebeliktų neatskleistų tiesų, nebeaugtų pažini- 
mas, nesivystytų jų protas, nebesikeistų širdis. Dievas 
nebebūtų Aukščiausia Esybe, o žmogus, pasiekęs savo 

žinių ir gebėjimų ribą, nustotų tobulėti. Dėkokime Die- 
vui, kad taip nėra. Dievas yra beribis, Jame „slypi visi 
išminties ir pažinimo lobiai“ (Kolosiečiams 2, 3). Visą amžiny- 
bę žmonės nuolat ieškos, nuolat mokysis, bet niekada 
neišsems Jo išminties, Jo gerumo, Jo galybės lobių. 
Dievas nori, kad dar šiame gyvenime Jo žmonės su- 
prastų Jo Žodį. Yra tik vienas būdas, kuriuo naudojan- 
tis galima suvokti dieviškąsias tiesas. Tai - tyrinėti Die- 
vo Žodį tik padedant tai Dvasiai, kurios įkvėptas visas 
Raštas. „Taip ir to, kas yra Dieve, nežino niekas, tik Dievo 
Dvasia“, „Dvasia visa ištiria, net Dievo gelmes.“ (1 Korintie- 
čiams 2, 11. 10) Gelbėtojas pažadėjo savo sekėjams: „Kai 
ateis toji Tiesos Dvasia, Ji ves jus į tiesos pilnatvę“, nes Ji 
„ims iš to, kas Mano, ir jums tai paskelbs“ (Jono 16, 13-14). 
Dievo valia, kad žmogus didintų savo mąstymo 
galimybes. O niekas taip nevysto ir negrynina žmo- 
gaus proto, kaip Biblijos tyrinėjimas. Tačiau mes turi- 
me saugotis prieštaraujančių ir iškraipytų aiškinimų, 
nes tai silpnina žmogų. Kad teisingai suprastume 
Šventąjį Raštą, net paprasčiausias jo tiesas, mes turi- 
me turėti mažo vaiko paprastumą ir tikėjimą, turime 
būti pasiruošę mokytis ir maldauti Šventosos Dva- 
sios pagalbos. Supratę, kad Dievas yra toks išmin- 
tingas ir galingas, jog mes nepajėgūs suvokti visos Jo 
didybės, turime tapti nuolankesni, o Jo Žodį atsivers- 
ti su šventa pagarba — tarsi ateidami pas Jį patį. Pra- 
dėdami skaityti Bibliją mes turime pripažinti, kad 
tai — aukščiausio autoritetingumo šaltinis, tad mūsų 
širdys ir protas turi nusilenkti prieš didįjį „AŠ ESU“. 

Biblijoje randame daug iš pirmo žvilgsnio sunkių ir 
nesuprantamų dalykų, kuriuos Dievas atskleis tiesos 
ieškotojams. Bet be Šventosios Dvasios vadovavimo 
mes iškraipysime ir klaidingai aiškinsime Šventąjį Raš- 
tą. Neretai Biblijos skaitymas yra daugiau žalingas, nei 
naudingas žmogui. Jei Dievo Žodis atsiverčiamas be 
pagarbos ir maldos, jei mintys ir jausmai nenukreipti 
į Dievą ar neatitinka Jo valios, tai skaitytojas neišsiva- 
duos iš abejonių. Jo mintis užvaldys šėtonas, skatinan- 
tis klaidingai suprasti Raštą. Jei žmonės savo žodžiais 
ir darbais nėra vieningi su Dievu, tai, kad ir kokie mo- 
kyti jie būtų, jie klys, aiškindamiesi Dievo Žodį. Todėl 
neturime pasitikėti tokių žmonių aiškinimais. Prieš- 
taravimų Šventajame Rašte ieškotojai neturi dvasinės 
nuojautos. Turėdami iškreiptą požiūrį, jie visada ras 
daug priežasčių abejoti ir netikėti dalykais, kurie iš ti- 
krųjų yra paprasti ir aiškūs. 

Nors ir kaip jie norėtų nuslėpti — tikroji abejonių 
priežastis dažniausiai yra nuodėmės pomėgis. Šven- 
tojo Rašto pamokymai ir apribojimai nėra malonūs 
išdidžiai, nuodėmę mylinčiai širdžiai. Todėl nenorin- 
tys paklusti Dievo Žodžiui abejoja Jo autoritetingumu. 
Norėdami atrasti tiesą, mes turime trokšti ją sužinoti 
ir būti pasiruošę jai paklusti. Visi, kurie tokia dvasia 
pradeda tyrinėti Bibliją, ras daugybę įrodymų, jog tai — 
Dievo Žodis. Jie supras Biblijos tiesas, suteikiančias 
žmogui išminties, kaip būti išgelbėtam. 

Kristus yra pasakęs: „Kas nori vykdyti Jo valią, supras, 
ar tas mokslas iš Dievo.“ (Jono 7, 17) Verčiau neklausinėkite 

ir neieškokite priekabių jums nesuprantamuose daly- 
kuose, o atkreipkite dėmesį į jau šviečiančią jums švie- 
są. Tada ji taps dar ryškesnė. Kristaus malone vykdy- 
kite kiekvieną jau suprastą pareigą. Tada jūs pradėsite 
suprasti ir vykdyti tas, dėl kurių dabar abejojate. 

Vieną liudijimą gali suprasti visi — ir išsilavinę žmo- 
nės, ir beraščiai — tai patyrimo liudijimą. Dievas siūlo 
mums patiems pasitikrinti Jo Žodžio ir Jo pažadų tei- 
singumą. Jis kviečia mus: „Išbandykite ir patirkite patys, 
koks geras Viešpats.“ (Psalmė 34, 9) Nepasitikėkime kitų 
žodžiais, verčiau patys „išbandykime“. Jis sako: „Pra- 
šykite ir gausite.“ (Jono 16, 24) Jis įvykdys savo pažadus. 
Jis visada juos įvykdo; Jam negali nepasisekti. Artėjant 
prie Jėzaus ir džiaugiantis Jo meilės pilnatve, Jo švieso- 
je išnyks mūsų abejonės ir dvasinė tamsa. 

Apaštalas Paulius sako, kad Dievas „išgelbėjo mus iš 
tamsybių valdžios ir perkėlė į savo mylimojo Sūnaus kara- 
lystę“ (Kolosiečiams 1, 13). Visi, perėję iš mirties į gyveni- 
mą, „pripažįsta, jog Dievas tiesakalbis“ (Jokūbo 3, 33). Toks 
žmogus gali paliudyti: „Man reikėjo pagalbos. Jėzus 
man suteikė ją. Jis patenkino kiekvieną mano poreikį, 
numalšino mano sielos troškulį. Dabar Biblija man — 
Jėzaus Kristaus apreiškimas. Jūs manęs klausiate, ko- 
dėl aš tikiu Jėzumi? - Todėl, kad Jis - mano dieviškasis 
Gelbėtojas. Kodėl aš tikiu Biblija? — Todėl, kad supra- 
tau, jog ji - Dievo balsas, kalbantis mano sielai.“ Mes 
patys sau galime paliudyti, kad Biblija yra teisinga, 
kad Kristus - Dievo Sūnus. Mes įsitikinę, jog tikime ne 
išgalvotomis pasakomis. 

Apaštalas Petras ragina savo brolius: „Aukite malone 
ir mūsų Viešpaties ir Gelbėtojo Jėzaus Kristaus pažinimu.“ 
(2 Petro 3, 18) Augantiems Viešpaties malone Dievo žmo- 
nėms nuolat aiškės Dievo Žodis. Jie pamatys šventųjų 
tiesų grožį ir jų skleidžiamą naują šviesą. Taip buvo vi- 
sais Bažnyčios laikais ir taip bus iki pabaigos. „Teisiųjų 
takas — tarsi aušros šviesa, vis labiau švintanti iki skaisčios 
dienos.“ (Patarlių 4, 18) 

Tikėjimu mes galime pažvelgti į ateitį ir pasitikėti 
Dievo pažadu, kad mūsų intelektas augs, kai žmogiš- 
kieji gebėjimai susijungs su dieviškaisiais ir visos sie- 
los jėgos nuolat turės tiesioginį ryšį su Šviesos šaltiniu. 
Tada mes galėsime džiaugtis, kad suprantame Dievo 
apvaizdos prasmę, kad galime paaiškinti anksčiau ne- 
suprastus dalykus, kad ten, kur anksčiau matėme tik 
painiavą ir neišsipildžiusias viltis, matome harmoniją. 

„Dabar mes regime lyg veidrodyje, mįslingu pavidalu, o 
tuomet regėsime akis į akį. Dabar pažįstu iš dalies, o tuomet 
pažinsiu, kaip pats esu pažintas.“ (1 Korintiečiams 13, 12) 


Sie 


DŽIAUGSMAS VIEŠPATYJE 


en 


ievo vaikai yra pašaukti būti Kristaus atstovais, 

skelbti pasauliui Viešpaties malonę ir gailestingu- 
mą. Kaip Jėzus mums parodė tikrąjį Tėvo charakterį, 
taip ir mes turime parodyti Kristų pasauliui, dar ne- 
pažįstančiam Jo švelnumo, užuojautos, meilės. „Kaip 
Tu esi Mane atsiuntęs į pasaulį, - sako Jėzus, — taip ir Aš 
juos pasiunčiau į pasaulį. — Aš juose ir Tu Manyje, kad [...] 
pasaulis pažintų, jog Tu esi Mane siuntęs.“ (Jono 17, 18. 23) 
Apaštalas Paulius sako Jėzaus mokiniams: „Jūs pasiro- 
dėte esą Kristaus laiškas [...], visų žmonių suprantamas ir 
skaitomas.“ (2 Korintiečiams 3, 3. 2) Per kiekvieną savo vaiką 
Jėzus siunčia žinią pasauliui. Jei tu esi Kristaus sekė- 
jas, Jėzus per tave siunčia žinią tavo šeimai, miestui ir 
kaimui, gatvei, kurioje gyveni. Gyvenantis tavo širdyje 
Jėzus trokšta kalbėti Jo dar nepažįstančioms širdims. 
Tie žmonės turbūt neskaito Biblijos, arba negirdi balso, 
kalbančio iš kiekvieno jos puslapio, neįžvelgia Dievo 
meilės Jo darbuose. Jei tu esi tikrasis Jėzaus sekėjas, 
gal per tave tie žmonės šiek tiek supras, koks Jis geras, 
pradės Jį mylėti ir pasišvęs Jam tarnauti. 

Krikščionys yra tarsi Dievo žiburiai kelyje į dangų. 
Jie turi atspindėti pasauliui iš Kristaus sklindančią švie- 
są. Jų gyvenimas ir charakteris turi būti tokie, kad kiti 
susidarytų teisingą nuomonę apie Kristų ir tarnavimą 
Jam. 

Jei esame tikri Kristaus mokiniai, 
mes padarysime tarnavimą Jam pa- 
trauklų — toks jis iš tikrųjų ir yra. Niū- 
rūs ir liūdni, murmantys ir besiskun- 
džiantys krikščionys neliudija tikrojo 
Dievo charakterio ir rodo kitiems klai- 

dingą krikščioniškojo gyvenimo pavyz- 
dį. Atrodytų, tarsi Dievas nenori, kad 
Jo vaikai būtų laimingi. Iš tokio pavyz- 
džio žmonės susidarys klaidingą nuo- 
monę apie Dievą, jų niūrumas ir liūde- 
sys liudys prieš mūsų dangiškąjį Tėvą. 

Šėtonas džiūgauja, kai jam pa- 

vyksta Dievo vaikus įstumti į neviltį 


Krikščionys - tarsi H i i į ikėii i A igsi 
SS ir pakirsti jų tikėjimą. Jis mėgaujasi, 
kelyje į dangų matydamas mus nepasitikint Dievu, 


abejojant Jo noru ir galia mus išgelbėti. Jam patinka, 
kai mes manome, jog Dievo apvaizda daro mums žalą. 
Šėtonas stengiasi parodyti, kad Dievui trūksta gailesčio 
ir užuojautos. Jis iškraipo tiesą savo naudai. Jis įteigia 
žmonėms klaidingas mintis apie Dievą. Užuot mąstę 
apie dieviškąsias tiesas, mes per daug dažnai galvoja- 
me apie šėtoniškus iškraipymus ir paniekiname Die- 
vą, nepasitikėdami Juo ir murmėdami prieš Jį. Šėtonas 
netgi stengiasi pavaizduoti, jog religiniame gyvenime 
nėra nė lašelio džiaugsmo. Velnias nori, kad toks gyve- 
nimas atrodytų varginantis ir sunkus. Ir jei krikščionis 
savo gyvenimu patvirtina tokią nuomonę apie religiją, 
tai nesąmoningai remia šėtoną ir jo melą. 

Žmonės per daug mąsto apie savo klaidas, nesėk- 
mes, nusivylimus; jų širdys kupinos sielvarto ir liū- 
desio. Gyvendama Europoje, gavau laišką iš vienos 
sesers, kuri būtent taip elgėsi ir tuo metu buvo nepa- 
prastai prislėgta. Ji prašė ją padrąsinti. Perskaičiusi 
laišką, kitą naktį sapnavau, jog esu sode, o sodo šei- 
mininkas vedžioja mane jo takeliais. Aš skyniau gėles 
ir gėrėjausi jų kvapu. O ta pati sesuo, dabar einanti 
greta manęs, atkreipė mano dėmesį į bjaurius erškė- 
čius savo kelyje. Ji skundėsi ir murmėjo. Ji nėjo sodo 
takeliu paskui palydovą, bet vaikščiojo tarp erškėčių ir 
dyglių. „O, - dūsavo ji, - kaip apmaudu, kad šį nuos- 
tabų sodą gadina dygliai...“ Tada palydovas tarė: „Pa- 
likite dyglius, nes jie sužeis jus. Skinkite rožes, lelijas ir 

m gvazdikus.“ 

Nejaugi jūsų gyvenime ne- 
buvo džiaugsmingų akimirkų? 
Nejaugi jame nebuvo nuostabių 
minučių, kai jūsų širdis virpėjo 

iš džiaugsmo, jausdama Die- 
vo Dvasios poveikį? Nejau- 

gi atsivertę savo gyvenimo 
knygą, jūs nerasite ten gra- 
žių puslapių? Nejaugi Dievo 
pažadai tarsi kvepiančios gėlės 
neauga jūsų gyvenimo kelyje? Ne- 
jaugi jūs nenorėtumėte, kad jūsų šir- 
dis prisipildytų džiaugsmo matant jų 


Palikite dyglius, a ` s i 
skinkite rožes grožį ir užuodžiant jų aromatą? 

Erškėčiai ir dygliai tik sužeis ir nuliūdins jus. Jeigu 
jūs skinsite tik juos ir rodysite kitiems, ar nesukliudy- 
site jiems pasukti teisingu gyvenimu keliu? Ar šitaip 
jūs nepaniekinate Dievo gerumo? 

Neprotinga prisiminti nemalonius praeities įvy- 
kius - neteisybes ir nusivylimus, — apraudoti juos ir 
kalbėti apie juos tol, kol mus apims liūdesys. Liūdintį 
žmogų apgaubia tamsa, neleidžianti dieviškajai švie- 
sai patekti žmogaus širdin ir metanti šešėlį ant kitų 
kelio. 

Dėkokime Dievui už šviesius Jo 
dovanotus vaizdus. Sujunkime į 
vieną palaimintus Jo meilės pati- 
kinimus; nuolat mąstykime apie 
tai, kaip Dievo Sūnus, pridengęs 
savo dieviškumą žmogiškąja iš- 
vaizda, palieka Tėvo sostą, kad | *4 
išvaduotų žmogų iš šėtono ga- 
lios; mąstykime apie Jo pergalę 
mūsų labui, atvėrusią Žmonijai 
dangaus vartus, kur Dievo Ar- 
tumo rūmuose atsiskleidžia Jo 
šlovė; mąstykime apie tai, kaip 
puolusi žmonija, ištraukta iš pra- | 
žūties bedugnės, į kurią ją buvo įstū- O CANN 
musi nuodėmė, vėl gali bendrauti su Aa 

ve : . š i i Kaip apmaudu, 
amžinuoju Dievų; mąstykime aple tal, kad šį nuostabų sodą 
kaip žmonija, ištvėrusi Dievo išmėgi- gadina dygliai 
nimą per tikėjimą mūsų Atpirkėju ir apvilkta Kristaus 

teisumu, pakeliama prie Jo sosto, - štai 
tiesos, apie kurias Dievas mus kviečia 
mąstyti. 

Abejodami Dievo meile ir ne- 
pasitikėdami Jo pažadais, mes nie- 
kiname Jį ir liūdiname Jo Šventąją 

Dvasią. Ką jaustų motina, jeigu jos 
vaikai nuolat jai priekaištautų, jog ji ne- 
linki jiems gero, kai tuo tarpu ji visą savo 
Kns i gyvenimą jais rūpinosi ir guodė juos? 
nėra tarsi Jeigu jie suabejotų jos meile, jai plyštų 
Kvepiančios gėlės? širdis. Ką jaustų bet kuris tėvas, jeigu 
jo vaikai taip su juo pasielgtų? Tada ką apie mus gali 
galvoti mūsų dangiškasis Tėvas, jei mes paniekiname 
Jo meilę, paskatinusią Jį atiduoti savo viengimį Sūnų, 
kad mes turėtume gyvenimą? Apaštalas 
Paulius rašo: „Jeigu Jis nepagailėjo nė 
savo Sūnaus, bet atidavė Jį už mus visus, 
tai kaipgi Jis ir visko nedovanotų kartu su + 
Juo?!“ (Romiečiams 8, 32) Tačiau kiek daug 
žmonių jeigu ne žodžiais, tai darbais 
sako: „Viešpats tai daro ne dėl manęs. Tur- 
būt Jis myli kitus, bet manęs - ne...“ 

Tai kenkia mums patiems, nes kiek- 
vienas ištartas abejonių žodis prišaukia 
šėtono gundymus ir dar labiau sustip- 
rina mūsų abejones. Abejonių žodžiai 
liūdina jums tarnaujančius angelus. Ne- Erškėčiai ir dygliai 
ištarkite nė vieno abejonių žodžio, kai nuliūdins jus 

šėtonas gundo jus. Jeigu jūs klausysite jo patarimų, jūsų 
širdyje gims nepasitikėjimas, jums kils daug maištingų 
klausimų. Pasakodami apie savo jausmus ir abejones 
kitiems, jūs kenkiate ne tik sau, bet ir pasėjate blogą 
sėklą, kuri sudygs ir duos vaisius jų gyvenime. Neįma- 
noma tiksliai nusakyti jūsų žodžių pasekmių. Jūs patys 
gal ir galėsite pasipriešinti gundymams ir išsilaisvinti 
iš šėtono pinklių, bet kiti, susvyravę nuo jūsų žodžių, 
nesugebės išsivaduoti iš abejonių. Kaip svarbu kalbėti 
vien tai, kas teikia dvasinių jėgų ir gyvybę. 

Angelai mato ir girdi, ką jūs pasakojate pasauliui 
apie savo dangiškąjį Viešpatį. Pasakokite apie Tą, kuris 
gyvena, kad užtartų jus prieš Tėvą. Kai jūs sveikinatės 
su draugu, tegu jūsų lūpos ir širdis šlovina Dievą. Tai 
nukreips draugo mintis į Jėzų. 

Visų žmonių gyvenime yra išbandymų: sielvartų, 
kuriuos sunku išgyventi, gundymų, kuriems sunku 
atsispirti. Tačiau nesidalykite savo rūpesčiais su mir- 
tingaisiais, bet viską atskleiskite Dievui malda. Pasi- 
žadėkite neišarti nė vieno liūdno ar abejonių žodžio. 
Tegu tai bus jūsų gyvenimo taisyklė. Jūs daug galite 
padaryti, kad kitų gyvenimas taptų šviesesnis. Jūs ga- 
lite padrąsinti juos žodžiais, pilnais vilties ir šventojo 
džiaugsmo. 

Daugelis puikių žmonių yra labai slegiami pagun- 
dų. Dažnai jie jau būna linkę pasiduoti kovoje su savi- 
mi ir šėtono jėgomis. Neatimkime iš jų noro toliau ko- 
voti. Verčiau padrąsinkime juos, ištarkime jiems keletą 
džiugių, viltingų žodžių, raginančių juos neišsukti iš 

pasirinkto kelio. Taip Kristaus šviesa sklis iš jūsų šir- 
dies. „Nė vienas iš mūsų negyvena sau.“ (Romiečiams 14, 7) 
Nesąmoningai mes galime kitus sustiprinti ir padrą- 
sinti arba atvirkščiai — nuliūdinti ir atstumti juos nuo 
Kristaus ir tiesos. 

Daugelis klaidingai galvoja apie Kristaus gyvenimą 
ir charakterį. Jie mano, jog Jis buvo nenuoširdus ir liūd- 
nas, kad Jis buvo rūstus, griežtas ir nesidžiaugė gy- 
venimu. Neretai religinis gyvenimas ir yra piešiamas 
tokiomis tamsiomis spalvomis. 

Sakoma, kad Jėzus dažnai verkdavo, jog niekas ne- 
matė Jo besišypsant. Mūsų Išgelbėtojas iš tikrųjų buvo 
Skausmų Vyras, patyręs daug vargo žemėje, nes atvėrė 
savo širdį visiems žmogiškiesiems sielvartams. Nors 
Jis gyveno išsižadėjęs savęs ir patyrė daug skausmo bei 
rūpesčių, tačiau Jis niekada nenusimindavo. Jis niekada 
nebuvo liūdnas ir nepatenkintas, Jo veidas visada buvo 
ramus ir giedras. Jo širdis yra gyvybės šaltinis, ir, kur 
tik Jis eidavo, nešė ramybę ir taiką, džiaugsmą ir laimę. 

Mūsų Gelbėtojas buvo labai rimtas ir nepaprastai 
nuoširdus, bet niekada nebuvo niūrus ir šaltas. Jo sekė- 
jai gyvenime jaus didelę atsakomybę - jie nuoširdžiai 
sieks būti viskuo panašūs į Jį. Lengvabūdiškumas iš- 
nyks, neliks tuščių pramogų ir šiurkščių juokų. Jėzaus 
religija neša ramybę, kaip upė plukdo savo vandenis. 
Ji nemažina džiaugsmo, nevaržo linksmumo, neuž- 
temdo giedro, besišypsančio veido. Kristus atėjo tar- 
nauti kitiems, o ne kad Jam tarnautų. Jeigu Jo meilė 
viešpataus širdyje, mes seksime Jo pavyzdžiu. 


118 KELIAS PAS KRISTŲ 


Jei dažnai galvosime apie kitų blogus ir netinka- 
mus poelgius, mes nesugebėsime jų mylėti taip, kaip 
Jėzus mus mylėjo. Bet jei mūsų mintys bus nukreiptos 
į nuostabią Kristaus meilę ir užuojautą mums, tą pačią 
dvasią perduosime kitiems. Mes turime mylėti ir gerbti 
vienas kitą, nepaisydami matomų klaidų ir trūkumų. 
Mes turime ugdyti savyje nuolankumą, pasiaukojimą 
ir pakantumą kitų klaidoms. Tai išstums egoizmą, ir 
mes pasidarysime geranoriški bei kilnūs. 

Dovydas sako: „Pasitikėk Viešpačiu ir daryk gera, 
tada gyvensi krašte ir būsi saugus.“ (Psalmė 37, 3) „Pasitikėk 
Viešpačiu.“ Kiekvieną dieną būna sunkumų, rūpesčių, 
vargų. Susitikus pažįstamus, mums norisi išsipasakoti 
sunkumus ir bėdas. Mes tiek daug parodome nereika- 
lingo nerimo ir būgštavimų, tiek daug rūpesčių išsipa- 
sakojame, jog kiti gali pagalvoti mus neturint gailes- 
tingo, mylinčio Išgelbėtojo, visada pasiruošusio mums 
padėti. 

Kai kurie žmonės nuolat kažko bijo ir nerimauja. 
Kas dieną Dievas siunčia jiems savo meilės įrodymus, 
kas dieną jie naudojasi Jo apvaizdos dovanomis, bet ne- 
mato šių palaiminimų. Jie nuolat bijo nemalonumų ir 
galvoja apie juos. Jų mintys sukasi apie nežymius sun- 
kumus, kurie juos taip apakina, kad jie nebemato ir tų 
dalykų, kurie nusipelno dėkingumo. Užuot išsipasako- 
ję savo sunkumus Dievui - vieninteliam, galinčiam pa- 
dėti - jie nuslepia juos nuo Jo, kadangi iškilę sunkumai 
ne priartina juos prie Dievo — vienintelio pagalbos šal- 
tinio, bet atskiria nuo Jo, sukeldami nerimą ir sumaištį. 

Ar esame teisūs, taip netikėdami? Kodėl mes tokie 
nedėkingi ir nepasitikintys? Jėzus yra mūsų Draugas. 
Visas Dangus nori mums gero. Neleiskime kasdienio 
gyvenimo sunkumams ir rūpesčiams jaudinti ir liūdin- 
ti mus. Jei ne — visada bus priežasčių, dėl kurių teks 
jaudintis ir susierzinti. Mes neturime pasiduoti rūpes- 
čiams, kurie tik jaudina ir vargina mus, bet nepadeda 
atlaikyti išmėginimų. 

Gal jums darbe iškilo sunkumų, perspektyvos atro- 
do vis blogesnės ir blogesnės, ir jūs bijote nuostolių. 
Nenusiminkite! Patikėkite visus rūpesčius Dievui, o 
patys likite ramūs ir linksmi. Melskite išminties, kad 
sugebėtumėte protingai sutvarkyti savo reikalus, iš- 
vengti nuostolių ir didelių nelaimių. Darykite visa, kas 
nuo jūsų priklauso, kad pasiektumėte visa, kas geriau- 
sia. Jėzus pažadėjo padėti, bet tik tada, jei patys steng- 
simės. Jei, pasitikėdami savo Padėjėju, padarėte viską, 
ką galėjote, galite drąsiai laukti pasekmių. 

Dievas nenori, kad Jo žmones slėgtų rūpesčiai. Bet 
Viešpats ir neapgaudinėja mūsų. Jis nesako: „Nebijo- 
kite, jūsų kelyje nėra pavojų.“ Jis žino išbandymus ir 
pavojus, kurie mūsų laukia, ir tiesiai apie tai sako. Jis 
nesisiūlo paimti savo Žmones iš nuodėmės ir blogio 
pasaulio, bet nurodo jiems saugią priebėgą. Jis meldėsi 
už savo mokinius: „Aš neprašau, kad juos paimtum iš pa- 
saulio, bet kad apsaugotum juos nuo piktojo.“ „Pasaulyje, — 
sako Jis, - jūsų priespauda laukia, bet jūs būkite drąsūs: Aš 
nugalėjau pasaulį!“ (Jono 17, 15; 16,33) 

Kalno pamoksle Kris- 
tus mokė savo apaštalus 
būtinybės pasitikėti Die- 
vu. Tai labai vertingos 
pamokos. Jos per amžius 
drąsina Dievo vaikus. Ir šian- 
dien jos moko ir guodžia mus. 
Išgelbėtojas rodė savo sekė- 
jams į paukščius, giedančius 
linksmas šlovinimo giesme- „-„ 
les ir niekuo nesirūpinan- 
čius, nes „nei jie sėja, nei pjau- 
na“. Tačiau dangiškasis Tėvas 
viskuo juos aprūpina. Išgelbė- 
tojas klausia: „Argi jūs ne daug 
vertesni už juos?“ (Mato 6, 26) Didysis žmonių ir gyvūnų 
Aprūpintojas ištiesia savo ranką ir išlaiko visus savo 
kūrinius. Jis pastebi ir paukščius ore. Jis nededa mais- 
to tiesiai jiems į snapelius, bet sudaro sąlygas patiems 
apsirūpinti. Jie turi rinkti grūdus, kuriuos Jis pabarstė. 
Jie turi susisukti lizdus. Jie turi maitinti jauniklius. Bet 
jie ir toliau gieda dirbdami, nes „jūsų dangiškasis Tėvas 
juos maitina. [...] Argi jūs ne daug vertesni už juos?“ Ar 
jūs, tokie protingi, šlovinantys Jį savo siela, nesate ver- 
tingesni už paukščius ore? Nejaugi mūsų Kūrėjas, su- 
kūręs mus pagal savo dieviškąjį atvaizdą, neaprūpins 
mūsų visa kuo, jeigu Juo pasitikėsime? 

Kristus rodė savo mokiniams gausybę lauko gė- 
lių su jų kukliu grožiu, kuriuo dangiškasis Tėvas ap- 


Jie turi maitinti jauniklius 

dovanojo jas, išreikšdamas savo meilę žmogui. Jėzus 
sako: „Pasižiūrėkite, kaip auga lauko lelijos.“ (Mato 6, 28) 
Šių gėlių natūralus grožis ir paprastumas viršija Sa- 
liamono didybę. Prabangiausi rūbai, sukurti žmogaus 
meistriškumo, negali prilygti Dievo sukurtų gėlių na- 
tūraliam grožiui. Jėzus klausia: „Jeigu Dievas taip apren- 
gia laukų gėlę, kuri šiandien žydi, o rytoj metama į krosnį, tai 
argi Jis dar labiau nepasirūpins jumis, mažatikiai?“ (Mato 6, 
30) Jei Dievas, dangiškasis Dailininkas, taip nuspalvina 
paprastas gėles, nuvystančias per dieną, kiek daugiau 
Jis rūpinsis tais, kuriuos sukūrė pagal savo atvaizdą? 
Šiais pamokymais Kristus priekaištauja mažatikiams 
už jų nerimą, sumišimą ir abejones. 

Viešpaties dukterys ir sūnūs bus laimingi, ramūs ir 
klusnūs. Juk Jėzus sako: „Duodu jums savo ramybę. Ne 
taip Aš ją duodu, kaip duoda pasaulis. Tenebūgštauja jūsų 
širdys ir teneliūdi!“ „Aš jums tai kalbėjau, kad jumyse būtų 
Manasis džiaugsmas ir kad jūsų džiaugsmui nieko netrūk- 
tų.“ (Jono 14, 27; 15, 11) 

Tokia laimė, kurios ieškome tik sau, nejausdami pa- 
reigos kitiems, — nepastovi ir greitai praeina. Ji išnyks- 
ta, o sielą slegia vienatvė ir liūdesys. Tačiau tarnavimas 
Dievui teikia mums džiaugsmą ir pasitenkinimą. Krikš- 
čionis nepaliktas klaidžioti neaiškiais keliais. Jis nėra 
paliktas nereikalingiems sielvartams ir nusivylimams. 
Jei neturime malonumų šiame pasaulyje, vis dėlto gali- 
me būti linksmi, laukdami būsimojo gyvenimo. 

Jau žemėje krikščionys gali džiaugtis, bendraudami 
su Kristumi. Jie gali jausti Jo meilę ir paguodą. Jie gali 

būti drąsesni, jausdami Jį greta. Su kiekvienu žingsne- 
liu gyvenime mes giliau pažįstame Jėzaus meilę ir ar- 
tėjame prie Jo ir palaimintos Ramybės tėvynės. Todėl 
nepraraskime vilties, bet dar stipriau tikėkime. „Iki šiol 
Viešpats mums padėjo“, padės ir iki pabaigos. Prisimin- 
kime, ką Viešpats yra padaręs, kad paguostų ir išgelbė- 
tų mus iš griovėjo — šėtono — rankų. Aiškiai atminkime 
visas Dievo mums parodytas malones - ašaras, kurias 
Jis nušluostė, skausmą, kurį Jis numalšino, rūpesčius, 
kuriuos pašalino, baimę ir nerimą, kurį išsklaidė, no- 
rus, kuriuos patenkino, palaiminimus, kuriuos išliejo 
ant mūsų. Tai sustiprins mus, einančius likusiu keliu. 

Mes negalime negalvoti apie sunkumus, laukian- 
čius mūsų, bet, atsigręždami į praeitį ir žvelgdami į 
ateitį, galime pasakyti: „Iki šiol Viešpats mums padėjo.“ 
„Būk saugus visas savo dienas!“ (1 Samuelio 7, 12; Pakartoto 
Įstatymo 33, 25) Išbandymai nebus didesni, nei mes gali- 
me ištverti. Tad dirbkime kiekvienas savo darbą, tikė- 
dami, jog, kad ir kas atsitiktų, gausime tiek jėgų, kad 
atsilaikytume. 

Netrukus bus atverti dangaus vartai Dievo vaikams 
įleisti. Kaip pati gražiausia muzika juos pasieks Šlovės 
Karaliaus balsas: „Ateikite, Mano Tėvo palaimintieji, pa- 
veldėkite nuo pasaulio sukūrimo jums paruoštą karalystę!“ 
(Mato 25, 34) 

Tada atpirktieji svetingai bus priimti į namus, ku- 
riuos Jėzus jiems paruošė. Čia juos sups ne niekšai, 
melagiai, stabmeldžiai, nedorėliai ir netikintieji. Ne, 
jie bendraus su tais, kurie dieviškąja malone nugalėjo 

šėtoną ir išsiugdė tobulus charakterius. Kristaus krau- 
jas nuplovė visus jų nuodėmingus polinkius, visus 
trūkumus, kurie liūdina Dangų. Jiems bus suteiktas 
Jo šlovės spindesys, prieš kurį blanksta saulė. Jie turės 
Jėzaus charakterį ir dvasinį grožį, kuriam negalės pri- 
lygti išorinis žavesys. Prieš didįjį Dievo sostą jie stovės 
be kaltės, dalydamiesi teisėmis ir garbe su angelais. 

Mąstydami apie tai, ką žmogus gali paveldėti, pa- 
galvokime, „kuo žmogus galėtų išsipirkti savo gyvybę?“ 
(Mato 16, 26) Jis gali nebūti turtingas, bet turėti dvasinių 
turtų ir vertybių, kurių negali suteikti pasaulis. Atpirk- 
tas ir apvalytas nuo nuodėmės žmogus, visomis jėgo- 
mis pasišventęs tarnauti Dievui, yra neįkainojama ver- 
tybė. Visas dangus, dalyvaujant Dievui ir šventiesiems 
angelams, džiaugiasi net viena atpirkta siela, giedoda- 
mas šventojo triumfo giesmes. 


Visas dangus džiaugiasi 
net viena atpirkta siela 


Kaip reikia man Tavęs, 
O Dieve, nuolatos! 
Kas viltį man uždegs? 
Kas Žemėje paguos? 


Kaip tuščia be Tavęs! 
Vis klystu ir klumpu. 
Per kryžkelės Tu vesk, 
Būk atrama, stulpu. 


Kai prislegia našta, 
Padėki nešti Tu. 
Lyg paukštė vieniša 
Aš be Tavęs liūstu. 


Lyg lūžtanti šaka 

Ant griūvančių krantų, 
Toks aš, — o būk greta! 
Ištiesk man ranką Tu. 


Romualda Adomaitytė-Chabarina 


Elena Vait (Ellen White), didžiąją gyvenimo 
dalį gyvenusi XIX amžiuje, dar iki šiol savo 
knygomis daro neįtikėtiną poveikį milijo- 
nams žmonių visame pasaulyje. Per savo 
gyvenimą ji parašė 40 knygų ir daugiau nei 
5000 straipsnių įvairia tematika. Šiandien iš 
50 000 rankraščių puslapių būtų galima suda- 
ryti daugiau nei 100 knygų anglų kalba. Ji yra 
vienintelė Amerikos moteris rašytoja, kurios 
didžioji kūrinių dalis yra išversta į daugelį 
pasaulio kalbų. Ji rašė religine, ugdymo, 
bendravimo, evangelizacijos, vadybos, mi- 
tybos ir dar daugeliu kitų temų. Jos žmonių 
gyvenimą keičianti knyga Kelias pas Kristų 
yra išversta į daugiau nei 140 kalbų. 

Lietuvių kalba turime šias Elenos Vait 
knygas: 

+ PATRIARCHAI IR PRANAŠAI 

+ DIDŽIOJI KOVA 

+ SU MEILE IŠ DANGAUS 

e APAŠTALŲ DARBAI 

e CD KELIAS PAS KRISTŲ 

e UGDYMAS 

e PASLĖPTI LOBIAI 

+ KRISTAUS KALNO PAMOKSLAS 

e GYDYMO TARNYSTĖ 


Prisijunk ir ta! 


h SEPTINTOSIOS DIENOS 

a m ADVENTISTŲ BAŽNYČIA: 
www.adventistai.lt 
www.facebook.com/adventistai 
www.youtube.com/Adventistai » 


Mūsų tarnavimai: ~ 


Biblijos tyrinėjimas — 
https://dievozodis.lt 


Tyrinėk Bibliją šiuolaikiš 
pranaivstés https://gerizenklai.lt 


*e, Tarnavimas šeimoms - 
“AU Attps://tavoseimai.lt 


= 
os T 


Apie sveiką gyvenimo būdą - 
https://sveikas.info A 


Tinklalaidės (podkast) - dvasiniai pamąstymai — 
https://anchor.fm/algimantas 


Tel. +370 37 798619, +370 681 43016 
El. p. officeGadventistai.lt 


Korespondencinė Biblijos moky, 


Užsisakykite nemokamą kursą 
vienu iš šių būdų: 


o Siųskite SMS numeriu: NEĮTIKĖTINI 


8 681 43016* BIBLIJOS 
m Registruokitės internetu: „FAKTAI 
www.gerizenklai.lt 


ir gaukite 24-ių temų kursą paštu. 


* Rašydami SMS, nurodykite savo vardą, pavardę, 
tikslų adresą, kuriuo siųsti šias pamokas. 


Elena Vait 
KELIAS PAS KRISTŲ 

